
NEKOLIKO RIJEČI O PRIPOVJEDAČIMA OVE KNJIGE. 


U ovoj smo knjizi pripovijedaka sabrali tri ruska pri- 
povjedača. Izabrali smo jednoga od najvećih starijih ruskih 
umjetnika Saltykova-Ščedrina, da bismo s. njegovom pripo- 
vijetkom osvježili uspomenu na veliku prošlost ruske knjige, . 
a i zato da bismo našoj omladini prikazali jeđan težak period 
iz života ruskoga seljaka u prošlom stoljeću. Što se pak tiče 
suvremene ruske književnosti, to treba reći da se ona raspada: 
u sovjetsku i emigrantsku. Kako je, međutim, i jedna i druga 
ruska, držali smo da ćemo se najbolje ođužiti današnjoj ruskoj 
knjizi, ako donesemo jednoga emigrantskog i jednoga sovjet- 
skog pisca. Stoga smo izabrali kao predstavnika emigrantske 
ruske književnosti Kuprina, a kao predstavnika sovjetske — 
Pantjeljejeva. Prije nego što pređete na čitanje ovih pripo- 
vijedaka, dopustite mi da vam u nekoliko riječi predstavina 
svu trojicu. ip 


Prvi i najstariji među njima Saltykov-Ščedrin: (1826 do 
1889) jedan je od velikana ruske književnosti, koji radi u isto 
vrijeme s Turgenjevom, Dostojevskim i  Tofstojem. Poput 
Tolstoja, # on pripada plemićkoj porodici. Odgojen u toj 
plemićkoj sredini, počinje već od djetinjstva da mrzi plentiće 
zbog njihova nečovječnog postupanja sa seljacima. E kaošta, 
Turgenjev ustaje protiv »kreposnoga« prava, tako i Saltykov 
u svojim djelima postaje borac za socijalna i ljudska prava: 
Prikazujući, uz neobično oštru kritiku, sve pojave ruskoga: 
društvenog i državnog života, Saltykov se razvija u memilo-- 
srdnoga satirika koji bičem jetke ironije šiba po svima iz- 
raslinama i trulostima društva, razotkriva rane i reže čireve. 
Naročito je satira Saltykovljeva bila upravljena protiv »osre- 
dnjega čovjeka« dok, napokon, nije postala "potpuna: crna, ne 
videći u Rusiji više ništa zdravo i vrijedno. 

Najznačajnije je djelo Saltykovljevo moralni roman »Go- 
spoda Golovljevi« u kojemu je prikazao »strašnu sliku dru- 
iŠtvenoga raspadanja i moralnoga pada plemstva«. U pripo- 
vijeci, koju donosimo u ovoj knjizi, dao nam je veoma lijepu 
i uzbudljivu sliku o posljednjim izdisajima »kreposnoga« pra- 
va. Kako je u toj pripovijesti vjerno i stvarno prikazan život 
srednje imućnoga plemstva ruskog, to ova = pripovijest od- 
skače nad opisima plemićkoga života u djelima drugih ruskih 
pisaca. Premda, je Saltykov u plemićkom životu vidio samo 
crne boje, za razliku od Puškina i Turgenjeva koji su u plem- 
stvu našli i lijepih osobina, — ipak treba naglasiti da je 
upravo Saltykov, sa svojim. crnim slikama, ostavio najvjernije 
i najtačnije dokumente o ropskom životu ruskoga seljaka za 
vladavine »kreposnoga« prava. 

Ova naša pripovijetka »Iz pošehonske starine prika- 
zat će nam jasno kako su vlastela postupala sa seljaćima, 
ocrtat će nam sve patnje seljačke, kao i svu gadost i po- 
kvarenost ruskog plemića. Uzbudljiva i nezaboravna slika 
ljudske bijede (seljačke) i ljudskoga zvijerstva (plemičkoga)! 

Drugi pripovjedač Aleksandar Ivanović Kuprin pripada 
generaciji ruskih umjetnika koji su započeli svoj rad po- 
četkom ovoga stoljeća. Kao i Gorki, Andrejev, Bunjin, Mereš- 
kovski. U svom romanu »Dvoboj«, Kuprin nam je naslikao, 
prilično, tamnim bojama, oficirski život u jednom provincij- 
skom gradu, život — pun teških patnji i. potpunoga nehaja 
za. sve više i duhovnije stvari. To je vjerna, no tamna, slika 
zuskoga oficirskog života, koju je Kuprin sam doživio, slu- 
žeći u jednom puku kao časnik. Drugi njegov roman »Jama« 
obrađuje život propalih djevojaka, na vrlo potresan i ljudski 
topao način. Međutim, više nego u ovim romanima, Kuprin 
je izrazio svoju umjetničku snagu u pripovijetkama. Nado- 
vezujući svoj rad na majstorsku prozu Turgenjeva, i razvi- 
ijajući svoju književnu djelatnost u duhu velikoga ruskog 
Tealizmi, Kuprin je s nekim svojim pripovijestima _ iak 
«djela novije ruske novelistike. 

U gatki »Vrapči ćar« crta nam Kuprin historiju jednoga 
pjesnika koji — ne zna da poštuje slobodu ptica. Držeći pti- 
ce u kavezima, što ih je objesio o grane drveća, - pjesnik 


6 








misli da im je dao i slobodu. A koliko se prevario! Vidjet 


ćete i sami kada pročitate tu gatku... Kuprin nam pripo- 
vijeda tu priču jasno, zanosno i pjesnički, a što je najvažnije, 
“u ovoj je gatki proslavijena sloboda — najveće i najvrednije 


«dobro svakoga živog stvora, a poimence čovjeka! 

Napokon, treći pripovjedač, zastupan u ovoj knjizi, A. 
Pantjeljejev pripada sovjetskoj ruskoj književnosti. Sa svojom 
se pripovijetkom »Sat« vidljivo odvaja od obojice već spo- 
menutih umjetnika. A naročito od Kuprina. Dok je Kuprin 


zaplivao u svijet čarolije i mašte. Pantjeljejev se čvrsto drži 


stvarnosti. Doduše i Saltykov-Ščedrin pripovijeda jedan do- 
gađaj iz teške ruske stvarnosti prošloga vijeka, — no, on 


je sav taman, crn, beznadan. U Pantjeljejeva, međutim, ima 


humora, vedrine i životne radosti, iako slika mučan i tegotan 
život maloga beskućnika Petjke. A uz to, u toj je pripovijeci 
glavni junak — dječak, vaš drug. Pantjeljejev nam daje sliku 
ruskoga života, sliku ruske stvarnosti, te po njoj upoznajemo 
sudbinu i život malih beskućnika. Vaš drug Petika prolazi 


kroz tegobe i prljavosti života, — ali ipak ne gubi poštenje 


i srce. U času kada spoznaje da njegov obožavani sat pri- 
“pada ocu njemu drage djevojčice, on ga vraća, jer iz njega 
progovara srce i poštenje. U svoj okrutnoj životnoj stvar- 
nosti, mali je Petjka očuvao karakter i moral. A zar to ne 


znači mnogo? Zar to čak ne znači sve?... Ali sada više 


ni riječi! Radije čitajte i sudite sami. Tek želio bih da i 


vaše srce bude tako čisto kao što je Petjkino! Jer iako se 
“na prvi pogled može učiniti da je Petika mali pokvarenjak 


— on je samo dijete koje obožava sat — na koncu se u ' 


njemu razotkriva čisti čovjek! 


X Kada bismo htjeli da nađemo u ove tri pripovijetke neku 
zajedničku misao, onda bismo rekli: sve su tri izrazito ruske, 


i to zato: jer ističu važnost ljudskih prava i ljudskoga do- 
«stojanstva (Saltykov-Ščedrin), jer slave slobodu kao najveću 


vrednotu svega života a ljudskoga napose, ma i u obliku 
gatke (Kuprin), i jer, najzad, podvlače svu veličinu ljudskoga 


«srca i poštenja (Pantjeljejev). Ukratko, jer govore o čovjeku. 
za čovjeka! 


Dr. Josip Bogner 

M. E. SALTYKOV-ŠČEDRIN: 


Teta Anfiza Porfirjevna 


Epizoda iz pošehonske prošlosti. 


Tetica Anfiza Porfirjevna bila je jedna od mlađih 
očevih sestara (u vrijeme ovog opisivanja bilo joj je 
nešto više od pedeset godina) a živjela je nedaleko 
od nas. ' 

Ja se ne sjećam, uostalom, da smo se mi nekada, 
do kupovine Zabolotja, k njoj vozili, a isto se tako: 
ne sjećam, da je ona u nas bivala, pa je ja uopće nisam 
niti poznavao. Već je u obitelji djeda Porfirija Vasilića,. 
dok je još bila »djevojka«, nisu voljeli, i nazivali su je: 
barbarkom. Kasnije pak, kad se je udala i stala da. 
živi po svojoj volji, taj se glas o njoj potpuno utvrdio. 
Pričali su gotovo nevjerovatne zgode iz njezine vla-: 
stelinske prakse i nešto sasvim fantastično iz njezina: 
obiteljskog života. Govorili su, na primjer, da je još. 
kao djevojka ištipala do smrti djevojčicu što su je dali: 
k njoj za sluškinjicu; govorili su da živi s mužem: 
pokojnikom, i tako dalje. Otac je izbjegavao razgovor 
o njoj, ali majka, koja je uopće voljela zlo kazati, nije: 
nju drukčije zvala nego tirankom i razvratnicom. Uopće 
i roditelji i vlastelini susjedi izbjegavali su Savelceve: 
(to je prezime tetice po mužu), tako da su oni živjeli: 
potpuno sami i od sviju odbačeni. 

Te su se priče pričale bez imalo uljepšavanja i 
zatajivanja, da svako čuje, i pred djecom, i, razumije 
se, veoma su djelovale na dječju fantaziju. Ja, na pri- 
mjer, koji tetice nisam vidio od svog rođenja, pred- 


stavljao sam si nju kao nešto što sliči kosturu (takvu 


sam ženu vidio na slici u knjizi) u sivo pepeljastom 
hitonu s naprijed protegnutim rukama, čiji su krajevi 
bili naoružani oštrim noktima, umjesto prstiju, s du- 
pljama koje zjape, umjesto očiju, i sa zmijama koje se 
izvijaju, umjesto vlasi. 

Ali kupovinom .Zabolotja prilike su se izmijenile. 


Stvar je u tome, što je sad tetičino imanje Ovsecovo 


ležalo upravo na pola puta od Malinovca prema Zabo- 


lotju. A kako je nepriviknutim konjima bilo teško: vozili 


četrdeset vrsta, to je nužda prisiljavala hraniti konje 
na pola puta. Obično smo se zaustavljali da se od- 
morimo u drumskoj gostionici, koja je stajala na brijegu 
rijeke Vople, poprijeko od Ovsecova. Ali — majka je 
sa svojom običnom; štedljivošću odlučila da bi. bilo 
zgodnije od dosađivanja u gostionici, posjediti dva-tri 
sata kod sestrice, koja će se. naravno radovati obna- 


vljanju rodbinskih veza i postarat će se da zadovolji. 


dragu gošću. 
= Tako se jednom — to je bilo ljeti — majka spre- 


mila u Zabolotje i uzela mene sa sobom, To je bila' 
naša prva, uostalom i posljednja, posjeta Savelcevim. 
Sjećam se kako me je silno uzbunila znatiželjnost, da. 


mi se prosto nije sjedilo na mjestu. Fantazija je radila 

i ocrtavala već unaprijed stvoreni oblik furije, koja 

nam je grozno išla u susret, I majka se također ne- 

prestano kolebala i pregovarala sa sobaricom dgaanu 
— Da li da svratimo? 

— Kako vam je drago, gospođo. 

— Može se desiti'da nas i ne primi! 

— Kako da vas ne primi zaboga! Još i s veseljem! 
Majka se za minutu zamislila u neodlučnosti, a 


zatim produžila: 


— Šta, zar će nam i svoga Fomku pokazati! 
— Možda, i zastidjet će se. A uostalom, govore, 


da on uvijek objeduje s gospođom za jednim stolom... 


— (Pa neka bude, idemo! 
Ipak. je za kratko vrijeme napuštala majku od-, 


važnost i razgovor se obrtao na protivnu temu. 


— Ah ne! Što da se sramotimo! — govorila je ona 
i dodala obraćajući se kočijašu: — Vozi u drumsku, 
«gostionicu!. 


Zato je moje srce stalo silno biti, kad je majka 


pri zaokretu u Ovsecovo viknula kočijašu: 


U Ovsecovo! pro ' 
Kočija je skrenula s glavne ceste i pojurila 


mekom stazicom u pravcu nevelikog gospodskog doma, 
koji je stajao u dubini dvorišta, ograđenog balvanima 
i brezama posađenim oko njega. 


Zaista, očekivalo nas je nešto ne sasvim sbitio. 


Dvorište je bilo pusto, vrata s rešetkama bila su za- 
ključana; za ogradom od balvana nije se ništa čulo. 
Sunce je tako palilo, da nije ni samo pseto, privezano 


za hambar, zalajalo, kad nas je čulo, nego je samo 


lijeno okrenulo njušku prema nama. 


Izgledalo je kao da se je sama Zaborav nastanila. 


ovdje i pokrila svojim pokrovom sve živo. Za dvije-tri 


minute ipak izniknu iza ugla doma čovječja figura u 
odrpanom kaputu, zastade stavivši ruku iznad očiju 


i na naš upit: — »Je li doma Anfiza Porfirjevna?« — 


li 


odjednom se sakri. Zatim je iz djevojačkoga krila: ' 


istrčala neka žena u poderanom sarafanu — i također: 
se sakrila. Najposlije, opazismo kroz rešetke vrata, 
kako se u domu počelo sve vrtjeti i bježati. Paradno: 
se krilo otvorilo, iz njega izpuzi bosonogo dijete u. 
ženskom haljetku i otvori nam vrata. 

Tetica je već stajala na stubama, kad smo se mi: 
dovezli. To je bila prije vremena ostarjela, koščata. 
i gotovo bezuba baba, s namežuranim licem i sijedim 
vlasima na iglavi, koje su se raskuštrale na vjetru. 
Prema mome nastrojenju i predstavljanju pričini mi. 
se, da se u tim kosama izvijaju zmije. Da bi se sve 
upotpunilo, na njoj je bio stari platneni kaput sivo. 
pepeljaste boje, upravo kao na slici. 

— Ah, rođaci moji! ah dobrotvori! Ipak ste se: 
sjetili starice, milostiva gospođo! — drhtavim nas je- 
glasom pozdravljala, pružajući ruke, da zagrli majčicu: 
— čaj je na po puta u Zabolotje... ipak jeftiniji,. 
negoli jesti u drumskoj gostionici. Čula sam, gospođo!“ 
Čula! Kupila si kokos sa sokom... Ta majstor si ti!" 
Nije to laka stvar, da ste sami tako nešto napravili! 
Izvolite, molim u blagovaonicu! Hvala vam, milostiva . 
gospođo, što ste me se, iako uzgred, sjetili. 

Dok nas je tetica bez reda, a i ne bez ironije, , 
pozdravljala, ja sam sa strahom čekao svoj red: 

— 1 dečka si sa sobom dovela... znaš li, da si. 
me obradovala! A koji si ti? — obrati se prema meni 
i, primivši me za ramena, poljubi me tankim, ispeče-. 
nim usnama. 

— Osmi... pa i doma je još ostalo... 

— Deveti... aj, delija je brat Vasilije! 


A kad pogledaš, i deseti nije daleko... E neka 
ti Bog dade, barinjo, neka ti Bog da! Stani malo, 
stani, dušice moja, daj da te vidim na koga si sličan! 
No, tako i jest, na bracu Vasilija Porfirića, od glave 
je do pete sličan na njega! 

Okretala me je prema svijetlu i ogledala sa sviju 
strana. , 

Moram reći, da mi nije bilo nepoznato zadirkivanje 
takve vrste. | u našem domu i kod susjeda nisu se 
odnosili naročito oprezno prema ženskoj časti. Susjedi 
su se i susjetke zadirkivali između sebe, stalno kao 
u šali. Je li bilo i truna istine u tim zadirkivanjima — 
.o tom nije nitko ni mislio. 

To je bila opća potreba, a u isto je vrijeme bio 
'jedini i svima pristupačan predmet razgovora, kojemu 
:su u posjetima i uz kućno ognjište s jednakom strašću 
posvećivali sve svoje slobodne časove, i kavaliri, i 
«dame, a osobito ove posljednje. Ja lično nisam gotovo 
niti razumijevao u čemu se zapravo sastoji smisao toga 
zadirkivanja, ali sam se već toliko privikao na slušanje 
tih riječi, da me nisu više poražavale. 

Majka je ipak shvatila, da je zapala u stupicu i 
-da ne će moći da umakne podlim aluzijama za vrijeme 
čitava ta dva-tri sata, dok se konji budu hranili. Radi 
toga se, još i ne ušavši u sobu, počela žuriti, pa i 
naredila da se konji ne isprežu. Ali tetica nije htjela 
niti čuti za tako brzi odlazak svojih dragih rođaka. 

— Ah—ah—ah! nikako, makar se ti na mene i 
“uvrijedila, gospođo! — uskliknula je, — i ne pomišljaj 
da ideš, ja te ne puštam! Ta, iako sam i rekla nešto, 
moja draga, to je od prostote!... Tako je... prosta 

sam ja a koliko sam sada još prostija postala! Po- 


katkada, i nemajući ništa na umu, a sve govorim, sve 
govorim! Izvolite, izvolite poći u blagovaonicu — ne 
ću vas pustiti bez hljeba i soli i ne pomišljajte na to! 
A ti, dečko, — obrati se meni — poigraj se, i jagode 
u bašči trgaj, dok se ja i mamica porazgovorimo! Ah, 
rođaci moji! ah dobrotvori! Koliko ljeta, koliko zima! 

Šta da radimo, morali smo ostati. Ja sam se, 
razumije se, požurio da iskoristim dobiveni otpust, i 
u nekoliko skokova našao se na dvorištu. 

Dvorište je bilo kao i prije pusto. Ograđeno 
naokolo balvanima, mjesto je bilo nalik na zatvor, Na 
jednom su se kraju, u maloj udaljenosti od doma, 
vidjele gospodarske zgrade: kojnušnica, tor za stoku, 
zgrada za ljude, i drugo, ali ni tamo se nije čulo nikakvo 
kretanje i to zbog toga, što je stoka bila na paši a 
sluge na imanju. Samo je tamo, daleko iza zgrada, 
trčao prema polju u sav skok, dječak, kojega su vjero- 
jatno poslali na sjenokos po služinčad. 

U djetinjstvu sam sve volio, što se ticalo gospo- 
darstva, te sam i ovdje prije svega pošao prema zgra- 
dama. Trebalo je usporediti, da li je i tu sve tako 
čvrsto, solidno i široko, kao u nas u Malinovici, kako 
su napravljene staje za konje; ima li mnogo ždrijebaca, 
koje ne gone na pašu nego ih stalno drže na suhoj 
hrani; da li je širok tor; da li je savelcevska kuharica 
slična našoj kuharici Vasilisi, i tako dalje. Osim toga 
sam primijetio, kako pred vratima konjušnice stoje 
naša kola s podignutim krovom, a pored nje sjedi naš 
kočijaš Alempije i istjeruje dim iz lule nosogrijalice, 
i razgovora s grbavim starcem u smeđem, od nošenja 
izlizanom i izblijedjelom kaputu. Sigurno — pomislig 

sam — vode razgovor o konjima, pa se Alempije hvali 
ss našom malom konjogojskom stanicom, koja je i mene 
uvijek zanimala. Ali ukoliko sam se više približavao 
zgradama, utoliko je sve jače dopiralo do mojih ušiju 
prigušeno stenjanje, što je odmah potvrdilo u mome 
uobraženju svu istinitost priča koje su se pričale o 
tetinoj feudalnoj praksi. Za nekoliko sekundi bio sam 
već na mjestu. 

Stvarnost, koju moje oči ugledaše, zaista je bila 
užasna. Još iz djetinjstva sam se privikao na grube 
iorme vlastelinskoga nasilja, koje se u našem domu 
izražavalo u formi psovki, ćušaka, izbijanja zubi i 
tako dalje; toliko sam se već na to privikao, da me 
gotovo nisu mogle ni tronuti. Ali do mučenja u nas 
nikada nije dolazilo. Ovdje sam, međutim, ugledao 
tako uzbudljivu sliku, da sam zastao na minutu kao 
ukopan, ne vjerujući vlastitim očima, 

U konjušnici je stojala na hrpi đubreta djevojčica, 
«oko dvanaest godina, privezana laktima za stup, i 
trgala se na sve strane. Bilo je već dva sata po podne 
a sunce je oblivalo nesretnicu svojim zrakama. Rojevi 
su se muha dizali iz đubreta, vijali se nad njenom 
glavom i lijepili se po njenom zapaljenom licu, obli- 
venom suzama i slinom. Na nekim su se mjestima već 
napravile male rane, iz kojih se cijedila sukrvica, Dje- 
vojčica se itrgala, — a tu su, dva koraka od nje, 
šaputala dva starca, kao da se pred njihovim očima ne 
»događa ništa neobično. 

Stajao sam, neodlučan, zbog mutnoga osjećanja 
da ću biti odgovoran ako se nepotrebno umiješam u 
“tuđe stvari, — do toga je stepena feudalna disciplina 
«smirivala čak i u djece čovječanske porive. Unatoč 

toga, moje srce nije izdržalo, tiho sam se prišuljao: 
stupu i protegnuo ruke da razvežem konopce. 

— Ne diraj... tetica će da grdi... još će gore 
biti! — zaustavi me djevojčica, — evo otari mi lice 
rupčićem... gospodičiću!... mili! 

U isto se vrijeme iza mene razvikao starački glas: 

— Ne miješaj se u tuđe stvari, psetance! I tebe: 
će tetica privezati za stup! 

To je rekao Alepijev subesjednik. Od tih se riječi 
nešto sramotno porodilo u meni. Začas sam zaboravio 
djevojčicu i s uzdignutim šakama nasrnuo na starca 
uz ove riječi: »Ćuti, podla bitangol« Ne sjećam se, 
da me je ikada uhvatio takav nastup gnjeva, i da bi se 
u takvim formama izražavao, ali očevidno je feudalna. 
praksa savila već u meni trajno gnijezdo i očekivala 
samo slučaj da izbije napolje. 

Sa svoje strane, starac je već bio zamahnuo na 
mene, i tko zna što bi se dogodilo, da se nije Alempije: 
zauzeo za me. 

— Šta je to s vama! Šta je, gospodine! — umi- 
rivao me je, — ta to je gospodin vlastelin... Mamica 
će se ljutiti. . 

A srditi je starac u isto to vrijeme vikao: 

— Ja nisam bitanga, ja sam tvoj stric, eto — 
tko sam ja! Ja ću tebe... 

I ne saslušavši daljnih prijetnji, brzo sam pobjegao 
u kuću. Putem mi se pričinilo da je preda mnom izniklo: 
neko priviđenje, i da me sada goni. 

U dvorani su već prostirali za ručak, a u sobi za 
goste dobri su rođaci prijateljski razgovarali. 

Bez reda, i prekidajući pričanje suzama, upućivao 
sam svoje žalbe majci, spomenuvši i nesretnu djevoj- 

čicu, privezanu uza stup, i nekoga lakeja koji se usudio 
nazvati mojim stricem. Ali, začudo, majka je saslušala 
moje pričanje mrgodeći se, a tetica reče potpuno ravno- 
dušno: 

— To je on, po svoj prilici, vidio moga »pokoj- 
nika«! — I zatim obrativši se k meni dodade: — A 
ti se, moj dragi, nisi trebao miješati u tuđe stvari. 
U tuđi se manastir ne ide sa svojim ustavom. Djevoj- 
čica je skrivila i ja sam je kaznila. Ona je moja, i što 
hoću, rađim s njome. Tako je to! 

A majka je dodala: : 

— To se razumije. Ti si kod tetice u posjetima, 
pa bi trebalo da se pristojno ponašaš. Što ti je trebalo 
da trčiš u konjušnicu? Bilo bi bolje, da sjediš s nama, 
ili da u bašti šećeš, i tako se ne bi ništa dogodilo. 


.Da nisi to više ubuduće nikad radio! Tetica je previše. 


dobra, — ja bih tebe na njenom mjestu na koljena 
postavila, i stvar svršena! I ne bih te branila nego bih 
rekla: pravo je! 

Srećom, tetica ne samo da me nije postavila na 
koljena, nego je ovaj put odlučila da bude dobra, 
pozvala djevojku i naredila da se kažnjenica pusti. 

— Moram priznati i reći: ja sam na Natašu zabd- 
ravila, — reče, — Ne bi trebalo djevojčicu maziti — 
ali sada neka već bude za ljubav dragih gostiju! Neka 
se za nećaka Bogu moli. Ah, teško mi je s njima, se- 
strice, izlaziti na kraj! Svijet je nepažljiv — a daleko 
li je do grijeha! 

— Daleko li os — potvrdi i majka. —No a ka 
»pokojnik«, sestrice... je li živ i zdrav? 

— Šta bi mu se, psu nesitom, dogodilo! Jede i 
pije, jede i pije! Samo koliko me košta svojim pot- 

kupljivanjima ... Ah, raspikuća! Sav zemski* sud, po 
milosti njegovoj, uzdržavam na svoj račun... Za 
njega smrti nema! Da umre, i stvar bi se svršila! 


—-A bjesni li još? 


— Ne, smirio se. Na to se ne mogu požaliti, lijepo 
se ponaša. Pa znaš, draga moja, sa mnom se malo 
može govoriti. Ja odmah laktove k lopaticama i ravno 
k istražnom sudiji... Pojavio se, eto, neki skitnica i 
naziva se mojim mužem... Činite što hoćete s njim, 
meni nije potreban! 


— A odgovornosti se ne bojiš? 


— Odgovornosti? Pa tu i jest sve u odgovoru, 
ni razabrati se ne može. Ja i na to nekad pomišljam: 
jedan je samo svršetak! Riješit ću ga se i poslat ću ga 
u Sibir... On se naime kod mene broji kao sluga, i 
neka bude i istražni sudac, neka bude još jednom 
istražni sudac morat će po. mome da napravi! U to 
se vrijeme dogodilo, da je umro stolar Potapka, i tako 
smo ga sahranili pod imenom. boljara Savelceva, a 
moga sokola, da bi izbjegao vojsku, prekrstili smo u 
slugu Potapa Semjenovića. Znači, štogod sada hoću, 
to s njim radim. Ah, prosta sam ja sada postala, i još 
kako prosta! Često pomislim: Kao što je Bog svet, 
poslat ću ga, toga poganinal a zatim mi ga stane biti 
žao! Laka je to stvar! Dvadeset se godina ti podlaci 
neprekidno oko mene hrane, upravo kao roj mušica, a 
tako i zuje... U propast propali, barem u miru stupaj! 
1 gospodarstvo mi nije milo, jer štogod prodam, štogod 


.* zemski sud bio je sud za sela i posjede. 

dobijem, sve to na njih, robijaše, odlazi! Ne bi li ti 
htjela pogledati čedo? . 

— Ne, ne treba! Hristos s njim... A dobro ti je, 
sestrice, ovo imanje, okruglo... Vozila sam se mimo 
ozimoga usjeva... ah, dobro je rodila raž! Imat ćeš 
žita ove godine! 

Daljni se razgovor svrnuo na gospodarske teme, 
koje su, vjerojatno, bile sadržaj razgovora i u času, 
kada sam ga svojom iznenadnom pojavom prekinuo. 
Doznao sam, da tetica ima svojih četrdeset duša, a 
osamdeset je muškaraca nekako uspjela prevesti na 
svoje ime. Imanje je njezina muža zgodnije, jer su tamo 
ljudi svi skupa svrstani u pridvorne sluge, a rade svaki 
dan na imanju gospodarskom. Ona nije uspjela svoje 
seljake pribrojiti pridvornim, jer je to predstavnik 
plemstva zapriječio, i zagrozio se da će povesti istragu. 

I zemlje ona ima dosta i šume ima; svima bi bilo 
dobro, kada ne bi uzimali podlaci. 

— A sve je zbog njega, zbog ovoga odvratnog 
čovjeka! Uništio me je, taj podli čovjek, ne uzima ga 
smrt, a sama ne ću dugo! — Neprekidno je dobacivala 
tetica, prekidajući svoje pričanje. 

Najposlije, oko pola tri sata pozvali su nas đa 
ručamo. Ušavši u dvoranu, našli smo momka ogromna: 
rasta oko trideset godina, širokih ramena, lišajastoga: 
širokog lica, malenih jedva vidljivih očiju i gustih,, 
poput grive, vlasi na glavi. Bio je obučen u svijetlo 
zeleni kaput na kojemu su visjele kite, a kroz ove: 
je bio protisnut srebrni lanac sa satom, i njega je 
neprestano vadio. Na njegovu je licu bilo ispisano tupo 
samozadovoljstvo i neiskazana životinjska požuda. 
Pred majkom se gipko naklonio i prišao njenoj ruci. 

— A ovo je moj Fomuška! — preporuči ga tetica, 
— jedino mi on i pomaže. Ne znam kako bih uredila 
bez njega ovu slobodicu! 
> “Majka se malo zbunila, no ipak nije ustegnula 
ruku, nego je štaviše poljubila Fomušku u čelo, kako 
je to tražila tadašnja etiketa. 

— Sestrica hvali našu raž, — obrati se tetica 
Fomuški, — zahvali joj! — Fomuška se ponovno na- 
kloni. — Trebalo bi i tebi, gospođo, naći također ova- 
kvoga Fomušku! Takav je to sluga! Takav sluga! 
prosto rijetkost! 

Ne sjećam se kako je ručak prošao; samo se 
sjećam da je jelo bilo zasitno i pripravljeno iz svježe 
hrane. Kako su Savelcevi živjeli od sviju odbačeni te 
nikada nisu očekivali gostiju, to se u njih nisu čuvala 
u podrumu paradna jela, koja bi lakeji hvatali prstima, 
i objed se je kod njih pravio svaki dan ne nanovo, ali 
je ipak bio svagda svjež. 

Tetica, izgleda, nije bila škrta, i usrdno nas je 
poticala na jelo, gotovo s nekom nametljivošću. 

— Jedi, jedi! — nudila me je, — ih, vidi kako 
si mršav! U Malinovcu, vidi se, da te previše ne pot- 
hranjuju. Znam ja vaše običaje! Jedi ti, i neka ti je 
na zdravlje! Ako budeš više jeo, i nauka će poći 
sporije .. 

I zatim, obraćajući se majci produži: — A ti, go- 
spođo, što gledaš naokolo... jedi! Došla si, i dok vas 
ne nahranim, ne ću vas pustiti! Znam, kako ti iz osta- 
taka od treće vode sosove praviš... čula sam! lako 
u uglu sjedim, ipak sve znam, što se na svijetu zbiva! 
Skočit ću ja jednom i k vama, i pogledat ću kako vi 
tamo živite... bogataši! Što? Prestrašili ste se? 

Majka se zbilja malo promijenila u licu, samo 


pri pomisli na budući posjet Anfize Porfirjevne. Ovdje 


se samo izgleda — konačno uvjerila, kakvu je napra- 


vila pogrešku, skrenuvši u Ovsecovo. 


— No no... ne plaši se! Možebit, ne ću niti 
doći! Kako ću ja, izvikana, veliku gospodu posjeći- 
vati... proživjet ću i sama! — šalila se tetica, videći 
kako se majka zbunila, — živimo ja i Fomuška ovdje 
u uglu, tiho, mirno i ništa nam nije potrebno! Goste 
ne zovemo, a sami u goste ne idemo... a nemaš ni 
kuda! A ako nas se usput sjete dobri ljudi, izvolite, 
molim! Samo one, koji se nećkaju, nikako ne volim, 
oprostite, molim! 

Ali osobito je nudila Fomušku: — Jedi, Fomuška, 
jedi! Vidiš li, kakav si kržljavac izrastao! Imaš kamo 
metnuti hljeb i s6! Jedi! 

Nato je Fomuška odmah odgovorio, polako se gla- 
deći po trbuhu: : 

— Najeo sam se; ne mogu više! 

I tajanstvenim je podrigivanjem potvrdio svoj od- 
govor. 

— Jedite, gospodo, jedite! — nije prestajala teti- 
ca. — Ti bi, sestrice, sigurno u drumskoj gostionici 
glodala tvrdu kokošku, a tako će ti se, na kraju krajeva, 
iako ti je to i dobit, kad stigneš naveče u Zaboloije, 
naći kokoš za večeru!... 

Tetica nas je zadržala do pet sati. Uzalud se pro- 
tivila majka, pozivajući se na to, da već davno konji 
stoje pred ulazom dvora; uzalud je pokazivala na crni 
rub, koji se pokazao na kraju horizonta, i koji je spre- 
mao crne oblake što su dolazili upravo nama u susret. 
Anfiza Porfirjevna uporno je ostala pri svome. Poslije 

objeda, koji su služili veoma polagano, slijedila je kava;: 
zatim je bilo potrebno po rođački se porazgovoriti — 
najeli se, napili se, a sad već treba poći! — a iza 
toga, treba i posjetiti na putu, zatim Bogu se pomoliti,. 
cjelivati se... 

— Kuda se samo žuriš! — nastavljala je tetica,, 
— još ćeš dospjeti da se nasjediš u svom nenagleda- 
nom Zabolotju! A znaš li što! Kad bi moje bilo to 


Zabolotje, ja bih već... Ne bih ja mogla gledati, da 


tamo seljaci idu u modrim kaftanima, a babe u sukne- 
nim toplim haljinama... Ja bih... Zemljice je tamo 
malo, nemaš čime zaposliti ljude, — no ja bih im na- 
šla zaposlenja... A uostalom, ja da tebe učim, uče- 
noga učiti — znači samo ga kvariti. Sama ćeš se 
dosjetiti. Malinovec je, dok je brat sestrama gospoda-: 
tio, groš davao, a sada — zlatno dno! Pametna si ti 
glava, to će svatko priznati! Prije nekoliko dana došao: 
Aggej i sakupljao jaja i platno — pa ga pitam: Kuda. 
ćeš poći odavde? — »K ministru«, reče. To je on 
tebe ministrom nazvao. Pa i zaista — ministar! Laka. 
je to stvar! Kakvu si samo mašinuj badava kupila. 
Jesi li čaja nabavila? 

— Nisam još! 

— Nabavi, gospođo, nabavi! Ne treba na njih, 
na te modro-kaitance, gledati! Čim ih više strižeš, tin 
još više obrastu! Nabavljaj! 

Silom smo se oteli. Dvije se vrste vozila majka 
šuteći, prosto se bojala, da ne bi tetica čula njenih 
riječi, no napokon progovori: 

— Jesi li vidjela Fomku? — zapita Agašu. 

— Kako ne, gospođo, u djevojačku je sobu dolazio“ 
pred ručak i malo ondje sjedio. 

— Kakva prostača! Za isti me stol posadila da 
ručam s gejakom! I još šta!... Eh, kada bi, — reče 
— i ti imala takvog Fomušku... Ne, već Anfiza Por- 
firjevna, oprostite, pokorno molim! Kolačem me već 
unaprijed ne ćete primamiti... 

— A što li su samo meni pričali, gospođo. Kao 
da taj Fomka sjedi uz gospođu za stolom, a tomu 
pokojniku naređuju, da stoji s tanjurom iza Fomke... 

— Ma je li moguće? 

— Živu vam istinu govorim. Zatim počnu pred- 
stavljati komediju. Postave staroga gospodina, pokoj- 
nika, da kleči na koljenima i narede mu da pjeva. 
»barinju«*. I on pjeva »sudarinja — barinja, molim: 
vašu ručicul« a ona odgovara: »proč, proč, odlazi, 
ruke nedostojni!« I rukom bi ga po zubima... A Fo- 
muška bi se ljuljuškao na stolcu i slatko hohotao... 

— Zar tako zmija jedna! 

— Nije dobro kod njih; ta, i meni se, robu, već: 
to sramotnim pričinilo. Taj Fomka hoda po dvorištu 
i psuje gadnim riječima, viče... A što sam ja to: 
čula, gospođo, kao da je on njezin sin? 

— Da li joj je sin ili nešto drugo, — ne možeš. 
razabrati, Samo, neka ide zbogom! Noću ću putovati 
u Zabolotje, samo da ne vidim tu vješticu. A ti sad 
govori kakvu si to djevojčicu vidio na stupu! — obrati 
se majka meni. 

Ispričao sam a Agaša je sa svoje strane potvrdila. 
moj iskaz. 


* barinja je stara vlastelinska ruska pjesma. 

— Kao luda je dotrčala (u djevojačku sobu i 
zgrabila koru hljeba... na licu nije bilo zdravog 
mjesta! ' 

— Ima na svijetu... — izusti majka, saslušavši 
me i, ne dovršivši rečenice, zamisli se. ' 

Možda je u njenom sjećanju iskrsnulo što slično 
iz njene vlastite vlastelinske prakse. To jest, nije to 
bilo u tačnom smislu mučenja, ali nešto takvo što je 
svojim grubim formama često također prelazilo u ne- 
čovječnost. 

Zašutjevši malo i zijevnuši lako, majka je zatvo- 
Tila usta i umirila se. Vjerojatno se sjetila one mudre 
poslovice: »Nismo mi to ni započeli, ne ćemo mi to ni 
svršiti«... I dosta. 

Čitavih smo se šest vrsta vozili po blatu i skliskom 
pijesku, između dva zida visokih borova. Kroz šumu 
je zvonko odjekivao trijesak od kolesa naše natovarene 
kočije. Konji su išli korakom, tjerani cijelim rojem 
obadova, i vukli su silom kola, tako da nam je trebalo 
više od jednoga sata da prijeđemo tih šest vrsta. Uski 
se rub neba, koji se vidio kroz šumsku guštaru, svije- 
tlio jarko modrim svijetlom, a u daljini se već čuo 
grom. Premda je bilo oko šest sati, ipak je u uzduhu 
ležala nepodnosiva zagušljivost od znoja i prašine, 
koju su dizala konjska kopita, 

Ali kad smo izašli iz šume, slika se iznjenita: 
Crni su se oblaci već raširili i oluja se polako pri- 
micala prema nama. U zraku se osjećala svježina; na 
putu su se vrtjele vjetrenjače, koje su obično nago- 
viještavale oluju. Međutim, do Zabolotja je ostalo još 
najmanje dvanaest vrsta. Istina, put je išao po tvrdom 
zemljištu (osim dviju-triju malih blatnjavih lokava s 

načinjenim 'i izrovanim u njima kolovozom), ali u 
staro su doba vlastela čuvala konje i vozila se polako, 
ne više od sedam vrsta na sat tako, da je za taj put 
trebalo najmanje sat i p6. Majka se ozbiljno uzne- 
mirila, 

— Potjeraj! Potjeraj! — viknula je kočijašu. 

— Svejedno ne ćemo izbjeći, — ravnodušno joj 


odgovori kočijaš. 


— Ne, samo ti potjeraj, potjeraj! 

Podigli smo krov na kolima, i konji potrčaše ka- 
som. Prošli smo nekoliko drveta, a majka je nekoliko 
puta htjela da stanemo i pričekamo dok oluja prođe. 
Ali svaki ju je put bodrila nada: a možda će proći! 
Koliko se tu psovki izlilo na glavu tetice Anfize Por- 
firjevne — to se ni u priči ne može iskazati ni perom 


opisati. 


Kako god nas je bodrio Alempije,, ipak nismo 
mogli izbjeći svome udesu. U početku su se razlije- 


gali strašni udarci groma, kao nad našim glavama, 
praćeni munjama, a dvije vrste od Zabolotja udario je 


pravi pljusak. 
— Potjeraj! — vikala je majka u velikom strahu. 
Ovaj je put potjerao konje u galopu, i za jedno 


«deset minuta bili smo u Zabolotju. Ono nam se pričinilo 


kao neka crna gomila bez reda, prekrivena mrežom oć 
kiše, 

Tetičine su se riječi ispunile: pečena nam se kokoš 
našla za večeru. Dotle smo već uspjeli toliko ogla- 
dnjeti, da čak niti ne znam, je li što dobila i Agaša, 


osim crnoga kruha. 


Ovdje bi — držim — bilo umjesno ispričati teti- 
činu historiju, da bi se objasnile sve te tajne, koji | 

je bio pun njezin život. Pritom, držim, ne će biti ne- 
potrebno spomenuti, da se je sve ovo što je ovdje- 
opisano događalo još u prvoj četvrtini ovoga stoljeća 
a može se i reći, u samom njegovom početku. 

Kako sam gore spomenuo, Anfiza je Petrovna bila. 
jedna od mlađih sestara djeda Porfirija Vasilića i babe- 
Nadežde Gavrilovne. Nisu je voljeli u obitelji radi 
njene neobične zlobe, tako da je nisu drukčije nazivali. 
nego »Fiska — zmija«. Pod tim je imenom bila po-- 
znata u cijeloj okolini. Radi toga je glasa prosjedila 
kao djevojka do tridesete godine, premda su joj otac 
i maii, samo da je se riješe, odredili mnogo veći miraz 
negoli drugim kćerima, a poimence — to samo Ovse- 
covo — s kojim sam ovoga časa upoznao čitatelja. 

Ipak joj Bog posla sudbinu u zrelim godinama,, 
i to u ličnosti generalštabnoga kapetana Nikolaja. 
Abramovića Savelceva. 


Imanje se Savelcevih, Sčučja-Zavod, nalazilo na. 
obali rijeke Vople, upravo nasuprot Ovsecova, Imanje: 
nije bilo veliko, svega osamdeset duša, a s njime je 
upravljao starac Abram Semjenić Savelcev, čiji je jedi-- 
nac služio u puku. Starac je bio škrt, živio sam, a nije 
niti koga posjećivao, niti je koga u goste k sebi pri- 
mao. Okrutnim ga ne možemo nazvati, no, zato je bio: 
veliki izumitelj i imao smisla da sve oteža i natovari 
na seljake (za ujega su govorili, da ne muči nego 
gnječi). Iako je imao malo zemlje, svega oko pet sto-. 
tina jutara (tu je i šume, i blata, i pijeska), ipak je: 
nekako lukavo pronašao novo »zanimanje« tako te: 
njegovi seljaci gotovo nisu niti odlazili s njegova ima-- 

mja. Radi toga je zemlja bila odlično obrađivana, i 
starac je živio od osamdeset duša bez brige i bez 


inužde, a kako se govorilo, uspio je i skupiti lijepi ka- 


:pitalčić. 
Koristeći se time što vlastelinske vlasti nisu nad- 
:zirale, da li »gnječi« seljake, Abram je Semjenić bio 


u isti mah do mrskosti sitničav i pokvaren. Noću je krao 


«od seljaka u njihovim vrtovima povrće, otjerivao se- 
ljačke kokoši, tjerao svoje sluge, da kradom strigu se- 
'ljačke ovce, muzao njihove krave, i tako dalje. Do- 
«gađalo se, da bi ga seljaci uhvatili s ukradenim, a noću 
bi ga čak lako i izmlatili, no — on za to nije ništa 
mario. Ponekad, kad bi ga već sasvim dogurali do 
zida, vraćao je ukradeno: — »pa evo vam! žderite! 
začepite grlol« — a sutra bi opet radio isto. Malo je 
pomalo skupljao blago, ni od čega se ne bojeći, i ništa 
“se ne vrijeđajući što su se susjedi nad njim gnušali. 


Malo je pomalo prešao od sitnica krupnim zah- 
4jevima. Iskoristivši jednu tačku iz feudalnih propisa, 
“sve je seljake prebacio u pridvorne sluge. Zatim im je 
oduzeo stanove, stoku i zemlju, sagradio nedaleko od 


poselka prostranu kasarnu i u nju naselio novopečene 


»pridvorne sluge«. Sve se to tako potajno svršilo, i 
tako iznenada, da nitko nije niti ahnuo. Seljaci su na- 
mjeravali podnijeti tužbu, i odbijali su da rađe, ali su 
vrlo brzo bili umireni prostim policijskim mjerama. 
Susjedi su govorili, i s ironijom i sa zavišću: pravi je 
.delija! Kako li si je samo lijepo uredio! Ali nitko nije 
ni prstom maknuo, da bi pomogao seljacima, nego su 
ukazivali na to, da slične operacije nisu zakonu pro- 
divne. - 

Od toga je vremena započeo robijaški život u 
Ščuči-Zavodu. Cijelo vrijeme, cio dan, od jutra do noći, 
pripadale su sluge gospodaru. Čak im je starac na- 
lazio posla oko poselka i o praznicima, ali zato ih je 
hranio i odjevao — i te kako? — to je bilo posebno: 
pitanje — i tjerao ih da idu nedjeljom na službu Božju. 
Naročito je zahtijevao od njih do izvršuju ovo poslje-- 
dnje, želeći se pokazati u očima načelstva kao pravi 
kršćanin, i vlastelin koji je pokrovitelj vjere. 


Gospodarstvo je Savelcevih na koncu procvalo. 
Lišivši seljake imanja, starac je obrađivao već dobar 
komad zemlje, i prihodi su njegovi rasli svake godine. 
Gledajući na njega, i susjedi su stali da razmišljaju, 
i mnogi su štaviše počeli dolaziti k njemu pod izgo- 
vorom da se poduče, a u stvari su se nadali da će 
moći u njega posuditi novaca. Ali Abram je Semjenić 
veoma kratko odbijao, ne obazirući se ni na ponuđene: 
visoke kamate. 

— Gdie su, brate i gospodine, u siromaha novci! 
— ne bi on to izgovorio nego više nekako iskihnuo, 
— sam jedva jedvice dušu spasavam i sina u puku. 
izdržavam. Morao sam svoje seljake u sluge svrstati, 
a radi čega? — radi toga, jer me je nužda prisilila, 
jer se teško živjelo. Zar ja ne razumijem, da njima 
siromasima nije ugodno da sjede kao zatvorenici u ka- 
sarni, ali šta da se drugo radi: vlastita je košulja tijelu: 
najbliža. Sad imam i raži u zalisi, a i ječma bi se našlo. 
Kada to prodam, bit će i čaja sa šećerom... Biti vla- 
stelin bez čaja — također je sramota! Tako ti je to, 
brate vlasteline! 

Jedamput je, zimi, došao mladi Savelcev na do- 
pust ocu u Ščučju-Zavod. Proboravivši ondje oko ne- 
djelju dana, i doznavši potom da u susjedstvu, i to u 
obitelji Zatrapeznih, ima djevojka za udaju, kojoj je za 
miraz određeno Ovsecovo, pođe i u Malinovec. 

Ne obazirući se na rđav glas koji je kolao o mla- 


. dom susjedu, i djed i baba radosno ga primiše. Instink- 


tivno su naslućivali, da je došao u prosidbu no sigurno 
su se nadali, da Fiska-zmija ne će dopustiti da je 
vrijeđa, pa se stoga nisu osobito niti uznemirivali zbog 
glasova, koji su dopirali.do njih o strašnoj naravi proš- 
čevoj. Djed je čak smatrao pristojnim, da treba upo- 
zoriti na to mladog čovjeka. 

— (Pogledaj u obadvoje! — reče: — ti si, kažu, 
naprasit, ali je i ova naša zvijerka! ' 

Na to je Savelcev sasvim dobrođušno odgovorio: 

— Ne bojte se, bit će ona još poput svile!. 

<A baba je sa svoje strane u tom smislu unaprijed 
upozoravala Fisočku: 

— Gledaj, Fiska! Ti si naprasita, a tvoj je Niko- 


luška još naprasitiji. Da te samo u pijanstvu ne za- 


kolje! 

Ali Fisočka je mirno odgovorila: 

— Ništa to nije, majko, ja se u se uzdam! upecat 
će se! pa će plesati po mojoj svirci! 

Razgovarajući poslije toga, još i o tome tko je 
od njih dvoje naprasitiji i tko će koga grije pojesti, 
mladi su se ljudi odmah i zaručili, a za mjesec i po 
dana i vjenčali. Savelcev je odveo ženu u puk, i mla- 


denci su počeli đa žive svojim životom. 


Četiri je godine, sve do smrti očeve. vukao Nikolaj 


Abramić ženu za pukom; koliko možda i ne bi Anfiza 

Porfirjevna bila sama po sebi zla, no tu je prvi put 
spoznala, dokle sve može da iđe prava ljudska okrut- 
nost. Njen joj se muž nije razotkrio kao mučitelj, nego: 
kao krvnik u punom smislu te riječi. Ujutro, pijan i 
razjaren, bio je sposoban da ubije, zakolje, nju živu: 
u grob zakopa. 

Kao osoba ženskoga spola, ona nije baš to oče: 
kivala. Mislila je, da će se stvar ograničiti na štipanje, 


tikanje i psovanje, na što bi i ona sama umjela odgo- . 


voriti. Međutim je ispalo nešto ozbiljnije: pričinjalo joj 
se da svaka minuta može donijeti bogaljstvo a možda 
čak i smrt. Nijedan korak nije mogla mirno na- 
praviti, nijedan dan nije mogao proći, a da je muž 
ne izudara na mrtvo ime. Događalo se, da bi pozvao 
svoga posilnoga, korenitog i silnog inoroca, i naređivao 
mu, da bije korbačem polugolu ženu. Nije jedamput 
Anfiza IPorfirjevna sva krvava istrčala na ulicu noću 
(kada su se najčešće vršila zlostavljanja nad njom) vi- 
čući u pomoć, ali je štab čete, na čijem je čelu stajao 
Savelcevy, bio nastanjem u gluhom selu, i nitko nije 
obračao pažnje na njezine krikove. To joj se je učinilo 
strašnim. Kako nije mogla da ugleda pomoći ni svr- 
šetka svojim mukama, to se smirila. 

Razumije se, ona se smirila samo prema vani, i 
svaka joj se nanesena uvreda urezivala u pamćenje, te: 
se potmulo nečemu nadala. Malo pomalo joj se u srcu 
nakupila tako silna žeđa za osvetom, da ju je ova bez. 
obzira na muževljeva mučenja, na kraju krajeva pot- 
puno izmučila. S jedne je strane uviđala svu nesigurnost: 
svojih nada, a s druge joj je opet strane uobrazilja. 
tako živo ocrtavala slike tortura i mučenja, koje je 
namislila izvršiti nad mužem, čim joj samo slučaj raz- 

veže ruke, tako da je zaboravljala užasnu stvarnost i 
da se prenosila svim svojim bićem u. tu ishitrenu bu- 
dućnost. Tko zna što se joj može dogoditi! Muž niože 
oboljeti; pijanstvo njegovo može završiti bolešću koja 
će ga prikovati uz postelju i učiniti potpuno nepokretnim 
i bespomoćnim, Nejedamput se događalo, da je dobivao 
napadaje, slične padavici, no njih je, uostalom, njegova 
jaka narav stalno pobjeđivala. Ali možda će nastupiti 
čas, kada će se ti napadaji svršiti nečim drugim i oz- 
biljnijim. I onda će... : 


U svakom je slučaju Savelcev imao pravo, kada je 
uvjeravao djeda, da će Fiska postati kao od svile. 
Ona se već i nije pokušavala boriti s mužem, nego se 
samo starala da mu ne dođe na oči i ugađala mu svim 
mogućim stvarima pri slučajnim susretima, i gotovo 
neprekidno provodila vrijeme u kuhinji. Tako je bar 
postigla, da je i muž počeo postepeno na nju zabora: 
vljivati. U kući je postalo mirnije, a prizori krvavoga 
mučenja rjeđe su se ponavijali. Uostalom, možda se i 
sam Savelcev pobojao, jer su glasovi o njegovu pona- 
šanju sa ženom doprli do pukovskoga zapovjedništva 
pa je postojala opasnost, da mu oduzmu četu, a možda 
i otpuste iz službe. +. X 
“ Anfiza je Porfirjevna malo oživjela. Ali ukoliko 
joj se udes poboljšao, utoliko joj je srce sve više 
i više plamtjelo mržnjom. Sjedeći za ručkom, nasuprot 
mužu, nije spuštala s njega očiju i sve je nešto smiš- 
ljala te smišljala. ' i 
— Što si izbuljila te svoje oči u mene, vještice 
prokleta? — vikao je na nju muž, ulovivši njen zago-- 
netni pogled. ma ' 


, 

-— Gledam te, jer te se nagledala nisam — od- 
govori ona, tiho se podsmijevajući. 

Često se puta odlučivala da »nahrani« muža, ali, 
kao i svi ljudi zle naravi, bojala se posljedice zbog 
takva postupka. Jer svatko je znao za njen život i, 
razumije se, u slučaju naprasne smrti Savelceva, sumnja 
bi najprije pala na nju. 

— Zbog njega, zbog toga gada, još bi čovjek, 
izgleda, mogao i na robiju otići! — govorila je sama 
sebi: — ne! ne! doći će i moj čas, doći će! Svaki 
udarac bičem, svaku ćušku — sve ću to na njemu, 
lopovu, osvetiti! 

Takvo je dakle bilo stanje u času, kada je nadošao 
kraj zajedničkoga skitanja s pukom. Sukob je između 
oca i sina postajao sve dublji i dublji. Starac jei prije 
sinu davao malo novaca, a pod konac je posvema 
wskratio svaku novčanu pomoć, i tvrdio da ništa nema. 
Sinu zapravo i nije naročito trebala ta pomoć, jer je 
sekonomija u četi ne samo u izobilju osiguravala njegov 
Život, nego mu je davala i mogućnosti da nešto uštedi. 
Ali on je bio pohlepan i ljutio se na oca. 

— Osamdđeset duša — to ti je osamdeset leđa — 
govorio bi — i kada čovjek znade zavitlati bičem, 
onda samo grebi! A on, vidite li, ne može ništa dati 
svom rođenom djetetu! Znam ja, znam kuda moji krvavi 
movci odlaze... Ulita Savišna postelju sprema starcu, 
i evo joj... Ali i moje će vrijeme doći! Iz nje ću sve 
«do posljednje kopjejke istresti! 

Najposlije je i starac umro, i vrijeme došlo za 
Nikolaja Savelceva. Ulita je odmah poslala skoroteču 
u mjesto, gdje se nalazio puk, u jednu daleku zamo- 
skovsku guberniju; ali u isti mah i opaziše da je na- 

redila skoroteči, da joj iz Moskve odmah pošalje sta- 
rijega sina, kojemu u to vrijeme već bilo osamnaest 
godina. 

Sin je zaista odmah došao, ostao kod majke jedam 
dan i iščeznuo natrag u Moskvu. Ta je epizoda na— 
ravno dobro došla da se potvrde glasine o kapitalu po- 
kojnoga Savelceva, što ga je tobože predao Uliti. 

Nikolaj je Abramić odmah zatražio dopust i poput 
orkana naletio na Ščučju-Zavod u pratnji svoje per- 
janice Semjona, oficirskoga poslužitelja. Iskočivši iz 
kola, odmah je naredio Uliti, koja ga je đočekala na 
stubama, da donese samovar, i da se skupe ljudi. 


— A s tobom ću se, ljepotice, već podijeliti! — 
dodao je, obraćajući se bivšoj upraviteljici očeva 
doma. 

Ulita je stajala ni živa ni mrtva. Osjećala je đa 
je čeka neko zlo. Za dvije sedmice, što prođoše od 
smrti staroga gospodina, pretvorila se od debele i ras 
cvjetane gospođe u mršavu babu. Lice joj se osušilo,, 
obrazi upali, oči potamnjele, a ruke joj se i noge tresle.. 
Nije razumjela, izgleda, zapovijed glede samovara. te: 
se zbog toga nije niti micala s mjesta... 

— Što si stala? Samovar! Brzo! naučit ću ja tebe: 
da se okrećeš! kriknuo je Savelcev, rigajući čitav: po“ 
tok nenapisanih psovki, a potom istrgnuo iz ruku sluge: 
bič i ošinuo Ulitu po prsima. 

— To ti je kapara! — kriknu za Ulitom, koja se 


.dala u bijeg. 


Nikolaj je Abramić pio čaj s rumom, po naročitom, | 
kako se izražavao, savelcevskom sistemu. U početku bž 
nalio tri četvrtine čaše čaja a u ostalu četvrtinu dolio 

ruma; zatim bi, otpijajući gutljaj za gutljajem, dolije- 
vao toliku količinu ruma, da bina koncu ostao samo 
čisti jamaički napitak. Napivši se tako čaja, obično bi 
Savelcev padao u potpuno bjesnilo. 

“ Sakupivši pridvorne sluge, zatražio je od njih da 
mu pokažu, kamo je njegov pokojni otac sakrio novce. 
No nitko mu nije ništa odgovorio, čak i oni, koji nisu 
nimalo sumnjali da su novci starčevi prešli k Uliti, i 
oni nisu ništa protiv nje kazali. Potom su pretražili 
cijelu. kuću i sve sanduke pridvornih slugu, čak su i 
đubre prekopali na konjskom dvorištu, ali novaca nisu 
našli, osim dvije stotine rubalja koje je starac složio 
u naročiti svežnjić s natpisom »na spomen duše«. 

.  — Govorite dragovoljno, gdje su novci? — ri- 
kao je razjareni Savelcev, grozeći se bičem. 


. Pridvorne su sluge, blijedi kao smrt, stajali pred 

njim i šutjeli. 

— Što šutite? govorite kuda je pokojnik, sinabio 
mu nebesko, sakrio novce? — tražio je vlastelin. 

Pridvornici su i dalje šutjeli. Ulita je shvatila, da 
je to samo preludij, i da će se u stvari daljni razvitak 
predstojeće tragedije srušiti, nemilosrdno i nepoštedno, 
.samo na njenu glavu, pa se na mjestu klimala, kao da 
«je poludjela. ; 
“— Ne znate?... i komu j€ novce predao — ta- 
kođer ne znate? — produžio je s ispitivanjem Savelcev. 
— Dobro, ja ću vam već razvezati jezike, ali sada sam 
umoran od puta, pa hoću da se odmorim! 

Ljuljajući se, pošao je kroz gomilu naroda prema 
stubištu, dijeleći i lijevo i desno udarce bičem i na 
"kraju, stojeći već na stepenicama, obrati se Uliti: 

“—A ti, gospođo, živi još u nadi. Sutra će ti biti 
sud,a dotle pođi u hladionicu*. 

Drugoga je dana rano ujutro započelo kažnjava- 
nje. Vani je bila već kasna jesen, a Ulitu su, koja je kao 
'kostur smršavila poslije provedene noći u »hladionici«, 
postavili pred stubište na čijoj je prvoj stepenici sjedio 


«gospodar, ali ovaj put: još trijezan, i pušio lulu. Na 


mokroj je travi pred stubištem bila prostrta rogozina. 

— Gdje su očeve pare? — ispitivao je Ulitu Sa- 
velcev: — reci! oprostit ću ti! 

— Nisam vidjela novce! radite sa mnom što km 
ćete... nisam vidjela! — jedva se čulo, i cvokoćući zu- 
'bima odgovorila je Ulita. 

— Tako, nisi vidjela? Bičem je udri! dvjesta! 
trista! — kriknuo je Savelcev svom sluzi, postepeno 


ibjesneći. 
Semjon zasuka rukave. Začu se prvi fijuk biča, 
a za njim odmah krik koji je dušu razdirao, 


Koreniti je stranac postepeno zapadao u bjesnilo i 
«sipao udarac za udarcem ravnomjerno, polako brojeći: 
jedan, dva... Savelcev kao da nije u tom učestvovao, 
pušio je bilu za lulom, podbadajući: i 

— Iš, koliko je mesa skupila! Sad ću ja tebi kosti 
.prebiti ... šećerna kutijo! ; 

li: 

— Polumjesec, Semjene, polumjesec . riši! Modricu 
«pokraj modrice stavljaj... eto tako! Reći će podu 
“klica, reći će! Do smrti ću je izbiti! 


ki holodnaja: soba gdje su se čuvala jeti Pa od 
“vrućine. ' 

Ali nije došlo ni do pedeset udaraca, a Ulita je 


sasvim umukla. 


Ulita je ležala kao. plast na rogozini; čak joj ni. 
tijelo ne bi uzdrhtalo, kada joj se bič u zvižduku spu- 


stio na leđa. 


U gomili se čulo nečije usamljeno stenjanje. Sta-- 
rostu, koji je stojao nedaleko od gospodara, obuze. 


strah. 


— Da se to ne dogodi, Nikolaj Abramić! Da ne: 
biste bili uzeti na odgovornost zbog nje! — zamucao- 


je on od straha i upozorio ga unaprijed. 


— A? što? — viknuo je na njega Savelcev —- 
možda i ti to želiš? U mene je rasprava kratka! Bit: 
će itebi... svima će biti! Tko je to tamo još krik-- 


nuo?... Umlatit ću ga! E ni odgovornosti ne će biti! 


Ja imam svoje vlastito kažnjavanje! — Leđima sam ja. 
stekao pare u puku... Prospem novce i svima usta. 


zamažem! 


Ipak, kad je bilo odbrojano još nekoliko udaraca,. 


predomisli se i zapita: — Koliko? 
— Sedamdeset, — odgovori krvnik sluga. 


— No do trista je daleka. A, uostalom, dosta joj“ 
je za danas! U nas se, u puku, ovako radilo ako vojnik. 


ne izdrži određeni broj udaraca, onda s njim u bolnicu 


na oporavak! Tamo ga poprave i leđa mu izliječe, te: 
opet u jahaonicu — dok ne dobije svoju punu porciju!. 
Nato su Ulitu, koja je na sebi imala samo košulju,. 


odnijeli u kladionicu“ i zaključali ključem, koji je go- 


spodar uzeo k sebi. Uveče se nije više mogao da strpi“ 
pa je pošao u hladionicu da ponovno ispita Ulitu, —- 
no našao ju je već mrtvu. Još iste su noći pozvali: 

popa, zamotali izmučenu ženu u rogozinu i odvezli je 
na groblje. 

Nema sumnje da bi se Savelcev zaustavio samo na 
toj kazni, ali drugoga mu jutra za vrijeme čaja javi 
starosta, da je te iste noći polovica pridvornih slugu po- 
bjegla. 

— A ti, zašto me nisi upozorio? Zajedno s njima. 
držiš? a? — viknuo je vlastelin. — Štap! 

Tako razjaren uletio je u kasarnu i opazio kao da 
su se i ovi pridvornici, koji su ostali, osvijestili i da ga 
mrko gledaju. Savelcev se razmetao kao razjarena 
zvijer, ali je bio prinuđen da odstupi. 

— Dobro, od mene vam ne će ništa manjkati! — 
izjavi, nemajući snage da se sasvim svlada. 


Naskoro je naredio, da mu se upregnu kola, te se: 
odvezao u grad, da se javi kod vlasti i da zamoli da ga 
uvedu u posjed, a u isto vrijeme da pronjuška, čime 
miriše jučerašnja krvava rasprava. Tamo je doznao, da 
su ga odbjegle pridvorne sluge pretekli i da su ga pri- 
javili. Istražni ga je sudac svejedno primio radosno i 
samo u šali dobacio: 

— Vrtjeti znate, Nikolaj Abramić, i ja bih sam 
tako postupao, samo na drugi način... tutkalom bih... 

Ali ga je ipak sokolio i savjetovao mu da ode k 
sreskom načelniku i k liječniku, a na kraju je rekao: 

— Samo ćemo se morati još pogostiti kod vas 
zbog ovoga slučaja! i ne odbijte to! 

— Ah, molim vas! poštovanje za čast, — odgo- 
vori Savelcev, pružajući istražnom sucu ruku, a na dnu 
je dlana bila sakrivena krupna banknota. 

Istražni se sudac malo nećkao, čak jei zrako; 
ali je ipak primio . 


U to su vrijeme stvari takve vrste istražni suci 
smatrali komadom za koji se vrijedi otimati. U Ščučju- 
Zavod se dovezlo cijelo privremeno odjelenje zemalj- 
skoga suda, pod presjedništvom samoga istražnoga su- 
ca. Počela je istraga. Ulitu su iskopali iz groba, po- 
gledali modrice po tijelu i našli, da kazna nije preko- 
račila običajne granice, i da nije bilo preloma kosliju 
ni iščašenja. 


Poslije toga, kako je već nastupio sađentralska sat«, 
otišla su gospoda činovnici vlastelinu da okušaju malo 
hljeba i soli. Svi su tu jeli i pili, počevši od presjednika 
pa do posljednjega pisara i zahtijevali štogod je koji 
htio, a poslije ručka su napisali zapisnik, u kojem su 
utvrdili, da je službenica Božja Julita umrla od apo- 
pleksije; iako je prije toga pretrpjela kaznu po tijelu, 
ali sasvim lako, sasvim očinski. Cijelu su noć iza toga 
činovnici pirovali u gospodskom domu, zaokružujući i 
ublažujući djelo, a Savelcev je svaki čas iščezavao i za- 
gledavao u ormarić, gdje su bile pohranjene njegove 
. krvave pare. Odbjegle su pridvorne sluge povratili, a 
novoga su vlastelina nagovorili da im ne samo oprosti 
zbog bijega, nego da im još svima dade vedro votke. 


Na koncu je uvođenje u posjed Savelceva stajalo 
polovicu čitave uštednje koju je u puku zgrnuo. No zato 
se i pokazao u svom svojem sjaju. 

Usprkos toga, taj se slučaj naveliko pročuo ne sa- 
mo u našoj okolini, nego i u guberniji. Stoga se i nije 
svršio ni tako brzo ni tako dobro, kako je maštao Sa- 

ovelcev. Poslije četiri mjeseca bio je primoran da ode 

u gubernijski grad, a malo iza toga bio je na Ščučju- 
Zavod izvršen novi činovnički napad. Došao je istražni 
sudac iz gubernije. Ulitu su opet iskopali — ali njeno 
se tijelo već raspadalo. I opet nisu našli ni preloma 
kostiju, ni iščašenja, a ispitivanjem su se uvjerili, da je 
pokojnica prije smrti bila pijana, i da je umrla od 
apopleksije. Savelcev je i ovaj put ispao nevin, ali po- 
slije ove naknadno izvršene istrage, nadošao je kesi, 
donesenoj iz puka, brzi i nemilosrdni kraj. 


Čitave su četiri godine prošle u raznim peripeti- 
jama. Stvar je išla od instancije do instancije, i bila 
je jabuka razdora između sudske i upravne vlasti. 


Stvorila su se dva mišljenja: jedni su tvrdili da 
postupak Savelceva predstavlja jednu vrstu prekorače- 
nja vlastelinske vlasti, dok su drugi naglašavali, da to | 
djelo u sebi uključuje zločin, koji spada pod opći kri- 
vični postupak. Prvo je mišljenje pobijedilo. 


Za cijelo se to vrijeme Savelcev nalazio na slo- 
bodi. Ali je doskora bio prisiljen, da založi Ščučju- 
Zavod, a zatim i Ovsecovo, velikodušnim pristankom 
Anfize Porfirjevne. Sa ženom se sasvim pomirio, jer 
je uvidio, da je i ona isto tako zla kao i on, samo u 
isti mah i daleko pametnija od njega, zato što umije 
sakrivati svoje konce. Čak je, da bi joj ugođio, i otpu- 
stio okrutnoga stranca svoga posilnoga. 

Osjećajući se sputan tim neprekidnim činovničkim 
nadzorom, bio je prinuđen da se suzdržaje. Zato i nije 
imao ništa protiv toga, što je njegova žena, dok se 
molila Bogu, postavljala pokraj sebe sobaricu i štipala 
je poslije svake riječi, ili što je naređivala, da škakljaju 
djevojku, koja je nešto skrivila, sve dotle, dok joj se 

pjena ne bi osula na usta; ili da je gone po gumnu a. 
otraga udaraju. bičem.- Slična su se mrcvarenja pona-: 


vljala u Ovsecovu (supruzi su se od straha amo pre-- 


selili na stanovanje) gotovo svakodnevno, a ostajala: 
su potpuno nekažnjena. Događaj je krvavoga razraču-- 
navanja s Ulitom, izgleda bio toliko uzbudljiv, da je- 
potisnuo u pozadinu sve ostale sitnice i odvraćao odi 


njih pozornost. 


Ali tetica nipošto nije zaboravljala prijašnje uvre- - 
de, i po običaju je nastavljala da zagonetno promatra . 
muža, ali sada sigurno predosjećajući da će njen čas, 


doskora nastupiti. 


Uglavnom je u naselku Savelcevih nastala tišina. . 
I pridvorni i seljaci pažljivo su pratili glasine što su se. 


širile o fazama kroz koje je prolazila Ulitina stvar, ali 


su ih pratili šuteći, trpjeli i nisu se tužili na nove pri-> 


tiske. Vjerojatno su shvatili, da će u slučaju, ako budu 


dosađivali načelstvu, zaslužiti glas buntovnika i da će- 


dati povod za opravdanje sličnih postupaka. 


Na koncu se stvar svršila poslije četiri — pet go-- 


dina, a svršila se sasvim neočekivano. Prelazeći iz in- 


stancije u instanciju, a zbog razmimoilaženja i promjena 
u sastavu administracije, najzad je došla do viših sfera. . 
A ovdje su stvar prosudili drukčije, i ne obazirući se“ 


na to što se posljednja gubernijska instancija ograničila 


u svom rješenju samo na to da podijeli ukor Savelcevu, . 
i da bude unaprijed malo pažljiviji u svojim postupci--- 
ma. Iz Petrograda je došla osuda: da se rezervni kape--- 
tan Savelcev liši oficirskoga čina i plemićke časti kao. 
nedostojan plemićkoga staleža, i da se uputi kao vojnik- 
bez određenoga roka u udaljene bataljone. Osuda je : 


bila bez apelacije. 

Razumije se, kotarska se administracija i ovdje 
pokazala blagonaklonom. Nije odmah izvršila rješenje, 
nego je potajno obavijestila osuđenika i dala mu rok 
«da se promisli. 

Cijelu se noć Savelcev savjetovao sa ženom raz- 
mišljajući, šta da uradi. I sama ga je pomisao na voj- 
ništvo, poput otvorena ponora, tjerala u strašan užas. 
Previše se živo sjećao običnoga vojničkog života, jer su 


mu iskrsavali pred očima vlastiti podvizi nad prostim 
vojnicima — pa je drhtao kao prut, sjećajući se toga. 


Korbači, korbači, korbači... Batine od narednika, 
batine od svakoga subalternog oficira, batine od četnog 
'komandira. Prevrneš li se — tuku te, još se i ne pre- 
vrneš — tuku te: evo, to ti je pravilo. A povrh toga 
beskonačni put, koji se prevaljuje po etapama, u neku 
"sibirsku tvrđavu, s odjelom kažnjenika, s vrećom na 
leđima u pratnji patrole... A možda i lisičine! Ne, on 
nema snage da započne takav život! Već mu je blizu 
četrdeseta. Od neprekidnoga se pijanstva njegov orga- 
nizam već gotovo razrušio — pa gdje će on to? I što 
je još od svega najstrašnije — među novim se drugo- 
vima-vojnicima može naći svjedok njegovih prijašnjih 
barbarluka — a što onda? Ne, ne, ne... radije će po- 
dići ruku na sebe. 


Ali Anfiza se Porfirjevna nečemu domislila i zgo- 


dno se poslužila njegovim očajem. 


— Napravi se mrtvim! — savjetovala mu je, zna- 
jući da pronađe u svome drhtavom glasu i jednu nježnu 
notu. 


On je iznenađeno pogleda, ali u isto vrijeme i in- 


stinktivno zadrhta. 

— što me gledaš! napravi se mrtvim — to je sve! 
— ponovila je. — Policajce ćemo već smiriti, napravit 
ćemo pogreb s praznim mrtvačkim lijesom — a ti ćeš 
poslije toga tiho živjeti svoje dane u svom Ščučjem- 
Zavodu. Ja ću pak ovdje voditi gospodarstvo. | 

— A šta ću s imanjem? 

— S imanjem se u tom slučaju moraš rastati, Na 
moje ime treba prenijeti imanje... 

Pogledao ju je sa strahom i pritom mislio neku 
tešku misao. 

— Ubit ćeš ti mene! — najposlije izusti. 

— Evo ti ga! Zar se prošlosti sjećaš! A ja sam 
prijatelju moj, to davno zaboravila. Ta, po zakonima 
Božjim ti si moj muž! Štaviše, i u crkvi smo se vjen- 
čali!... Trebalo bi da si krivac preda mnom, veliki 
krivac — to je tačno ali, u posljednje smo vrijeme, 
hvala Bogu, živjeli mirno... Ni ti mene, ni ja tebe... 


Zar ti nisam dopustila, da založiš Ovsecovo... a? Za 
boravio si? I ubuduće će tako biti. Ako neka nužda 


dođe — naredit ću i bit će ispunjeno! 

No hajde, hajde, promisli to brže! 

— Ubit ćeš, ubit ćeš ti meme! — ponavljao je 
besvijesno. 

Međutim, vremena za razmišljanje nije bilo kao ni 
drugoga izlaza. Sutra su, u rano jutro, otišli muž i žena 
u najbliži gubernijski grad, i tu su na brzu ruku na- 
pravili kupoprodajni ugovor, kojim je zauvijek Ščučji- 
Zavod bio predan u vlasništvo Anfize Porfirjevne. A. 
po povratku kući, čim se spustila noć, otpremili sw 
Nikolaja Abramića da živi na svom bivšem imanju. 

Upravo, u tom momentu, umre stari pridvorni 
sluga Potap Matvejev, te više nije bilo nužno sahranji- 
vati prazni mrtvački lijes. Potapa su sahranili u gospod- 
skom lijesu, pozvali svećenika i još nekoliko susjednih 
popova, i potajno obavijestili istražitelja, tako da je 
ovaj, dospjevši posljednji u Ovsecovo, stigao još samo 
na pogreb. Boljara su Nikolaja sahranjivali sa svima 
počastima i ceremonijama, koje dolikuju pravom, 
čistokrvnom plemiću. 

Nato je donesena odluka, da se kazna nad Savel- 
cevim, kapetanom u ostavci, nije mogla izvršiti, jer 
je osuđenik, po volji Božjoj, umro. Pokojni je boljar 


«ostao u svom rodnom gnijezdu, i otpočeo da živi ža- 


losnim životom pod imenom Potapa Matvejeva, 


Sutradan ga je Anfiza Porfirjevna obukla u modri 
haljetak, koji je ostao iza Potapa, odvojila jedan ugao 
u kasarni, i naredila da radi na gospodskom imanju 
zajedno s pridvornim slugama. Kada su joj javili, da 
milostivi gospodin čeka na stubama, i moli da joj ga 
najave, resko je odgovorila: 

— Ne treba. Neka samo radi, Bog voli rad. Recite 
tomu poganinu, da me još i sada leđa bole od njegovih 
udaraca bičem. Ne smijete ga nazivati milostivim go- 


spodinom! Kakav je on gospodin! On je — stolar Po- 


tapka i ništa više, 

Svakomu je taj događaj bio poznat. I čudna stvar! 
— Nikolaja su Abramića počeli sažaljevati oni isti su- 
sjedi, koji su povodom Ulitinog mrcvarenja vikali: 
»Ni robija nije dosta za tog izroda!« 

— Što ima to da znači, za svaku sitnicu, hajde 
u vojnike! — govorili su jedni. 

— Nema tu šta misliti! Ta se je pripovijest raši- 
rila posvuda, po svima kutevima... Svaki ju je seljačić 
namotao na svoj brk... Kakvo se tu još čeka pomi- 
lovanje! — dodavali su drugi, 


Zapravo su se širile takve uzbudljive glasine, da 
je plemićki starješina samo silom mogao da umiri neza- 
dovoljnike. 

Prošlo malo vremena a Nikolaj se Abramić dobro- 
voljno uživio u lik stolara Potapa. Skupa s ostalima 
jeo kiselo mlijeko, mekani kruh i prazni šči.* 


Ipak je tetici pošlo za rukom da izvrši samo jedan. 
dio onoga programa, koji. je njena mašta zamišljala. 


Jednog joj je dana palo na pamet, da potjera muža 
po gumnu, ali se napola porušeni čovjek već na samom 
početku kazne pokazao nesposobnim, da dobije punu 
svoju porciju, a sutradan je iščeznuo. Ispostavilo se, da 
je iz očaja otišao u grad i tamo se javio. Razumije se 
da ga čak niti saslušali nisu, nego su ga sproveli natrag. 
u mjesto prebivanja. Ali je odmah iza toga plemićki 
starješina pozvao Anfizu Porfirjevnu k sebi i upozorio: 
je, da ostavi muža u miru, jer će u slučaju ponovlje- 
noga mrcvarenja biti prisiljen zatražiti, da se imanje: 
stavi pod tutorstvo. 

Potapa su nato preselili u Ovsecovo, odredili mu: 
zasebnu sobicu na pobočnom dijelu dvora i počeli ga. 
smatrati dvorskom budalom. Anfiza je pak uskoro do- 
bavila Fomušku i stavila mu u zadatak, da zbija šale 
s njenim mužem, koliko mu duša želi. 


* šči je kisela juha od povrća. 

Fomuška je odnekuda pao, kao snijeg na glavu. 
To je bila potpuno tajanstvena ličnost, o kojoj dosada 
nije nitko ništa čuo. Potiho su pričali, da je to onaj 
sin, što ga je vlastelinka »doživjela« još kao djevojka. 

To je bila bitanga u punom smislu riječi, nasrtlji+ 
vac i drznik na prvi pogled i veliki sladokusac. Rado se 
hvalio i već se nekoliko puta trudio, da uđe u kakvu 
vlastelinsku obitelj, ali je svaki put, čak i kod malih 
posjednika, nailazio na surovi otpor. Lijen i ništa se 
ne razumijevajući u gospodarstvo, upravljao je ima- 
njem sasvim loše i provodio besposlen život, zabavlja- 
jući se s »pokojnikom«, i sileći ga da pleše, pjeva 
pjesme, i tako dalje. Tetica ga je u duši voljela i po- 
tajno u sebi smišljala, na koji bi mu način predala ima- > 
nje. Ali kako su u ono vrijeme tomu naumu stajale na 
putu nepremostive zapreke, (Fomuška se vodio u spi- 
sima kao malograđanin) to je valjalo osigurati tako- 
zvanim pozajmnim pismima čovjeka koji je bio tako 
drag njenom srcu. I uistinu, dokumenti su bili napi- 
sani još ranije, samo ih nije dala njemu u ruke, nego 
ih je sakrila u kancelariji, pokazavši mu tek kovčeg 
gdje su bili pohranjeni. 

— Evo gdje su — gledaj! A ključ — vidiš ovaj 
— stoji u novčarki odijeljen od drugih ključeva! Kada 
budem umirala — da ne bi pogriješio! 

— Pa kako ću onda! sve će oči tada biti uprte 
u mene. Bolje bi bilo, da mi ih sada date, mamice! 

— Varaš se! — poznajem ja vas! Kad osjetiš 
dokumenat u rukama, tada ni »hvala lijepa« ne ćeš 
kazati, nego put pod noge! Ne, nek bude ovako! Tko 
sebe čuva, toga i Bog čuva! A čega se bojiš! Ta ne ću 
ovaj čas umrijeti! 

Tako su i godine prolazile. Nikolaj je Abramić 
već ostario. Na imanje ga već nisu gonili, a pokat- 
kada mu je Anfiza Porfirjevna davala, na molbu Fo- 
muške, čak i koji zalogaj s gospodskog stola i čašicu 
votke. Tada bi on bio sretan, nazivao bi svoju ženu 
»dobrotvorkom« i zahvaljivao bi joj dotičući se rukom 
zemlje. Po čitave bi dane lutao dvorištem sa štakom 
u ruci i u onom istom plavom haljetku, koji se, izgleda, 
nije mogao poderati. Nadgledao bi, da se kazne, što 
ih je vlastelinka odredila, tačno ispunjavaju, a pone- 
kad bi i douškivao. Uostalom, već su s vremena na 
vrijeme primjećivali da ga počinje ostavljati pamćenje, 
da nastrano govori i da ne prepoznaje ljude. Bio je, 
izgleda, već i sam svijestan da mu konac nije daleko. 
Jer kada ga je jednom Anfiza Porfirjevna, dijeleći 
uobičajeno mito činovnicima (ona se još uvijek bojala 
da stvar ne bi izašla na vidjelo) opsovala: »Nema 
smrti za tebe, pljesnivca!l« — mirno joj je odgovorio: 


— Skoro će, dobrotvorko, skoro! Savelcev je već 
umro, a i Potapka će skoro! 


Susjedi su tu pripovijest već j sitnih i samo 
bi je veoma rijetko pričali gostima prolaznicima, i to 


kao nešto sasvim strano, i kako živi u Ovsecovu vla- 
stelin-pokojnik na očigled vlasti. Ponekad bi Nikolaj 


Abramić čak zalazio k najbližim susjedima,-koji su bili. 


nešto prostiji, (cio je taj kraj bio naseljen samo malim 
posjednicima). Dođe, prođe dvorištem i, kad ugleda 
otvoreni prozor, priđe i pokuca željeznom šipkom. Na 
ovo bi kucanje dolazio susjed na prozor i porazgova- 
rao sa starcem, a katkada bi mu poslao čašicu votke 
i komad crnoga kruha. No u kuću ga nisu puštali. 

Najposlije je došla i željena smrt. Za obje je 
strane ona bila povoljno rješenje. Savelcev je ležao 
više od mjesec dana na peći“, prikovan nepoznatom 
bolešću, i bez ikakve liječničke pomoći, jer je Anfiza 
Portfirjevna odlučno odbila da pozove liječnika. Umrc 
je tiho, duboko samo uzdahnuvši, kao da se radovao, 
što su lanci života iznenada spali s njegovih pleća. 
A ni tetica se opet sa svoje strane nije žalostila, jer 
smrt ju je muževljeva oslobodila dužnosti da svake 
godine plaća činovnicima mito. 


Nikolaja su Abramića. sahranili na istom onom 
mjestu, gdje je bio sahranjen i stolar Potap. Na skrom- 
nom je krstu, koji je bio postavljen više njegova groba, 
bilo napisano: 


»Ovdje leži tijelo sluge Božjega 
Potapa Matvejeva« 


Svršetak je pak Anfize Porfirjevne bio tragičan. 
Jednoga je dana, kada se spremala na počinak, njena 
ljubimica sobarica (ali to ipak nije ništa smetalo tetici, 
da i nju muči, jednako kao i sve druge), koja je uvijek 
prisustvovala ovom obredu, otvorila vrata spavaonice 
i viknula: 

— Što ste stale! Naprijed! 


Na ovaj je poklik upala u sobu gomila sejačkih 
djevojaka, i za tren je oka ugušila vlastelinku jastu- 
cima. 


* ruske su peći tako zidane, da se može zimi na 
njima ležati, 

Kako se to dogodilo noću, Fomuška nije ništa čuo, 
pa se nije mogao niti okoristiti dokumentima pohra- 
njenim u kancelariji. 

Ovsecovo je, poslije toga, zajedno sa stečenim 
Ščučja-Zavodom, pripalo u nasljedstvo ocu, kao jedi- 
nom predstavniku Zatrapeznih po muškom koljenu. 

Radi toga je slučaja majka provela nekoliko dana 
u Ovsecovu, prisustvujući istrazi i ublažujući kazne 
kažnjenima. 

Premda je Fomuška izjavio, da postoje »pozajmna 
pisma«, koje je pokojnica tobože mjemu odredila, 
ipak je majka sasvim ravnodušno odgovorila. 

— A gdje su, pokaži ih! A zatim mu je pokazala 
vrata i otjerala ga. | 


Preveo dr. Nikola Nikolić. 

A. KUPRIN: 
Vrapči car 


Živio je na svijetu jedan pjesnik. A da je on bio 
pjesnik to su svi izdaleka prepoznavali, kada su vi- 
djeli njegov crni šešir s velikim obodom, duge njegove: 
kose preko ramena, smeđi kaput od somota, poput 
leptira svezanu kravatu i debeli kožnati smotak pod 
(pazuhom. U smotku su bili samo stihovi. Katkad bi 
ih pjesnik čitao naizust svojim znancima, ali tada već 
nikomu nije bilo dopušteno da šapuće, niti da se 
ušmrkne, niti da kihne, niti da kašljucne. Kad bi netko 
podigao ruku, da počeše nos, tada bi ga pjesnik pro- 
strijelio takvim brzim i srditim pogledom, da bi se 
taj neopreznik naježio, i skrivao se iza leđa onoga, 
koji bi pred njim sjedio. 

U pjesnika je bila kućica, a oko kućice vrtić: 
samo jedna brezova alejica. U njega je bilo također 
mnogo ptica: čižaka, kanarinaca, čvoraka, zeba, žuto- 
voljki, drozdova, krstokljuna, svračaka, sjenica i još 
drugih ptica, — neubrajajući amo svrake i papagaje. 
Za njih se je pjesnik brinuo vrlo nježno. Njegovi su 
znanci govorili: »Kako samo voli svoje ptice! Odmah 
se vidi dobro srce!« ' 

Zimi su ptice stanovale u krletkama, koje su sta- 
iale i visjele po prozorima, da bi imale što više 
svijetla. A ljeti bi pjesnik, za lijepog vremena, iznosio 

krletke s pticama u vrt, vješao ih uzduž aleje po bre- 


zovim mirisavim grančicama. »Neka se«, pomislio bi 


»vesele ptičice suncu i zelenilu na svježem zraku«.... 


A sam bi šetao naprijed i nazad po stazici i na- 
slađivao se »svojim malenim pernatim drugovima«. 


Tako je on nazivao svoje ptice, kad bi ih pokazivao: 


znancima. ' 
Tako je jedamput u julu vješao svoje male per- 
nate drugove po mirisavim grančicama usred zelenila 


blistavih i sujetnih listića; te šetao i šetao po stazici, 
slušajući ptičji zvižduk, cvrkutanje i Ćirlikanje, i na 


koncu sjeo na zelenu klupicu. Sjeo i zamislio se. Trebao 
je da nađe rime na dvije riječi za nove stihove i to: 
derište i Teodor. Za Teodora već evo treći dan ništa 
ne izlazi, a za derište pronašao je samo riječ — »ža- 
rište«. No da li postoji uopće takva riječ, — pjesnik 
nije znao, i stoga je sam sebe pitao: može li se za 


znojni ljetni dan izraziti: »Takvo je bilo žarište?« Ne: 


će li ga kritika kljucnuti? 

Tako je duboko utonuo u svoja razmišljanja, da 
se je morao i nehotice, kad je htio zapušiti, i pose- 
gnuo rukom u džepove po kutiju za cigarete, okrenuti 
na lijevo, tako da se je čak i prestrašio i glasno 


kriknuo. U istom redu s njime, samo jedan metar uda- 


ljen od njega sjedio je drevni, maleni i zgrbljeni star- 
čić i tiho ga gledao. Na starčiću je bio sivi, iznošeni 
plašt, sa staromodnim krilatim rukavima, a na glavi 
isto tako nešto sivo i starinsko i sa četkicom: nije ni 
bašljik nije ni kapišon (kukuljica) a nije ni duboko, 
do samih ušiju, nabijeni kalpak. Iz kalpaka je zirkalo 
sitno lišce, a sve je bilo isprepleteno malim naborima; 


više dobro negoli zlo, i od starosti gotovo bez dlaka, 

tek ponegdje stršili su rijetki bijeli čuperci. Nos se 
objesio prema dolje kao kljun, oštri mu se podbradak 
proturio naprijed i gore, a među njima upala su unutra 


krezuba usta. Ali oči su u starčića bile blistave, jasne: 


i brze, kao u vrapca, oko usta igrao mu je prijazan. 
i malo lukav smiješak. 

— Oprostite, malo sam vas uznemirio — reče 
starčić. Glas mu je bio slab, tanak i gluh. — Umorio 
sam se... Pomislih — posjedat ću malo, i odmorit 
ću se. 

— Pa dobro. Odmorite se, — dopustio mu je 
pjesnik ne baš osobito ljubazno. — Mjesto ne ćete 
pokvariti. 

Starčić se nasmija iz svog bašljika. Smijeh mu je: 
bio također slab, ali vrlo prijatan, a lice se napravilo 
— da je prosto milina kako je dobro i privlačivo. 

— He, he, he. Kako ste se to vi oštro izvoljeli 
izraziti. Žestoka je sad postala mladež. 

— Da, prste nam u usta ne stavljajte, — reče 
književnik i upali žigicu. — Ne biste li htjeli zapaliti? | 

Starčić je polako rastjeravao duhanski dim i od- 
govorio učtivo: 

— Hvala vam. Nemam običaja. Ne vidim koristi 


u tom poslu. 


Pjesnik iskosice pogleda na nj lijevim okom: 

— A kako ste tako neprimjetno amo došli te vas 
nisam niti čuo? | 

— Da, i sami vidite, kako sam lagan. Nešto sjeni 
slično. Vi ste se izvoljeli zanijeti u mislima, u obla- 
cima ste letjeli... oprostite za jedno neskromno pi- 
tanje: jeste li izvoljeli biti pjesnik? 


BT 


— Hm... A kad bih bio? — odvrati pjesnik, 

sskide šešir i potrese svojom dugom kosom. | 
— Tako, tako, tako.., Uzvišeno zvanje. — 

«Starčić podiže glavu i hitro zaokruži drveća pogledom. 

— A što vi to imate? Ptice? 
— Slonove, — dobaci pjesnik. 
Starčić se opet zasmije prijatno: 


— He, he, he! Zaista pronalazački um! Slonovi. ' 
Naravno, ako svatko vidi, da su ovo ptice, onda je hi AN 
«moje pitanje bilo naivno i'/izlišno. ' 7 

— Tako je — molim, — saglasi se pisac. Oba < 


zamuknuše. Pisac, sabravši dima u ustima, pokušavao | 
ga je upuhati u nozdrve kroz ispupčenu donju usnu. 
“Starčić je neodlučno kašljucao, prosto kao da se je 
"pripremao da nešto kaže, Pričekavši minutu i, još je- 
«dnom kraknuvši, zapita s prijašnjom učtivošću: 

— Khe... Iznači... tako reći... u krletkama 
“ih držite? 

— U vrtićima živih riba. 

Starčić se tako zatrese od smijeha, da mu je 
četkica na njegovom kalpaku poskakivala na sve == 


=== 


die 


li 


strane. | : 
— He, he, he, he! Kako ste hitro izvoljeli odre- | HE ŽrF-F==S 
zati... Dobro gađa vaš jezičak! I 
— Takav je naš posao, — u basu reče pjesnik. 
— Hvale je vrijedno, — potvrdi starčić i naje- | 
.damput, prestavši se smiješiti, reče ozbiljno, gotovo 
«strogo. 
— A dopustite mi, da vas zapitam, ako vam to 
:samo ne bude na muku i uvredu... 
— Pitajte! Svejedno je, zasada nemam posla. 


a. 

— A dopustite da vas zapitam, što vi mislite, da 
li se udobno i dobro osjeća ptica u krletci? I razu- 
mijete li, to nije kokoš ili puran, nego šumska ptica 
ili poljska... Je li njoj svejedno u toj krletki? Osobito 
za tako prekrasnoga vremena? 

Pjesnik, kao da se je malo uvrijedio, te z boka 
surovo i nepovjerljivo pogleda na susjeda: 

— A to već nju samu zapitajte. 

— Ja sam i to pitao — reče starac bez imalo 


šale. — Ja sam pitao i znadem: vrlo joj je dosadno 


u krletki, strašno tužno, tijesno i mučno. 

— Privikava se. 

— I čovjek se, kažu, privikne i na tamnicu. Ali 
dok se privikne, koliko li stradanja. 

Pjesnik frknu kroz nos. 

— Reći ćete također, to je čovjek a to — ptica. 

Starac tiho zaklima glavom. 

— Uzevši još i kakva ptica. Neka ptica u rop- 


stvu uopće ne može živjeti. Uzmite, recimo, prostog 


vrapca. Koliko on, po vašem mišljenju, u slobodi, na 


dan preleti vrsta? Nipošto manje, po mom mišljenju, 
od pet stotina, a i više. A čovjek, koji je hiljadu puta 


veći od njega, prođe poprečno pet ili deset vrsta. I 


čovjek se kreće samo u širinu i dužinu, a vrabac osim 
toga i u trećoj dimenziji — uvis; dvije sekunde, i on 
je više zvonika. Sad ja pitam, koliko puta mora vrabac 
mnogo teže osjećati ropstvo od čovjeka? Jer kada bi 
čovjeka zazidali u kamenu vreću i ostavili mu samo 


rupu za disanje i za hranu, to bi on i tada bio za 


hiljadu puta manje stisnut negoli vrabac u krletki. Radi 
toga, mnoge ptice u krleitkama i ne preživljuju: laste, 


Švračići, a i vrapci također. 

— To je istina, — tmurno se saglasi pjesnik. — 
Probao sam nasaditi vrapce. Ne podnose. Bije se, bije 
se o pruće, ne jede, ne pije i ujutro kad pogledaš — 
leži na leđima a nožice skupljene — svršetak. 

— I mnogo ste puta izvoljeli probati? — za- 
pita starčić učtivo, gotovo mne žaleći toliko vrabaca 
koliko pjesnika. 

— Kako bih vam rekao... oko četiri puta.. 

— Če-ti-ri! Znači to su tri smrti bile potpuno 
izlišne. Nije li tako? 

Pjesnik ne odgovori ništa nego još jedamput po- 
tajno iskosa pogleda na lijevo i — čudnovato — srce 
njegovo postade najedamput nemirno i neveselo. Sta- 
rac, ne gledajući na njega, produži važnim glasom. 

— Ostavimo mi vrapca! Cijelom je svijetu po- 
znato, kakav je on veseljak, zakeralo i slobodnjak. Ta 
i raznih ima karaktera, kako u ptica, tako i u ljudi. 
Neki čovjek zbog nepravedne uvrede na nož nalijeće, 
i sav jad u njega prolazi u kriku, u tuči, u žestokoj 
smrti. A drugi sakrije svu svoju bol u srcu, i muči se 
sav život šuteći i vene i opada tiho, dok ne propadne 
i ne ode sasvim... Takvih ima i ptica... Tihih, bez 
odgovora... Njih mi je još više žao. 

— Svejedno, one opet pjevaju u krletkama, — 
pokuša odgovoriti pjesnik. 

— Kakvo je, dragi moj, njihovo pjevanje u kr- 
letki, ako se usporede sa slobodnom pjesmom? Jedna 
tuga i žalost. Ta treba da čovjek znade razlikovati. 

— A vi znate? — podrugljivo zapita pjesnik. 

— Ja znam, — tvrdo reče starčić — i pjesnik mu 
začudo odmah povjerova. — Ja ptičji jezik dobro ra- 
zumijem. Evo na primjer, pogledajte ovu krletku sa. 

štiglićem? Vidite, sad je na nju sjeo vrabac. Između: 
njih se vodi razgovor. Vrabac — ta on je svakidašnje: 
zadirkalo i komedijant — vrabac pita: »No, šta je? 
Sjediš, bedaček?« A štiglić njemu: »Sjedim, bratac-- 
vrapčiću. Užasno, odavno sjedim. Ne znaš li tajnu kako“ 
da izletim?« »Ne, bratac štiglić, ne znam ja tajne. No- 
ti sjedi, a ja nemam kada«... Vidite — i odletio je: 
i sakrio se. Egoisti su — ti vrapci. 

— Vi to nekako neobično govorite, — reče pje- 
snik krivo se smiješeći. Osjetio je da je obnemogao od: 
tajnog, teškog nemira, pa je htio da se potkrijepi: 


razgovorom. — Kao da u vas u glavi nije sve u redu:. 
Tko ste, zapravo, vi sami? 

— Ja? Čarobnjak, — odgovori starac mirno i: 
ozbiljno. 


Pjesnik koraknu nazad. Obuze ga strah: a ako je“ 
taj starac pobjegao iz ludnice? I odijelo je to nekakvo: 
na njemu divljačko. Ali pjesnik još prona pokuša. 
da šalom umiri sam sebe. 

— Čarobnjak? Možda umijete izvlačiti iz usta. 
pantliku? gutati goruću baklju? staviti u šešir sat, a. 
zatim vaditi iz njega surutku s kajganom ili posudu. 
sa zlatnim ribicama? Ili ste vi gutalo špagata i već 
naravno »prestidižitator« perzijskog šaha, ukrašen or-- 
denom Lava i Sunca? 

— Ah, nipošto to nisam, — skromno odgovori 
starac, — Ponavljam vam, ja sam samo čarobnjak,,. 
a ne fokusnik, a i to od najmanjih. Ja sam — Vrapči. 
Car. 

— Naložite li mi da u to povjerujem? 

— Kako vas je volja. Ako hoćete, vjerujte, ako 
ne čete, ne vjerujte. A bolje je — povjerujte. I dobro» 

bi još bilo, kad ne biste više držali ptice u krlet- 
kama. 
Pjesniku se pričini, da mu se oko glave omotava 


tanka, laka, škakljiva paučina. I nehotice prođe rukom | 


po čelu i kosi. 

— Dobro, — odgovori, sve još nastojeći da se 
savlada. — Ako ovdje preda mnom napravite nekakvo 
čudo, i time dokažete, da ste zaista čarobnjak, to ću 
ja pred vama ispustiti sve svoje ptice iz krletaka. 

— Sjetite se što ste rekli, i ne odrecite se poslije 
svojih riječi — svečano izjavi starčić. Sad je pravo 
gledao u oči pjesniku, a pogled mu je bio strog i pro- 
diran. — Dajte mi ruku! 

Pjesnik mu pruži lijevu ruku, i ona se samom 
njemu učini hladna u starčićevim suhim ručicama, iz 
kojih su strujali nekakvi potresni vrući valovi. 

— Pogledajte — produži starac laskavo, ali za- 
povjednički. — Evo, u mene, u rukama magična vrpca, 
i ja je obvijam oko vaših dvaju prstiju — oko sred- 
njaka i prstenjaka. 

Pjesnik pogleda. U tankim je prstima starca bio 
zaista komadić stare, prljave, od vremena gotovo već 
crne vrpce. Pogdjegdje su na njoj blijeskale zlatne 
tačke. Teško je bilo odrediti, da li taj komadić potječe 
od vrlo starinskog odijela, ili je nekakva materija, 
išivena zlatnim koncem. S neprijatnošću opazi pjesnik, 
da je njegova lijeva noga najedamput zadrhtala ne- 
znatnim drhtajem, i da mu je peta od cipela počela 
izbijati sitnež po pijesku stazice... 

— Ne bojte se — reče meko starac — ne ću 


vam ništa zla učiniti, ja sam iz reda dobrih čarobnjaka. > 


Sad ću izreći samo jednu riječ — pripravite se, 


64 











I reče savršeno mirno:.. 

— »Cvirk.« 

Svi ste, naravno, bili u kinematograftu i vidjeli 
iznenadne promjene slika. Tek što je pred vama bilo 
“burno more i paluba broda koji tone, već ste se na- 
jedamput bez ikakva prelaza, našli u raskošnoj sali 
dvorca. Isto se to dogodilo i s pjesnikom. Čarobnjak 
još nije uspio ni dovršiti svoje magične vrapčje riječi, 
a već se je pjesnik osjetio na vrhu takvog ogromnog 
«drveta, kakvog vjerojatno i nema na zemlji, Naokolo 
'je bilo gusto lišće, i listovi su bili veliki poput velikih 
vrata, a sam se je pjesnik nalazio. unutra u tijesnoj 
željeznoj krletki, u koju je bio tako utisnut, da je mo- 
Tao sjedjeti na peti, obuhvativši koljena rukama i uti- 
snuvši među njih svoj podbradak. Vrlo duboko pod 
njim, u silno umanjenom vidu, lako se mogla raspo- 
znati njegova vlastita kućica i alejica. A okolo njega 
su letjele ptice, same ptice, koje je on toliko volio, 
'i koje je tako mnogo razumijevao bijedni pjesnik, je- 
dino su bile porazne, naprosto fabulozne veličine. 
Sjenica je, na primjer, bila velika baš kao kakav stari 
ovan, češljugar kao neveliki konj, drozd kao slon, a 
golub, koji je pored njega prolijetao, bio je po raz- 
mjeru kao kakav veliki zrakoplov. 

Sve su se ptice, prolijetajući pored krletke, u 
kojoj je sjedio pjesnik neprestano nje dodirivale svojim 
krilima, i od toga se je krletka njihala gore-dolje, lijevo 
i desno kao lađa za vrijeme orkana. Glava se je u 
pjesnika zavrtjela, a oči mu pozeleniše. 

Ispolinski vrabac najednom sjede na krov krleike, 
zasjenivši pjesniku sunčanu svjetlost. 


5 65 


— Što? Sjediš? — zapita vrabac. 1 pjesnik se 
čak ništa ne začudi, što je razumio vrapči jezik. 

— Oh, sjedim, batjuška vrapčiću, — prostenje on. 
Kad bi ti znao kako mi je gadno sjedjeti! 

— Ništa, posjedi pa ćeš se i priviknuti, — lukavo 
doviknu Vrapčić i — frrr! odleti, kao strijela. Iza toga. 
sjede na obližnju grančicu crni drozd — šaljivčina, i 


lako se ljuljajući s malim pokretom grančice, poče go-' 


voriti ove stihove: 


Bio jedan poeta — civi — civice, 
I užasno je ljubio ptice. 

Sve ih stavljo u krletčice 

I na zelene vješo ih grančice. 


Pjesnik ne samo da niie razumio drozda, negorje, 
i ne obazirući se na nastupe morske bolesti, uspio po- 
misliti: stihići ipak nisu osobiti, rime stare i ritam 
šepa; u njega »ljubio« ispada s akcentom na »i«, lju- 
bia, a u riječi »vješao« na »a«. Nisu dobri stihovi, 
pa i sadržaj nije pametan... , 

No odmah za drozdom, u zamahu je pljusnuo na 
granu, silno je pognuvši i zanjihavši, divovski škvorac, 
i zakreštao zaglušnim glasom nastavak stihova: 


No nastađe užasni čas, 
I pjesnik čivi-čivikas, 
Nađe se u krletčici, 
Na zelenoj grančici, 


— Što? dobro? — zapita škvorac samozadovolj- 


no, ogledavajući se naokolo, 

*. — Bravo! bravo! divno! bis! — zakričaše ostale 
ptice, velike i male. 

— Dopustite! — zakriči drozd negodujući, — ta 
pjesma pripada meni, a on ju je samo prihvatio od 
mene običnom škvoračkom drskošću. 

Među pticama je planuo spor, ali pjesnik se nije 
više mogao zanimati za nj, jer je u to vrijeme upao 
u drugo stanje, — još gore od morskoga ljuljanja i 
od uvrede ptičjih produkata, . 

Osjetio je da se je za nj vrijeme nepodnosivo dugo 
otegnulo, Sekunda je postala nedjeljom, minuta cijelom 
godinom, a sat, bit će da je postao cijelim stoljećem, 
Um je njegov bio svijestan, da je, na primjer, za sje- 
onicu skok s. jedne grane na drugu — stvar od jedne 
četvrtine sekunde, a njemu se je činilo, da tome koncu 
nikada ne će biti kraja. I prava se posljedica te strašne 
pojave očitovala u tome, što je pjesnik osjetio neiz- 
drživu glad. f 

— Kako bih jesti htio-0-o! — zakriča on ža- 
losno, upravo zavi. Odjednom se pored njega nađe 
vrana, (o njenim razmjerima ne ćemo govoriti — či- 
tatelj će moći da ih sebi predstavi). U kljunu je nje- 
nom bila velika teleća noga — pečena i već po redu 

oglodana, ali na njoj je još ostala za pjesnika pri- 
lična žila i hrskavica. ' 

— Priznaj da te Svi čuju — reče vrana — da 
si zao čovjek, pa ću te nahraniti, 

Pjesnik smjesta pripravno kriknu: 

— Ja sam zao, zao, zao čovjek! Zao! 

— To je tačno — potvrdi vrana i proturi mu 
kost kroz dva željezna štapa. 

Pjesnik se baci pohlepno na teletinu, ali jedva što | 


je oglodao kost načisto, kadli se opet otegoše dani 
i nedjelje, i njemu se do smrti prohtjede piti, a već 
je na grani sjedio papagaj, držeći u kljunu za držak 
vedro vođe, i reče: 

— Reci glasno, da si pjesnik glupan, pa ću te 
napojiti. ' 

I opet sa zadovoljstvom pjesnik zakriča: 

— Pjesnik glupan! Pjesnik glu-pan! 

— Neobično istinito, divno rečeno — prihvatiše u 
koru i ostale ptice, a papagaj ga, prema obećanju, 
napoji s vodom iz vedarceta, u kojemu su plivale 
ljuske od zrna i još nekakvi bijeli komadići. 

Prođe još mjesec, a pjesniku se htjede silno pu- 
šiti. Prileti svraka — poznata kradljivica — te reče, 
gledajući jednim okom nekamo u daljinu: 

— Vidim tamo daleko na putu, neki je čovjek 
bacio opušak cigare. Ja ti mogu donijeti, ali za sve 
vrijeme, dok odletim onamo i vratim se natrag, moraš 
govoriti: »tako mi i treba«. 

— Tako mi i treba, tako mi i treba — radosno 
je počeo da pjeva pjesnik. A svraka mu je donijela 
opušak vrlo loše cigare, istina malen, zamazan, ali u 
njemu je još tinjao oganj, te je pjesnik zapalio sa 
zadovoljstvom. 

I opet prođe veoma mnogo vremena. Nije mu se 
više htjelo niti jesti, niti piti, niti pušiti. Najednom je 
shvatio, da su sve te želje puste, malene i ništavne 
pred osjećajem sužanjstva. »Koliko već godina sjedim 
u krleci« —.pomislio je on — » i koliko mi je još 
stoljeća ostalo da sjedim.« Tada stade gorko plakati, 
tarući suze koljenima, jer je sjedio sagnuvši se u tri 

pregiba i kucao glavom o željezne prutove i ponavljao 
ridajući: 

— Mili i dragi moji, pustite me, pustite me na 
slobodu! 

— Zar još sjediš? zapita ga ozgo vrabac, 

— Mili vrapčiću, sve ja još sjedim, sve još sjedim. 
I kraja ne će biti mome sjedenju. Ne znaš li ti, sivi, 
bratac-vrapčiću, kakvu tajnu, da iziđem iz krletke? 

— Znam ja tajnu — odgovori vrabac. Reci samo 
ove riječi: »Nikad više ne ću«. 

I kriknu pjesnik glasno, iz dna duše: 

— Nikada ne ću! 

I opet se dogodi kao u kinematografu. 

Vrabac samo reče — »cvirk«, i u taj se čas, bez 
i najmanjega zadržavanja, nađe pjesnik na zelenoj 
klupi. Nad njim su na brezovim grančicama u dva reda, 
visjele ptičje krletke, ali starca, pokraj njega, već nije 
bilo. Nestalo ga. 

— Što je to — san, ili bunilo, mašta? — pomisli 
pjesnik, ali pogleda na svoju ruku i opazi, da je na 
njoj još ostala, prepletena na osmicu, oko prstenjaka 
i srednjaka, tamna, debela starinska vrpca, 

U čudesa ne vjerujem — reče sam sebi pjesnik, 


— i sva se ta pripovijest, izgleda, meni samo prisnila. 
Ali odakle vrpca? No svejedno, ptica mi je postalo 


žao. Pustit ću ih na slobodu, dok se još nije i što 
gore dogodilo. 
Nato se pope i stade otvarati krletke, jednu za 


«drugom. Jedne su ptice strelovito izlijetala a druge, 
J ) & 


prosto ne vjerujući svojoj sreći i sumnjajući u neku 


prijevaru, dugo se nisu usuđivale izletjeti i skakale su 

po pregradama. Jedan se je kos tako zbunio, da je 
iskočio iz krletke upravo njemu na rame, jedno dvije 
sekunde ga gledao pravo u oči sa svojim blistavim. 
.crnim očima, i najednom je zanosno ciknuo, i izvio se: 
= k samom nebu. »Možda će ipak bar jedna ostati« — 
s gorkom je nadom pomislio pjesnik, ali ne — baš. 
nijedna nije ostala. 

Od toga je vremena prestao pjesnik držati ptice. 


Ali kako je bio još mlad, pa je zato i slabo shvaćao, 


u čemu se očituje pravi ponos, to nikada nikomu nije 
ispovjedio, što je bio pravi uzrok njegove žalosti za. 
pticama. 

— Dosadilo mi je to zanimanje, — objašnjavao: 
je poznanicima, — i od posla me otklanja. 

A pojavu stare vrpce nije si niti mogao objasniti. 
Metnuo ju je u neku veliku knjigu; iz početka ju je: 
katkada pogledavao, no poslije je dugo vremena na 
nju zaboravio, a kad se je sjetio, pokazalo se, da je: 
vrpce nestalo, 

Možda je ona opet zatrebala Vrapčemu Caru? 


Preveo dr. Nikola Nikolić. 


72 





% 


i 
: 


x 


i 


opija zn a rani 





A. PANTJELJEJEV: | 

Petjki Valetu dogodio se nemio slučaj. 

Šetao Petika jednom po bazaru i različite misli 
mislio. Bilo mu je krivo i bio je turoban: gladovao je,. 
a nije bilo novca, da kupi jela. 

A nije ga bilo ni gdje smoći. 

Jesti je pak želio strašno. 

Pokušao je Petika ukrasti uteg. Ali mu nije bilo: 
dopušteno da ukrade uteg. Utegom su ga lako kvrc- 
nuli po zatiljku. 

I Petika pođe dalje. 

A najednom — vidi babu. Na uglu stoji debela 
baba i prodaje uštipke. A one su u rešetu — rumene,. 
bujne i para se iz njih diže. 

Zadrhtao Petika i prišao bliže. I ništa osobito nije 
učinio, samo je uzeo uštipak, ponjušio ga i stavio u 
džep. Pače ništa uvredljivo nije rekao toj babi, nego 
se okrenuo i tiho, mirno otišao dalje. 

A baba za njim. Stala je vikati i hvatati Petikina. 
ramena. Počela je vikati: 

— Kradljivac! Vrati uštipak! 

— Kakav uštipak? — upita Petika i pođe dalje. 

Ali u tom je gomila navalila: netko je Petjku 
uhvatio za grlo, netko ga je ozada udario koljenom, 
srušili ga i natukli. 

I u golemoj skupini odvuku Petjušku u miliciju. U 
odio na bazaru. 

Dovuku ga — predstojniku: 

— Tako i tako, Upoznajte se: maloljetni kradlji- 
vac. Uštipak je ukrao. 

Predstojnik nije imao vremena. Nije se htio upo- 
znati s Petjkom, nego je odredio, da ga posade u će- 
liju. 

Ture Petiku u ćeliju: sjedi! 

* 


Sjedi Petika u ćeliji na nečistoj uprljanoj klupi, 
sjedi ne mičući se i gleda kroz prozor. A iza rešetke je 
nebo. Jasno nekakvo nebo, čisto i modro — kao oko- 
vratnik mornarev, 


Gleda Petjika nebo, a gorke mu misli dolaze u. 


glavu. Nevesele misli. 

»Ah — misli Petjka. — Živote ti moj kruti. Opet 
sam, skitnica, zapao. Ružno zapao, Radi uštipka.« 

,Nevesele misli. Zar je veselo, kad čovjek od prek- 
jučer nije kruha ni pomirisao? A zar je ugodno naći se 
za rešetkom? Je li ugodno uživati u nebu? Da je bar 
zašto, nego za — fuj — nekakav uštipak, 

No, jasno je, oneraspoložio se Petjka. Prižmirio 
očima i odlučio čekati sudbu, 

Tek što je odlučio čekati sudbu, začuje udaranje. 
Nekakvo glasno udaranje. I ne u vrata, nego d zid, o 
«drvenu pregradu. 

Petjka ustane. Otvori oči, prisluhne. 

Jasno je, da netko šakom pregradu lomi. 

Petika priđe k stijeni, pogleda u pukotinu. Vidi 
stijene ćelijine, klupu, prozor s rešetkom. Opuške na 

- podu. A ljudskih se tragova ne vidi. Prazno. Nikako ne 


može shvatiti, otkud to udaranje. : 

»Koji to — misli Petjka — vrag lupa? Zabija li 
klince, što 1i?« 

Pomisli to i začuje glas. Bas. Mutnim nekakvim 
basom viče čovjek iza kuta: 

— Pomozite! Majčice! 

Skoči Petjka u kut k peći. Kraj peći je pukotina. 
Vidi Petika — viri kroz pukotinu nos. Pod nosom miče 
se brk. A crno škiljavo oko gleda Petiku turobno. 

— Maj-čice! — muče bas, — Predragi golubići! 
Pustite me radi boga. 

A oko juri pukotinom poput žohara. 

»Kakav je ovo — misli Petika — čudak? Ili je 
lud, ili pijan? No naravno da je pijan, evo, kako za- 
udara... Fuj!...« 

Zaudara zaista silno. Širi se po ćeliji zadah, te 
ne možeš shvatiti, da li je od samogonke ili rakije, ali 
je silno jak. 

— Majč-čice- — bruji pijanac. Majčice! 

Petika stoji, gleda i nikako ne želi započeti raz- ' 
govore s pijancem. Inače bi svakako počeo, ali ovaj mu 
je put — dosadno. Rekao je samo: 

— Što se dereš? 

— Pusti me, golubiću — veli pijanac, — Pusti, 
dragi! : 

Najednom vrisne: a 

— Vaše blagorođe! Gospodine druže! Pustite vi 
mene. Čekaju me djeca. 

Petjki je smiješno. 

— Budalo — veli. — Kako te mogu pustiti, kad 
sam isto takav zatvorenik, kao i ti. Gdje ti je razum? 

Najednom opazi Petika — tura pijanac kroz pu- 
kotinu dlan, a na bradavičastom njegovom dlanu leži 
sat. Zlatan sat. Čistokrvan. S lancem. S različitim. 
stvarčicama obješenim na lancu. ' 

> Iskreće pijanac svoje škiljavo oko i veli šapćući: 

— Druže predstojniče! Pustite me, poklonit ću: 
vam sat. Gledajte, kako lijep satić... Kuca. 

A sat je zaista kucao: tik-tak, tik-tak. 

I Petjkino srce također: tik-tak, tik-tak. 

Zgrabi sat i — u kut, k prozoru. Od radosti mu 
dah stao, krv udarila u glavu. 

A pijanac stane mahati rukom. I najednom počne 
vikati. 

Kako zatuli: 

— U pomoć! 

Stane se derati i udarati nogama:: 

— U pomoć! Okrali me! Okrali! 

Uplašio se Petika, uzmuhao se. A krv mu je odju- 
rila nazad k nogama. A prsti prebiru brzo, brzo lan- 
čić, Na lančiću se njišu i kuckaju različite obješene: 
stvarčice. Slonovi raznovrsni, psići, potkovice, i među. 
svima zeleni kamen u obliku kruške. 

Otkopčao Petjka lančić sa svom prtljagom i tura 
je pijancu: 

— Na! Umukni. 

A pijanome je rakija oduzela pamet. Već je za- 
boravio na sat — uzima lanac. 

— Hvala! Hvala — veli — golubiću predragi... 

I napreže se, da kroz pukotinu vidi Petjku. I usne 
pruža kroz pukotinu. Cmače kao prasence: 

— Maj-čice! 

A Petjka je ponovo kraj prozora. I krv mu opet 
juri u glavicu. Šumi glava. 

>Eh — misli Petika. — Poslužila sreća!« 

Rastvorio šaku, pogledao satić. Za rešetkom je 
na jasno nebo izišlo sunce. Zasjaji satić u njegovoj ru- 
ci. Dunuo na nj — zamaglilo se zlato. Otro poderanim 
rukavom — ponovo sjaji. I Petjka sjaji. 

»Istinu — misli — govore umni ljudi: nema zla 
bez dobra, Ovakvu sam stvar dobio. Za takvu će stvar- 
čicu svaki preteglija poldrug stotine novca dati. Ma 
što poldrug stotine... Više.. .« 

Zavrtjela se Petjiki glava. Stao sanjariti. 

»Kupit ću — misli — ponajprije bijelu štrucu. Go- 
lemu štrucu, Slanine ću kupiti. Jest ću štrucu sa slani- 
nom i zalijevati vinom. Onda ću kobasice kupiti, čitav 
kolut: Kupit ću najboljih smotčica, Od odjeće što- 
god... Hlače, bluzicu. Dlakavu majicu... Postole. E, 
što da sada sanjarim, da mi se sada samo izvući. A. 
onda. ..« 

Zaista sve je dobro, samo jedno nije dobro — 
Petjka sjedi. Sjedi u ćeliji, kao miš u bočici: na pro- 
zoru rešetka, na vratima brava. Sreća je u rukama, a 
ne možeš izmaći. Čvrsto je prilijepljen momčić. 

»No — misli — svejedno. Pljujem na to. Odsje- 
dit ću nekako do uvečer... Ne ću umrijeti. A uvečer 
— kad svrši trgovina na bazaru — pustit će me«. 

Uvečer će pustiti, znade Petika — nije mu prvi 
put. Bilo je već. Samo je do uvečer strašno dugo 'če- 
kati. Još se sunce po nebu poteže, vola okreće. 

Pogledao je posljednji put satić i sakrio ga u po- 
derani džep. Džep je uzlom svezao za svaku sigurnost 
i srce umirio. 

A iza pregrade prestade vika i udaranje, kvrenula 
brava i nije Petjka stigao trepnuti okom — otvaraju 
se vrata njegove samice, ulazi milton (stražar) i veli: 

— Izvlači se, trijesko!... 

Užasno se Petika obradovao. Uplašio se dapače. 
Skoči, pritegne. hlačice i brzo iziđe iz sobice. Stražar 
za njim. 

— Hajde, trijesko — veli — do predstojnika. 

— Dobro... 

Ide Petjka predstojniku. Ovaj sjedi za zelenim 
stolom, drži spis u rukama i igra njime. Bluza mu je 
razdrljena, vrat crven i od njega se diže para. Predstoj- 
nik puši i pušta u strop dim u kolutima. 

— Zdravo — veli — maloljetni kradljivče. 

— Zdravo — odgovara Petjka. 

Mirno stoji. Skroman nekako. Smiješi se i umilno 
motri predstojnika. A ovaj pušta kolutiće i pogledava 
spis. 

— Reci — veli — građanine dobri, koje si godine 
rođen? bI? 

— Ne znam, koje sam godine rođen — odgovara 
Petika — godina mi je jedanaest. 

— No, a koji si put, reci, molim te, moj gost ovdje? 
Sedmi, čini mi se. 

— Ne — odgovara Petjka. — Čini mi se, samo 
treći put. . 

— Ane lažeš li? ' 

— Možda i lažem... Ne znam. Vi možete bolje 
znati. 

Ne će se Petjki svađe. S predstojnikom se svađati 
— opasna je stvar. Ako je sedmi put, neka je sedmi. 
Neka ga nosi vrag... 

»Manje natezanja — misli... Prije će me pustiti«. 

A predstojnik. je položio spis na stol, udario ga: 
rukom i veli: 

— Odluka je moja — veli — ovakva: radi tvoje 
maloljetne slabe svijesti poslat ću te radi odgoja u 
sklonište za pokvarenu djecu. Jesi li razumio? 

Zaprepastio se Petjka. Zanjihao se. Ukočio. se. 
Zaglušile su Petjku predstojnikove riječi, kao da ga 
je opekom udario po lubanji. Nije očekivao takve riječi, 
Nikako nije očekivao... 

Ipak je došao k sebi, digao glavu i veli: 

— Dobro — veli. — Pa što... 

— Pristaješ li? — pita predstojnik. Smije se kao 
da shvaća, koliko je Petjki teško i koliko je turoban. 
Koliko mu nije smiješno. Kako bi rado zaplakao. 

Ej, Petja, Petja — nemaš sreće, Petja Valete! 

* 
* * 


A onda dođe još gore. Potpuna propast. Gine 
Petjka. 

Priziva predstojnik miltona i nalaže mu, da pre- 
traži Petiku od glave do nogu. 

— Pretraži ga — veli — od glave do nogu — 
nema li uza se oružja, ili, u krajnjem slučaju, vrijednih 
predmeta. Pretraži ga temeljito. i 

Stupa stražar prema Petjki, a ovome srce zamire, 
dršću mu noge kao hladnetina. 

»Zbogom — misli Petika — vrijedni predmete!« 

Ali na sreću Petjkinu bio je stražar budala. 
(Gadljiv. Pogledao on Petjku i veli: | 

— Bogami — kaže — druže predstojniče — 
gadim se doticati takve trijeske rukama. Riješite me 
toga, molim vas.., Danas sam se kupao i pario. Rublje 
sam promijenio. Pa i što može on u stvari imati? Uš. 
u džepu i buha na povodu... Ništa više... 

Petjka je sabrao posljednje sile, nasmiješio se 
turobno i okom mignuo. ' 

— Istina — tobože. — Pogodili ste. 

A u sebi misli: 

»Prilična buha. Buha — misli — kako trebal« 

I neopazice pipa jednim prstom džep, a u njemu 
nešto podrhtava, kuca tihano kao da u džepu leži srce 
ili živa riba. Sat leži u džepu. 

No, a predstojniku je bilo žao stražara ili mu je 
možda bilo dosadno, pa je samo rukom mahnuo i 
rekao: i 

— Dobro — veli — možeš ostaviti. Možemo i bez 
pretraživanja. Nije važno... 

Napisao nešto na papir, udario pečat i pružio: 
papir stražaru. 

— Evo ti — veli — dragi druže, potvrda. Poći 
ćeš s tom potvrdom do Vvedjenske ulice i predat ćeš 
toga derana u sklonište za pokvarenu djecu Klare 
Zetkin, Na potvrdu. 

Ustao predstojnik, zijevnuo i izišao iz sobe, 

Zaboravio je oprostiti se s Petijkom. 

A stražar je turio potvrdu u kapu, uzdahnuo i 
objesio revolver k trbuhu. Uzdahnuo još jednom i sta- 
vio kapu na glavu... i : 

— No — veli — trijesko nesretna... Idemo! 

Privukao Petjka hlačice — pošao. 

Idu upravo preko trga, kroz najveću stisku. Na 
trgu je naravno bučno... Različiti ljudi prolaze, po- 
vikuju. Smiju se ljudi, psuju i pjesme pjevaju. Negdje 
gudi bas. Guske nekakve stenju. Bučno je. Samo Petjka 
ne čuje buke. On ima osnovu u glavi. ' 

»Neophodno je potrebno — misli Petika — kliz- 
nuti«. , 

Juri on pasjim kasom kroz trg, razmiče trgovce 
i netrgovce, traži očima po stranama i sve misli, sve 
razmišlja: 

»Neophodno je potrebno kliznuti... Upravo ne- 
ophodno potrebno«. 

Samo kako da klizneš, kad se stražar ozada poput 
repa mota. Ne zaostaje, duha ubrzano i Petjku ne pušta 
s vida. ' 

Evo, prošli su i trg, a Petjka nije kliznuo. 

Oneraspoložio se Petjka, Objesio glavu i stao 
hodati polaganije. “, 

A stražar uhvatio daha kojekako, zakoracao upo- 
redo i najednom upitao: ' 

— A reci po savjesti, trijesko: jesi li htio strugnuti 
od mene na trgu? 

Zadrhtao Petjka, podigao glavu: 

— Što je to — pita — strugnuti? Ja i riječi takve: 
ne razumijem. 

— Kani se... Ostavi... Izvanredno razumiješ. 
Htio si zacijelo uteći. ' 

— Uteći? 

Nasmijao se Petjka. 

— Varate se — veli. — Nema smisla da bježim. 
Da me prisilite, ni onda ne bih utekao, 

— Zaista?... 

Začudio se stražar: 

— Zaista — veli — ne bi utekao? 

. Zaustavio se najednom, ogledao se, obrvu počesao 
i iznenada svojom kapom mahnuo: 

— No, pa bježi! . 

Trglo nešto Petjku. Upravo ga trgnulo. Kao da 
ga je netko koljenom ozada trknuo — sav je zadrhtao. 
Već se spremio na bijeg, kad li pogleda miltona — 
smije se stražar. 

»Aha — misli — na udicu loviš. Ali ne, brate... 
Poznate su nam te lukavštine. Ne ćeš me uloviti!« 

Nasmiješio se i veli ozbiljno: 

— Bez potrebe se — veli — are Svejedno 
ne ću uteći. Ubijte me, a uteći ne ću... nemam volje. 

— Ali zašto? — pita milton. 

Prestao: se smijati. Pogledava: Petiku. A Petjka 
stane u sav glas gvoriti: 

— Zato — veli — jer nemate nikakva prava, da 
me silite na bijeg. Riješiti me se želite. Ne, ne ćete me 
se riješiti! Vodite me, kud je po zakonu potrebno, jer 
ću se inače potužiti. 

Rekao i sam se uplašio. 

»Što to — misli — govorim?!... Poludio, skit- 
nica... .« 

A stražar se smeo očito. Smutio se. Maše rukama. 

— Ma što til — veli. — Zar sam što rekao!. , 
Idemo, našalio sam se. 

— Znadem — veli Petjka — kakve su to šale. 
Neslane su to šale. Nukate me na bježanje. Zar ne? 
Lijeni ste da otpratite čovjeka do skloništa. Ne? Šale? 
Nemate prava šaliti se!.., 

Razbjesnio se Petjka. Viče, rukama maše. Ljudi, 
koji prolaze mimo, čak se čude. Koji je vrag? Stoji 
usred ulice riđast derančić, dere se iz svega grla, psuje, 
a uza nj stražar stupa s noge na nogu, sav crven, žmirka 
očima, a lisnica mu se pod rukom trese. | 
Moli stražar Petjku, da ne viče. Moli ga, da mirno 
ide. ' 

— Idemo — veli. — Idemo, molim te! 

Nahrustio se Petjka i — pošao. 

Ide bez obaziranja, tmuri se, prći usne, a samomu 
mu je smiješno, sam se u sebi smije, 

»Zgodno! — misli. — Zgodno sam ga uplašio. 
Eh, miltone!... Eh, stražaru! Glup li si ti, miltone... 
Upravo budala.« 

A milton, od straha valjda, jedva ide. Jedva stizava 
Petjku. Ali šuti — zavezav je. Samo uzdiše, te katkad 
znoj s lica briše. A Petjka ga šale radi pomalo po- 
žuruje. 

— Što vi — veli — idete tako sporo? Zar ste 
na šetnji, što li? Ne bi li se moglo nešto brže? 

— Ne mogu — odgovara milton. — Bogami, ne 
mogu. Bubrezi ne dopuštaju. Imam slabe bubrege — 
boje se vrućine. A još sam, razumiješ li, bio u kupki. 
Razumiješ li, napario se... Tako da upravo umirem, 
koliko sam žedan. 

I najednom opazi milton nekakvu čajanu. Nekakav: 
»Milan«. S ulazom na stube i sa slikovitim natpisom. 

Zaustavio se milton i veli; 

— Oh — veli — uđimo, molim te, ispit ćemo 
štogod. ; 

— Ne — veli Petjka. -— Ne vrijedi. 

Vrijedi — veli milton. Bogami, vrijedi, Nu- 
tina moja gori, žedan sam. A tu se može dobiti kisela 
voda ili čaj. Možda i buze. Učini mi po volji, trijesko 
draga — uđimo! 


. Zamislio se Petijka i mahnuo rukom. 


— Dobro — veli, — Idite. Samo ne na dugo. 
— Ati? 
— A ja — veli Petjka — ne idem. Nemam — 


veli — običaj, da se povlačim po gostionicama ,.. Idite 
sami... 
.Smeo se milton i veli, bojažljivo nekako veli: 
— Ati — veli — ne ćeš strugnuti? 
— Opet?! 
Rasrdio se Petjka. 


— Opet me — veli — nukate. Zar ne?... Ako 


«je tako — vucite me bez Peg noca u sklonište. Jeste li 
razumjeli? Bez ikakva čaja!.. 

— No, no — veli milton — ne srdi se. To sam 
ja tako, za svaki slučaj. Znadem ja, da ti ne ćeš uteći. 
"Ti. si momak s razumijevanjem . 

.— Dobro — kaže. Petika. — Nemam vremena 
s vama se natezati. Odlazite bez suvišnih riječi. 

Što mislite? — Otišao je milton. Petiku je kraj 
ulaza ostavio, a sam je pošao piti čaj. U »Milan«. Po- 
gledao Petjka za njim i nasmjehnuo 'se. 
= »I zaista — misli — veoma neuman milton«. 

. Nasmiješio se Petjka i strugnuo bez suvišnih riječi. 

Zakrenuo za ugao i potrčao. Potrčao, poletio .. 
Leti na krilima, s propelerom. Samo prašina popa vala, 
samo srce udara, A oi lice reže. 


86 





Trči, trči Petjka. A u susret mu jure plotovi, kuće 


i uličice. Jure brzojavni stupovi. Ljudi. Koze... Mil- 


toni... ' 

Juri Petjka — daha mu nestaje. 

Da li je dugo trčao — ne zna se. Kud je dotrčao 
— ne zna. Zaustavio se negdje na kraju grada. Kraj 
nekakve crkve. 

Stao je, nadisao se i k sebi došao. Ogledao se i 
sam sebi ne vjeruje: 

»Zar sam zaista strugnuo?« 

Obradovao se. Razveselio, Ponovo mu se prohtjelo 
trčati. Upravo od radosti je zaželio trčati. 

»Ta strugnuo sam!... Strugnuo, skitnica!!! 

A najednom se još većma razveselio. Sjetio se sata. 

»Ah — misli — satiću moj, satiću. Gdje si ti, 
satiću?« 
= Turio ruku u džep... Majko mila! Sata nema. 

Ovamo onamo — sata nema. Nestalo je sata. 

Što da radi? 

Turio Petika još jednom ruku u džep, gleda — 
i džepa je nestalo. Na niti je visio i otkinuo se zacijelo 
od težine, Pogledao unaokolo — pusto. Potresao hlačice 
— nema ga ni ondje. 

Ražalostio se Petjka. Klonuo. Navalio se na 
crkvenu ogradu i umalo te nije zaplakao. 

»Ah, vraže! Tako je trebalo«. 

Užasno je nesretan Petika na ovome svijetu. 

Ali nije zaplakao. Poznato mu je: suze su ženska 
stvar. Pristojnome deranu ne priliči plač. Ako je sata 
nestalo, treba ga tražiti. ' 

Odjurio nazad. 

Ali od toga, što je nazad potrčao, malo koristi 
— zaboravio je put. Kud je trčao — ne zna. jurio je 
bezobzirce, zalutao je... Treba nekoga upitati. 

Kraj vrata stoji momčina. Golema rasta. U voj- 
ničkoj bluzi. Sjemenje pljuje. Petjka k njemu. 

— Striče, hej striče! 

— Što? — veli momčina. 

— Ne znate li, striče, gdje je tu čajana »Milan«? 

— Ne — veli momčina. — Ne znam. Kakav 
»Milan«? 

— Pa takav... S natpisom. 

— S natpisom? No, onda znadem. 

— Gdje? 

— A što će ti? 

— Ma treba... Recite, striče, Krista radi. 

— No, dobro, slušaj. Idi sve ravno. Razumiješ? 
Onda lijevo. Razumiješ? Onda desno. Razumiješ? Onda/ 
opet ravno. Onda u stranu. Onda na drugu. Ne do- 
šavši namjerit ćeš se. Razumiješ? 

Ništa nije Petika razumio. 

— Kako? — upita. — Kako? Desno, lijevo, a. 
onda?... 

Pogledao (Petjka momčinu i odmah se dosjetio. 
jadu: : 

»Podvaljuje, ništarija!« 

Razbjesnio se Petika. Uvrijedio. Kako ga odalami 
po ruci — sve mu je sjemenje poletjelo k vragu. Po- 
trčao Petjka. 

Trči i trči. Sam ne zna, kud juri. Po nekakvim 
ulicama, po nekakvim uličicama. Preko nekakvoga. 
mosta. Nazad. 

Najednom ije iskočio u nekakvu uličicu, opazio 
nekakvu pukotinu na plotu i sjetio se — tuda je pro- 
trčao. Pukotine se sjetio. 

Ide Petika i pod noge gleda. Traži sat. Uporno 
ga traži. U sve vagaše zaviruje, u jame zagledava, u 
šančeve... Sata nema! Nema ga te nema! Digao je 
netko Petikin satić. 

. Pokolebao se Petika. Zamaglilo mu se. Do »Mi- 
lana« se kojekako dovukao i sjeo na krilce. Sjeo i 
glavu objesio. Živjeti mu se ne će. 

Sjedi Petika poput panja nepokretnoga. Sjedi 
srdit. Tmuran. Smrknuto gleda u zemlju, 

Najednom — što je to? 

Nagnuo se i očima ne vjeruje: 

— Što je? 

Ta zavežljajić sa satom leži kraj stuba. Bogami, 
leži. Kao dragi leži zavežljaj. 

Zadrhtao Petjka i zgrabio zavežljaj. I tek što ga 
je zgrabio, izleti iz čajane milton. Stražar, i 

— Sjediš? — veli. 

Uplašio se Petjka. 

— Sjedim — veli. A sat sakriva. U škulju sakriva, 
u bivši džep. ' 

— Junačina — veli stražar. — Junačina si, što si 
me dočekao. Cijenim te. Nijesam očekivao takvo 
poštenje. 

Izvadio stražar nekakav komad prigorjele pite. 
Pruža ga Petjki. 

— Na — veli — za takvu svijest komadić. Primi, 
molim te. Upravo sam za tebe desetak istrošio. Od 
čistoga srca. a i 2 


89: 


Uzeo Petjka komad, pomirisao, progutao neopa- 
zice i došao k sebi. 

— Dobro — veli — komad kao komad. A zašto 
ste tako dugo čaj pili? A? Nijesam se, čini mi se, 
najmio čekati vas po tri sata, 

— Dobro — veli stražar. — Ne srdi se, Ispio sam 
svega šest čašica. Pojedi štrucu. A sada možemo ići. 
Idemo, molim te, trijesko milena. 

Privukao Petjka hlače i pošao. 

Idu brzo. Bodro, Osobito stražar. On upravo juri. 
Ne mari za svoje bubrege. A Petika je kradomice sat 
nekud turio. U zakrpu nekakvu, što li.., Prestao tu- 
govati. Takav je čovjek Petika — nije lako klonuo. 

»Svejedno — misli. — Pljujem ja na to, Nije li 
«ovdje uspjelo, poći će za rukom ondje. Iz skloništa ću 
*strugnuti«. 

Izišli su na široku Vvedjensku ulicu. Sa strmom 
«uzbrdicom. Stražar pokaza prstom. 

— Vidiš — veli — na gori stoji kuća? Bijela. Sa 
zelenim krovom. Ona kuća sa zelenim krovom, to je 
«sklonište Klare Zetkin. Stigli smo, hvala bogu.. 


* 
* # 


Zaista, kuća je bijela, krov zelen. Dimnjaci na 
krovu. Mnogovrsni prozori, kapci — sve, kako treba. 
.Pače vrtić pred kućom. U vrtiću prašni jablani, Dvo- 
rište. Kamena ograda. Vratašca .. , 

Stražar pokuca na vratašca. Za ogradom zalajao 
«pas, zveknuo lanac. 


Snuždio se Petjika — užasno. Uzdahnuo Petjka. 


“90 





»Sklonište?! — misli. — I skloništa mi! Tamnica 
nekakva... Sve zaključano, zabravljeno. Odavde ne 
ćeš strugnuti, vjerojatno«. 

Otvorilo se na vratašcima maleno okance — oko. 
Lice se nekakvo pokazalo škiljavo. Ne znaš, da li Ta- 
tarin ili Kinez — hođa. 

— Tko je? — pita. — Tko to kuca? 

— Otvorite — veli stražar.., — Ne bojte se. 
Ništa osobito. Vodim maloljetnoga kradljivca. 

Okance se zalupilo, u ključanici je ključ zaškrinuo. 
Rastvorila se vratašca — škiljavi je bio Rus. 

— Zdravo — veli. — Izvolite unići. Ulazite. 

Uđu. Pas se nabaci. Laje, gad, reži. 

Psiknuo na nj škiljo. 

— Na svoje mjesto! 

— Prolazite — veli — u pisarnu k upravitelju 
stubama u drugi kat. 

Pođu kroz dvorište. I odmah se stražar ukočio: 
popravio samokres i stao stupati vojnički, jedan, dva, 
dijeva!.. 

A Petjka stupa i obazire se. Dvorište je golemo, 
po krajevima iverjem posuto. Kroza nj raste kopriva 

i drač svakojaki. 

Kroz otvorene prozore gledaju djeca, m motre Petjku. 

Čuje on: 

— Djeco, frajera vode! 

»Što je to — misli Petika — frajer? Kakav sam 
'ja frajer?« 

i Stubama se popnu u pisarnu. U njoj nekakav ma- 
leni i crnomanjasti derančić sjedi na podu i riše kistom 
na golemu papiru peterokraku zvijezdu. 

— Zdravstvujte — reče stražar. 

— Zdravstvujte — odgovori crnomanjasti derančić: 
veoma važno i u basu. — Trebate li upravitelja? 
— Upravitelja — odgovori stražar. 


— Fjodore Ivanoviću! K vama... — viče crno-- 
manjasti i motri Petjku od glave do nogu smiješeći se- 
podrugljivo. 


Iz susjedne sobe izlazi Fjodor Ivanović, upravitelj.. 
Čovjek ćelav, u naočarima i progrušane kose, 

— Tako — veli — zdravstvujte. Novaka ste do-- 
veli? 
— Novaka — odgovara stražar, — Zdravstvujte.. 
Primite ga, molim vas, uz potvrdu. 

— (Potvrdu? Tako... Izvolite. Tako... Možete- 
ići. 
Uzeo stražar potvrdu i pogledao. 

— Zbogom — 'veli. — Zbogom, trijesko! 

I stražar ode. 

Fjodor Ivanović sjedne za stol, Petjku ogledava.. 
— Zoveš se Petar? — pita. 

— Petar — odgovara Petjka. I prezime je rekao.. 
— Tako — veli Fjodor Ivanović, pa pita: —- 
Ti si kradljivac? 

Pocrvenio Petika. Sam ne zna zašto. Čudan je: 
nekakav ovaj Fjodor Ivanović. 

— Kradljivac — odgovara. 

— Tako — veli Fjodor Ivanović. — Nije to ništa.. 
Za neko vrijeme — bit ćeš čovjekom. A sada te moramo 
u prvom redu dovesti u potrebni izgled. Tako... Miro-- 
nove, odvedi novaka k Rudolfu Karliću. 

Skočio crnomanjasti, kistić bacio i ruke otro, 

— Idemo — veli — capane, 

Idu oni po različitim hodnicima. Potamno je. 
Električne svjetiljke tinjaju. Sa strane su bijela vrata. 

— To se — veli crnomanjasti — razredi naši 
(ovdje nalaze. Učimo se. 

— A kud me vodiš? — pita Petjka. 

— K sanitaru Rudolfu Karliću. Prat će te. 

—— Prati? 

— No da. U kadi. 

Pokucao crnomanjasti na nekakvim vratima. 

— Rudolfe Karliću! Primite novaka!. 

Izišao debeljuškav čovjek u bijeloj halji. Uha su 
imu golema, glas krupan. Sanitar. Nijemac je, valjda. 

— Nofak? — pita. — Veoma mi je milo — veli. 
idemo u kupaonicu, dok je voda vruć. 

Dovukao Petjku u tu kadu, Dovukao ga. 

— Skidala se — veli. 

— Što? 

— Skidala se. Kupat ćeš se. Sa sapun i četka. 

Stane Petjka skidati sa sebe prnje. Pomalo guli. 

>Da ne klizne — misli — satić«. | 

A Nijemac govori među ostalim: 

— Sve ti to ostavi. Da. Mi ćemo tvoju odjeću u 
peć spaliti. 

Uplašio se Petjka. Hvatio se hlača. 

— Kako to? — pita. — Kako to, u peć? 

— Ma ne poj se. Dat ćemo ti druga odjelo. Čista. 
“Čista hlače, čista bluza, pače i čizmice ćemo dati. 

Što da radi Petika? Sjedi on potpunoma gol, stišče 
u svojim rukama svoje prnje i dršće. Ne od studeni, 


naravski. Toplo je u kupaonici, vruće. Od straha 


«dršće: 
»No što — misli — da radim? Da propadam?« 

A propadati mu se nikako ne će. 


Na sreću njegovu izišao Nijemac nekud. Ne mi- 


sleći dugo, razveže Petjka zavežljaj i turi svoj zlatni 
sat u usta. Teško ga je utisnuo. Umalo te nije usta 
razvalio svojim zlatnim satom, Obrazi mu se naduli. 


Jezik se nekud u stranu stisnuo. Podnio Petjka, zube: 


stisnuo. 
Tek što ih je stisnuo — kad evo ti Nijemca, 


S kliještima. Zgrabi kliještima  Petjkinu odjeću i: 


odvuče je nekud. Kad se vratio, pustio vodu u kadu. 
— Ulazi — veli. 


Uđe Petjka u kadu, u toplu vodu. Ova se odmalr 


zamuti: nije šala; pet godina ga nije bilo u kupa- 


lištu. U rijeci se, istina, kupao... No zar se takvo: 


tijelo može oprati kupanjem? 


Petjki je veoma ugodno u kadi. Upravo — kako: 


treba, ne će mu se izlaziti, kako je ugodno. 
Samo je, na njegovu nesreću, Nijemac razgovorljiv. 


Sapuna mu glavu i govori. Govori, govori kao da govor: 
drži. Sve ispituje, radoznao je. I kako se Petjka zove,. 
kako mu je prezime, kako po ocu i zašto je dospio i 


gdje je roditelje izgubio i slične tričarije pita. 
A Petjka šuti. U ustima mu je sat, 


Radi glavom. Maše, klima, vrti, kako kad treba. 


Riče u krajnjem slučaju. 


Da li se Nijemac uvrijedio ili kako, ali zašutio je.. 
Stade mijenjati vodu. Nečistu je pustio, čistu 


nalijeva. Hladne je napustio, vrelu otvorio. Sjeo u kut 
na stolac i uzeo novine. 


— Sjedi — veli — moči se... Kad bude vruće, 


reci. Ja ću onda zatvoriti. 
Kimnuo Petjka glavom. 

— Dobro, znači. 
A voda teče. Sve je Sali i. toplija. Upravo ga 
e. Upravo pali tijelo. . 

A Nijemac čita novine, golemim o. miče. 
Voda teče, Sada više ne može Petjka podnijeti. . 
Trza se, muči se, a ne može kazati, ne 'može oviknuti 

na Nijemca. 

Nije Petika izdržao, uzvrtio se, zaronio u vruću: 
vodu i ispljunuo sat na dno. Izletio kao čep i vrisnuo: 

— Vrućee! 

Skočio Nijemac, bacio novine na pod, turio dlan: 
u kadu i zatreskao: 

— Ah, glupi dječarčić! Jesi li pape Izlazi 
Brže! 

Zgrabio Petiku za ramena i izvukao. Rasrdio se.. 
Viče: 

— Što si ti — nae — šutio? U isko: se vodi 
može kokoš skuhati. Da!. h 

Rashladio Nijemac vodi fi ponovo ga stao sapunom 
trljati. Stao mu leđa sapunati. 

A Petika rukom pipa po dnu. Napipao darokon. 
uronio, turio kliski okrugli predmet u usta. Ali predmet 
ne ulazi, Nikako! Ili je sat nabreknuo, ili su se Petjkina: 
usta od pranja stisla... Uturio ga ipak. Umalo nije 
zube polomio, ali ga je uturio. 

Oplahnuo ga Nijemac... 

— Bit će dosta — veli — sjedi tu, donijet ću 
tvoje odijelo. 

Ode Nijemac. Sjedi Petjka u sapunici. Najednom 
vidi — vode je sve manje. Sve je većma nestaje. 

Došao Nijemac — a Petjka sjedi u praznoj kadi. 
Začudio se Nijemac. ANE 

— Zašto si — pita — vodu ispuštao? Štetno je 
sjediti bez vode gol. 

A Petjka i sam me zna, zašto je voda istekla. Nije 
vodu puštao — čak i ne zna, kako se pušta — i sam 
se čudi. DE E BE da a 

— Dobro — veli Nijemac. — Oblači se što prije, 
doskora će objed — zakasnit ćeš, 

I daje Nijemac Petjki čitavu gomilu odjeće. Rublje 
mu pruža, hlače, bluzicu... postolice. A sve čisto, 
novo. 

Stao 'se Petjka oblačiti. Prvi put u životu stao gaće 
“ navlačiti. A Nijemac gleda i smiješi se. I Petjka se 
smiješi. 

Najednom se Nijemac prestao smiješiti. 

Sumnjičavo pogleda Petjkino lice i veli: 

— Što ti to — veli — strši iz usta? Što ondje u 
tebe sjaji? njoj +" i 

Zadrhtao Petjka, stisnuo zube. 

»Evo — misli — budale, skitnice. Trebalo se smi- 


ješiti«. 
Okreće. se, ramenima užima — trice, tobože. 
Ali Nijemac ne popušta, hvata ga za lice. 


— Deder — viče. — Deđer, otvaraj usta. što si 
ondje sakrio? Što to žvačeš? 

,.Rastvorio Petjka čeljusti. 

— Pljuj! — viče. 

Zagušilo Petjku, pritisnuo jezikom i ispljunuo, što 
je žvakao, Nijemcu na dlan, 

Umalo te nije vrisnuo: od straha. 

Na dlanu Nijemčevu nije ležao sat, nego mjedeni 
čep, kojim se zatvara škulja u kadi, da voda ne isteče. 

Čep je Petjka sebi u usta turio u brzini — zato je voda 
i istekla. 

Uplašio se Petjka. Pa i Nijemac se uplašio. Po- 
mislio je, da je Petjka polulud. Promrsio nešto. 

— Reci mi — pita — kaži mi, radi boga, zašto 
si čep turala u usta? Zar se kovina može turati u usta? 

Ne zna Petjka, što bi i odgovorio. Glupost ne- 
kakvu melje. 

— Od glada — odgovara. — Veoma sam gladan. 

I u kadu gleda: 

»Gdje je satić?« 

Ne vidi se ništa. Kada je prazna, samo lik za 
pranje leži mokar. 

Nije drukčije, nego je sat pod likom. Da Nijemac 
ode, mogao bi ga uzeti. Ali Nijemac ne odlazi, žali 
Petjku: 

— Ahi oh. Majčice moja. Mjedenu — veli — 
stvar ne smjela jesti. Odmah će biti objed, kia ćeš 
dobiti juhu, kašu i slatko. A mjedeni je čep — neuku- 
san, tvrd. Evo, gledaj. 

Bacio Nijemac čep u kadu. Zveknula kovina. Vidi 
Petjka — sagnuo se Nijemac za likom. Sad na dići će 
lik, a pod likom... Ah! 

Ne misleći dugo, baci se Petika na pod i zatuli 
iza glasa: 

— U-0-0-oj! 

Nijemac pojuri k njemu. 

— Što ti je? A? Što ti je? 

A Petjka ne prestaje tuliti, trza se u napadu. 

— U-o-oj! — tuli. ' 

Uzvrtio se Nijemac. Prevalio stolac i istrčao. 


Petika pojuri k liku. Tako je i bilo — pod njim 
leži satić. 

Zgrabio on satić, otro vodu, stao ga gledati — kao 
da sunce na dlanu gori... Naužio se i turio sunce u 
. novi, državni džep. 

Tek što je turio — uleti Nijemac. S bočicom u: 
rukama. ' 

— Njuši — viče. — Njuši brže salmijaka. 

Zaljuljao se Petjka, pomirisao iz bočice, kihnuo 
i došao k sebi. 

Brzo natukao na sebe preostalu odjeću, postole 
navukao, kucnuo peticama. Tište ga ponešto nove po- 
stole, ali ništa — obukao se zato Petjka kao čist golub. 
I pojas stegnuo. I kosu prigladio. 

»Ah — misli — šteta, što ogledala nema. Po- 
gledao bi se, da vidim, kakav sam dječak«. 

— Idemo jesti — reče Nijemac. 

* 


Tek što su izišli u hodnik — zvoni. Juri zvonjenje 
po svima spratovima. Bučno jure djeca po hodnicima. 
Udaraju nogama, vrište, 

— Na objed! — viču. — Na objed! 

Petijku umalo te nijesu oborili, izgurali ga i od- 
vukli. Izgubio Petika Nijemca. 

Smeo se — ne zna, što bi činio. Najednom vidi 
crnomanjastoga dječaka, onoga, koji je u hodniku 
risao zvijezdu. I ovaj opazi Petjušku. Nasmiješio se, 
rukom mu mahnuo. 

— K nama! — viče. — U našu skupinu. 

Pojure zajedno. Utrče u sklonišnu blagovaonicu. 

A ondje je već djece čudo neviđeno. Djeca sjede 
za stolovima, a na stolovima se limene zdjele isparuju. 
Ukusno se isparuju. Petjku je pače nos zasvrbio, u ko- 
ljenima ga počelo tresti, 

Sjednu za objed. 

Djeca buče, žlicama mašu, krušnim se korama na- 
bacuju. A Petjka navalio na juhu. Nije šala: dva dana 
nije deran hrane ni pomirisao, za čitava dva dana 
pojeo stražarev komad pite. Jasno je, jeo je lakomo, 
proždrljivo. 

Nije Nijemac slagao: poslije juhe dobili su kašu. 
Heljdinu, s maslacem. Petika smazao kašu u dva zalo- 
gaja. Dobio slatko — i slatko je pojeo i čanak oblizao. 

Djeca, koja sjede uza nj, smiju se. Osobito jedan, 
jednooki, s crnim povezom na čelu... Ovaj se upravo 
ruga. 

— No i proždrljivca mi — veli. — Taj ti može 
gumati. I slon, bogami, jede manje. 

Smiju se djeca. Vrijeđa to Petjku. Podnosio je, 
podnosio, ali nije mogao izdržati. Oblizao svoju li- 
menu žlicu, pogledao ćoravomu u drzovito oko, za- 
mahnuo i udario ga žlicom po čelu, 

Užasno zatuli ćoravi. Zagrajaše djeca. Uleti Fjodor 
Ivanović. 

Coravi plače i šakom čelo tare, a na čelu — 
kvrga. 

— Tko te je tako? — pita Fjodor Ivanović. 

— Evo — pokazuje ćoravi Petiku, — Evo ova 
trijeska... Žlicom. 

Strogo pogleda Fjodor Ivanović Petjku. 

—- Ustani — reče. — Ustani, velim ti. 

Ustao Petjka i gleda ispod oka. 

— Što vam je — dakle — potrebno? 

— Tako — reče Fjodor Ivanović. — Tako. A 
Ba iziđi, 

Nije shvatio Petjka — pošao je za upraviteljem. 
A kad je izlazio iz blagovaonice, začuje za sobom: 

— Fjodore Ivanoviću! Novak nije kriv, 

Glas je bio poznat — smomanjesi je viknuo. 

Izišli su u hodnik. 
“>. . — Tako — reče Fjodor [vanoyić. — Slušaj, što 
ću ti reći... Tući se ne smije. Tako. Na ulici si se 
mogao tući, a kod nas se ne smije. Jesi li razumio? A 
.za kazan stoj ovdje, dok objed ne svrši. 

Okrenuo se Fjodor Ivanović i pošao hodnikom. 

Upravo tada i objed. svršio. Istrčala djeca iz 
“blagovaonice. Trče djeca kraj Petike. A on se stisnuo 
k zidu... Trče. Protrčao ćoravi i Petjki jenik pokazao. 
Protrčao crnomanjasti. Viknuo: 

— Ideš li na kupanje? 

Trgne se Petjka. 

— Kud kupati se? 


— Na rijeku Kordonu..., Čitava naša skupina ide. . 


idemo. 

 Petjka ima u glavi osnovu. 

— Idemo! — veli. 

Potrčao zajedno s crnomanjastim. A ovaj mu u trku 
veli: ' 

— Ne tuci se. — kaže s. ćoravim... + Bude li se 
“tukao — ne uzvraćaj, nego poen ram u Šuv, u 
:školsko vijeće. 

»Dobro. — . misli Petjka. — nemam ja vremena 
«prijavljivati u Šuve.., Začas ću biti na: Kordoni. 
[Do viđenja«. doda a 

Utrčali u golemu dvoranu, Po zidovima vise svako= 
vrsni plakati; pod sjaji od parketa, kao voda u lokva- 
ma. A djece opet čudo neviđeno. Redaju se djeca po- 
put vojnika u dva reda, Bradati čiča s palicom u ruci 
zapovijeda. 

— Pozor — zapovijeda, — Na desno se ravnajf 

Stao i Petjika. I on se istegnuo vojnički, Izravna 
se na desno. 

A tu ulazi u dvoranu Fjodor Ivanović. Unišao; 
promotrio djecu. Komu odredi, da pojas popravi, komu 
da lice opere... 

Kad je opazio Petjka, namršti obrve. 

— Kako? — pita — zar i novak ide? — Ne — 
veli — novak danas ne smije ići, Nek se odmori, 

Ćoravoga opazio. 

— A i Pjatakov — veli — neka iziđe. Za onakva: 
vladanje — bez kupanja. 

Zaplakao ćoravi. Izišao iz reda. 

I Petjka je izišao, ali nije zaplakao. 

Samo turoban stoji Petjka. 

Sad su u parovima prošla djeca mimo. Složnim 
korakom: 

— Lijeva!... Lijeva! 

Otišli su. Prišao Petjki Fjodor Ivanović, potapšao. 
ga po ramenu. 


— Tako — veli — ne kloni, brate. Sprijateljit“ 


.čemo se. Kod nas ne žive suviše loše djeca. Samo se 


tući ne smije. Tako. Odlazi u dvorište igrati se. Not 
Veselije! 
Ode Petjka u dvorište. 7 VRAPI 


108 


. Ondje se djeca, koja nijesu pošla na kupanje, 
igraju grada. Zovu Petjku da se s njima igra. Ovaj se 
nasmiješi. 

— Ne igram — veli. — Dječja zabava! 

Otišao Petjka u stranu k plotu i sjeo kraj njega na 
sitno iverje. 

Sjedi i misli: 

»Što da radim? Kako da djelujem?« 

A unakolo se spušta večer. Diže se magla, sunce 
zalazi. Djeca se u daljini igraju grada. Zvone njihovi 
glasovi: 

— Stukao ga. Popa je stukao! 

— Varaš se! Pop je u gradu. 

A glatki klipovi lete po zraku, s tutnjavom skaču 
po zemlji. 

Petjka pak misli: 

»Što se tiče bježanja, strugnut ću naravno. Ne 
treba trošiti riječi. Samo je opasno držati sat uza se. 
S njim možeš u nepriliku zapasti. Zar se malo što 
može dogoditi... Možda se ovdje svakoga dana pali 
rublje... Ne, Sakriti ga treba za neko vrijeme? 

Odlučio Petjka sakriti sat. Odlučio zakopati ga u 
zemlju, dok ne dođe vrijeme bježanju. A bježati je na- 
mislio iste noći. 

Legao Petjka na trbuh i ogledao se. Djeca se 
igraju, nekakve popove izbijaju. Odgojitelj čita knjigu. 
Nitko ne gleda Petjku. 

Izvadi on sat. Najednom se u njemu probudi rado- 
znalost. Htio je pogledati, kakav je iznutra? 

Otvorio poklopac, a pod njim još jedan. Na po- 
klopcu su dva crna slova: S. K. A pod poklopcem — 
staklo. Pod njim su — kazalike. 

U crnom krugu jure trenuci. A satovi i časovi 
prolaze neopazice: gledaš. — Na mjestu stoje; okreneš 
se — pomakli se. Sedam je sati bez časa na Petjkinu 
satu. 

Razgrebe Petika iverje kraj plota, iskopa jamu 
duboku do lakta. Zaklopi sat, čvrsto ga obmota krpom 
i turi u jamu. Jamu zakopa, rukom pritisne i iverjem 


pospe. Da ne zaboravi — utakne nevelik prut. 


Onda je legao, stavio glavu na mjesto, gdje je 
blago zakopao — i stao sanjariti. 

I sve o jednom te istom: 

»Kupit ću kaput. S krznom. Nožić ću kupiti. ee 
i samokres... Slatkiše nekakve punjene. Jabuka.. 

Opet je pana ponovo je prestao dali. 

Kad su djeca došla s kupanja, sjeli su u blago- 
vaonicu za čaj. Petjka ćoravoga i ne gleda, iako je 
ovaj ponovo stao zadirkivati. Zato Petjku uzme crno- 
manjasti u obranu, 


— Ostavi se, Pjatakove — reče crnomanjasti. Zar 
si malo dobio od novaka? Želiš li još? 

Umirio se Pjatakov ćoravi. 

Nakon čaja igrala su se sva djeca, i mala i velika, 
u dvorištu s loptom. I Petjki je bilo veselo. Igrati se 
nije umio, to je istina, jer inače bi se igrao društvu za 
volju. Ali veselo je bilo — silno. 

Pošto se posvema smrklo i na nebu se “upalite 
zvijezde, zazvoni ponovo zvono.  Shigojkaj. ustane i 
vikne am 


— Spavati, djeco! 
Pođu djeca u spavaonicu. 

Ova je golema, polumračna. Zidovi su bijeli, a na 
svjetiljkama mliječna sjenila. I posvuda stoje kreveti 
u redu, kao u bolnici. 

Crnomanjasti pokaže Petiki krevet: 

— Evo — veli — ovo je spremljeno za o 
spavat ćeš kraj fnene. 

Pogledao Petjka i došlo mu čak strašno. 

»Zar ću ja zbilja — misli — ovdje spavati?« 

Na krevetu su plahte različite, siv dlakav pokrivač, 
čiste uzglavnice, ručnik kraj uzglavlja. 

Skinuo se Petjka i legao kao čestiti, pa se u po- 
krivač umotao. - 

»Da me sada vide — misli — kordonska djeca, 
kako ja... Nasmijala bi se... A međutim, nije loše 
tako spavati«. ' i 

Onda pomisli Petjka: 

»Noću treba svakako bježati«. 

Ali noću nije utekao. Kako i bi! Nije mu bilo do 
bježanja. Kako je zaspao, tako se nije budio do jutra. 
Nije šala: umorio se čestito... 

* * 
* 


Vuče netko Petjku za nogu. Sakriva ovaj nogu pod 
pokrivač, rita se... Ali netko ga ponovo počinje 
drmati, netko ga vuče za ramena. Diže on glavu i 
vidi dremovnim očima — kraj njegova kreveta stoji 
Fjodor Ivanović. I budi ga. Lice je njegovo ozbiljno, i 
miče obrvama. 

A djeca još spavaju. Po spavaonici se razliježe 
veselo hrkanje... Još nije posvema svanulo. 

— Ustaj — veli Fjodor Ivanović... — Tako — 
veli... — Ustaj, trebamo te. 

Probudio se Petjka, digao glavu: 

— Što je? 

Veli mu Fjodor Ivanović: 

— Došli su po tebe iz milicije. 

Petjkina. glava pane na uzglavnicu. Ahnuo je 
Petjka. 

— Došli su — veli Fjodor Ivanović — po tebe 
iz milicije, radi čega — nije poznato... Tako... 
Ustaj — oblači se. 

Stao se Petjika oblačiti, Ruke mu dršću. Noge mu 
dršću. Noge ne mogu pogoditi u nogavicu. Nije mu 


dobro. 


»Zašto su — misli — došli iz milicije? ... Nešto 
loše.« 

Obukao se aa i pošao sa Fjodorom Iva- 
novićem. 

U pisarni sjedi mlad milton. S lisnicom pod ru- 
kom. Bez brkova. 

Ustane. 

— Ovaj? — pita. 

— Ovaj — odgovara Fjodor Ivanović. 

— No, dopustite onda, da ga povedem — veli 
milton. — Idemo, građanine. 

Pođu. A Petjka ne razumije — kud i zašto. A 
milton ide brzo. Požuruje Petjku: 

— Brže — veli. 

Htio bi Petjka upitati, radi čega ga zovu u miliciju. 
Htio bi upitati, a ne usuđuje se. Nekako preozbiljan 
je milton. Ohrabrio se ipak — upitao: 

— Zašto me — veli — vodite, oprostite? 

Odgovara milton: 

— Znadeš i sam. 

Suho odgovara, službeno. 

Brzo su došli do trga. Petjka prema staromu 
običaju htio uroniti u najveću vrevu — ali ga milton 
zgrabi za rame. 

— Kud? — veli. — Kud juriš? Proći ćemo krajem, 
ne budali. 

Prođu krajem i dođu u miliciju. 

Uveo milton Petjku u odjel, u predštojnikovu sobu. 
Ovaj sjedi za stolom, puši, kolute pušta. Kraj pred- 
stojnika sjedi građanin — ne više mlad, crvena nosa. 


Gleda Petjka njegovo lice i sjeća se — nešto mu je 
u njemu poznato... 
»Nije li onaj — misli — kome sam prošle ne- 


«djelje ukrao bocu kompota? Ili onaj, kojemu sam ne- 
davno uzdicu zgepio?... Ne, nije.« 

»Pa to je satić... Ta to je pijenag, koji je. 
Mamice, golubice pje +. & 


Upravo on je. | nos isti i oko zrikavo. Samo se 


brci ne tresu: turobno vise brci, prema zemlji vise. 

Predstojnik govori ovakve riječi: 

— Odgovaraj — veli — po čistoj savjesti: Jesi 
li ukrao ili nijesi sat građaninu Kudejaru? 

Prenerazilo to Petjku, ali se uzdržao i ničim nije 
pokazao. 

— Kakvomu Kudejaru? — pita. 

— Semjonu Semjonoviću Kudejaru. Evo ovome 
građaninu. 

Pogledao Petika građanina i zavrtio glavom: 

— Prvi ga put vidim. 

— Ne laži — rekao je predstojnik. Ta lažeš. 
Drugi ga put vidiš. 

— Bogami, prvi put. 

Predstojnik govori kao da čita: : : 

— Građanin Semjon Semjonović Kudejar izja- 
vljuje, da mu je nestalo zlatnoga sata, koji mu je bio 
ukraden u sobici broj 3 našega zatvora. Je li istina? 

— Istina? Kakva istina? 

— Ovakva, Građanine Kudejaru, prepoznajete li 
ovoga derana? 

— Prepoznajem — odgovara brko. 

A odgovara fako užasno piskutavim glasom: Jučer 
se derao u basu, a danas pišti kao ptiče. 

.— Prepoznajem ga — pišti. — Upravo on je... 

— No, pa kako je? — pita Petiku predstojnik. 


— Vraćaš li sat ili ne? 


— Kakav sat? 

— Takav! — rasrdio se predstojnik. — Takav. 
Hoćeš li ga vratiti ili ne? 

Rasrdio se i Petjka. 

— Otkud ću vam — veli — uzeti sata. Nijesam 
ja vidio nikakav sat i ne želim ga vidjeti. Nemam ja 
vašega sata. 

Nasmiješio se predstojnik i veli: 

— Vidjet ćemo — kaže. Udario šakom po stolu. 
— Hej — viče — druže Tkačenko. 

Otvaraju se vrata i ulazi Petjkin znanac — 


stražar. 
— Na službu — kaže. — Zašto ste me zvali? 
— Zato — veli. — Pretraži ovoga derana od 
glave do nogu. Nađi sat. 
— Ah — kaže stražar. — Pa taj mi je momak 


veoma poznat. Jučer sam ga pratio u sklonište Klare 


Zetkin... Pravo ću reći — svjestan momak. Pošten 

Ali ako nalažete — pretražit ću ga, nije to teško. 
Može se. 

Prilazi stražar Petjki. Ali ovoga se puta nimalo 
ne boji Petjka. Smiješno mu je. Malo se čak brani. 

— Ne — kaže. — Pustite me, molim vas. Pre- 
traživati se ne dam. Nemate prava.., 

I hotimice se hvata za džep. 

Tada vikne predstojnik: 


— Tako? , 
1 pištavo vrisne građanin Kudejar: 
— Boji se! — vikne. — Bogami, boji se! Pre- 


tražite ga, ljudi dobri. Nađite moj sat... 

Skoči tad predstojnik. Zgrabio Petiku za ruke 
iznad lakta, čvrsto ga uhvatio, da se ne može istrgnuti. 

— Pretraži, Tkačenko! — viče. 

Stane stražar Petika pretraživati. Poče džepove 
hvatati, u džepove zaviri, pod pazuhom popipa — 
sata nema. 

— Nema — kaže stražar. — Ta već sam rekao,, 
da nema. Pošten momčić, glavom svojom jamčim. 

. Malaksao predstojnik. 


0“ Pa kako tako? — pita. — A? Možda varate, 


- građanine Kudejaru? 

— Naravno — vikne Petjka. — Naravno da vara. 
Nikakva sata nije imao. A nije ni mogao imati... 

— Ne — kaže Kudejar i umalo te ne plače. — 
Ne — veli. — Ne lažem. Imao sam zlatan sat sa 
srebrnim lancem. Bogami, imao sam... Evo i lanac je: 
pače ostao. Gledajte... 

Izvadio Brko lančić i zanjihao njime pred svima. 
Svi vide: istina je, lančić. A na njemu vise različiti 

predmeti obješeni. Slonovi raznovrsni, konjići, potko- 
vice, a među svima — zeleni kamen u obliku kruške. 

Samo je — čudno. 

— Čudno — kaže predstojnik. — Bogami, mislim,, 
da varate. Što tu ulazi lančić? 

— Što ulazi? — kaže Kudejar. — A evo, što: 
ulazi. Na lančiću je visio sat. A tko ga je uzeo? On 
ga je uzeo. On... 

I pokazuje Petjku prstom. 

Nasmijao se Petjka. 

— No i to su mi gluposti — veli. — Ta kako 
sam mogao uzeti tvoj sat, kad sam sjedio zaključan 
u samici? Sjedio sam posvema sam. 

— Pravilno — veli predstojnik. — To je — 
kaže — veoma sumnjivo. Vas se — veli — građanine: 
Kudejaru, može povući na odgovornost za klevetu. 
A? Kako mislite o tome? 

Zaplakao tada građanin Kudejar. Potekle vrele: 
suze iz njegovih škiljavih očiju. 

— Bog s vama — kaže. — Samo je propao moj 
sat u nepovrat. Ali se ne želim suditi po kaznenim 
zakonima, pa ću radije otići. 

Natukao građanin Kudejar kapu, naklonio se pred-- 
stojniku, zajecao i izišao iz sobe. 

A Petjka stoji ozbiljan i gleda uvrijeđeno. Strašno: 
je povrijeđen, Šuti. 

— Oprosti — kaže predstojnik. — Dogodila se: 
pogreška, drska kleveta. Druže Tkačenko, odvedi ga. 
nazad u sklonište Klare Zetkin. Nemamo prava za- 
državati njihova gojenca. 

— Dobro — veli stražar. — To se može. Idemo,. 
momče. 

Iziđu oni iz redarstva. Dođu do trga. Zaustavi se 
stražar i kaže: 

— Idi ti — veli — trijesko, sam. Put ti je poznat, 
.ne ćeš zalutati. A o poštenju tvome uvjerio sam se 
jučer. Idi, brate.., A ja ću poći kući. Danas mi je 
ženin imendan. 

Okrenuo se stražar i otišao na drugu stranu. 

A Petjka je časak stao i krenuo prema skloništu. 

Prošao je trg. Ide ulicom. Najednom čuje — 
netko ga je ozada pozvao. Okrene se, gleda — za 
njim trči građanin Kudejar. Trči i maše rukom. »Stani, 
kao veli, na časak«. 

Stao Petjka. Čeka. Tada. počne ovakva glupost. 

Pritrči Kudejar Petjki i pada mu pred noge. Pada 
na koljena i viče. 

— Golube predragi! — viče... — Molim te! 
Vrati mi satić! Djeca su moja gladna, žena bolesna... 
Vječno ću ti biti zahvalan... Dat ču ti tri rublja. 
Vrati, golubiću... 

Nasmijao se Petjka, ništa nije rekao i pošao. A 
Kudejar se podigao s koljena i potrčao za njim. Stigao 
ga i za ramena uhvatio: 

— Vrati! — viče, — Vrati, radi boga!... 

Istrgao se Petjka. 


— Odlazi — kaže. — Ostavi me... Ne ćeš ti 


vidjeti svoga sata kao ni svojih ušiju. Ne ćeš ga 


dobiti. Jesi li razumio? 

Trgao se građanin Kudejar. | 

— Ah, tako? — viče. — Tako? Onda ću te pri- 
javiti. Tužit ću te sudu... Po paragrafu zakona. 

“puste trice... 





— Tuži — kaže Petika. — Tuži, molim te. Sve- 
jedno ti nitko ne će vjerovati. Lažeš, kazat * stara 


 pijanico. 


Rekao Petika i pošao ne obazirući se. I toliko 
mu je bilo veselo — smiješno... Na sve je svoje 
nevolje zaboravio. Ide, a noge poplesuju. Noge idu 
plešući: 

— I-eh-ta. Te-eh-ta. 

Sanjari Petjka. 

— Strugnut ću — sanjari... — Pri prvom slu- 
čaju. Još danas, noću. Prokrast ću se u dvorište — 
satić ću iskopati, a onda, prebaciti se preko plota — 
Pitaj, kako su me zvali.. .« 

Sanjareći nije Petika opazio, kako je do Vvedjenske 
ulice došao. Približavajući se skloništu, ogledao se 
zbog nečega. Obazro se i vidi — za njim se uzastopce 
krade građanin Kudejar. Obazre se još su? -- 
nema Kudejara, valjda se sakrio za ugao. 

»Ah, ti — misli Petjka. — Kudejare. vražji. 
Slijediš! . . 

Htio se e Petjka još jednom, obazrjeti, ali mu u to 
upravo nad uhom zagrmi: 

— Hej! Čuvaj se! 

A konjska gubica umalo se nije usjekla u njegov 
zatiljak. 

e * 
** 


Sreća Petjkina — dospio je odskočiti. Inače bi 
ga zagazilo svojima golemim kopitima velika kljusina. 

Cio niz kola s drvima prolazio je ulicom. Teretni 
su kočijaši šibali konje, vikali i očajno psovali. 
Tutnjeći prolazila su kola s drvima mimo Petjke. 

»Kud to idu? — pomisli Petika. — Kud voze 
toliku množinu drva?« 

I toliko ga je to zanimalo, da je prišao prvomu 
kočijašu i upitao: 

— Kud to vozite, striče, toliku množinu drva? 

— U sklonište — odgovori kočijaš. — U sklo- 
nište »Klara Zetkin« — za pokvarenu djecu. 

»Silno!« — pomisli Petjka. Pomislio je s pono- 
som. 

— To — kaže — vi k nama vozite! Dobro vozite. 
Nemojte nam izgubiti po cjepanicu. 

Nasmijao se kočijaš i stao šibati konja. 

A Petjka je pošao u sklonište. Tek što je prišao: 
k vratima — izlaze kroz njih prazna kola. Začudio se 
Petjka. 

»Zar su i oni — misli — dovezli drva?« 

Unišao u dvorište i izbuljio oči. 

Onda su pod njim klonule noge, 

Cijelo je dvorište bilo zatrpano drvima. Golem 
prostor od ograde do ograde bio je zavaljen brezovim,. 
smrekovim i jelovim metar dugim cjepanicama. Djeca 
su s vikom slagala drva u hvatove, a upravitelj Fjodor 
Ivanović trčao je unaokolo tarući ruke i vikao: 

— Tako! Veselije, dječice... Slaži!... 


Pritrčao Fjodor Ivanović Petjki, udario ga po ra- 


menu. 
— Tako! — viče. — Vidiš li?... Osam smo: 


kubova navaljali. Vidiš li, kako se za vas, vragove, 


brinemo? Vidiš li?... 
— Vidim — rekao je Petika. — Hvala vam. 


I teturajući pođe Petjka u dubinu dvorišta, k stu- 


bama, ali nije došao — pao je na drva i zaplakao: 

— Ah, satiću... 

I više ni riječi. Zgrcnuo se u suzama. 

Sjedi Petjka i plače. Teku suze poput rijeke. Ne 
može ih zaustaviti. 

Pritrčao crnomanjasti. Nagnuo se nad Petjkom. 

— Što ti? — pita. — Tko te je? Radi čega 
plačeš? 

Ustao Petjka, pogledao crnomanjastomu u lice ž 
— kroz zube: . 

— Odlazi do vraga! 

Popeo se Petjka, držeći se za ogradu, po stubama. 
U hodniku je sjeo na prozor. 

Sjedi i misli: 

»Što da se sada radi? Uteći? Teško.. .« 

Turoban je Petjka. Sjedi na prozoru i gleda kroza 
nj. A u to su vrijeme djeca dovršila slaganje drva 
i trče mimo. Protrčao je i crnomanjasti, zaustavio se. 
Prišao Petjki, stavio mu ruku na rame. 

— Što je? — veli. — Što se brate, s tobom do- 
gađa? Turoban si? Tuguješ? Ne? Hoćeš li da ti dadem 
knjigu za čitanje? 

— Ne — kaže Petjka. — Ne ću! Odlazi, radi 
boga! 

Govori crnomanjasti: 

— Čitaš li knjigu, nije toliko tužno. Svakako ću 
ti dati knjigu. Jesi li čitao Gogoljev »Nos«? 

Rasrdio se Petjka. 

— Nikakve — veli — nosove nijesam čitao i ne 
želim čitati. Odlazi! i 

U to su prišla i druga djeca i okružila prozor,, 
na kome je Petjka sjedio. Slušaju. A crnomanjasti: 
govori: 

— Motrim ja tebe... No i porazan si ti tip!... 

— Što? x 

Skoči Petjka s prozora. Teška uvreda ujela ga 
upravo za srce. 

— Što? — veli — ponovi! Kako si kazao? Po- 
razan? To ja da sam porazan?! Ti si parazit, cigan- 
ska gubice. Za takve ću ti riječi — da znadeš — 
zube izbrojiti. 

Stisnuo Petjka šaku i zamahnuo. Smiješi se crno- 
amanjasti i veli: 

— Uzalud — kaže — zamahuješ. Tući se sve- 
jedno s tobom ne ću. 

— Aha! — vikne Petika — bojiš se?! 

— Da — veli crnomanjasti — bojim se. Ja se 
“— veli — načelno bojim. 

Zamahnuo Petjka još jednom, ali je spustio ruku 
— nije zbog mečega smio udariti. Spustio je ruku 
i otišao gambajući. Ozada se djeca smiju, a najviše 
se smije jednooki Pjatakov... 

Zaplakao je tada Petika od teškog jada i otišao, 
kud su ga oči vodile. Negdje pod stubama uvukao se 
u kut — prosjedio do večera. Čak i na objed nije 
izišao. . 

Tek se k večernjemu čaju pojavio u blagovaonici. 
Tspio svoj čaj, požderao pol funte kruha i otišao 
spavati. 

* * 


Sanjao Petjka san. Kao da sjedi kod babe Fjokle 
(i ždere meso. Svinjetinu. Tura Petika svinjetinu u 
:usta golemim komadima, davi se i guta, a mast mu 

curi po bradi i teče za košulju. A baba Fjokla još 
uvijek trpa na tanjur. 
— Gamaj — veli — gamaj, budalice, što više: 
možeš... 
Nije se još snašao, kadli baba Fjokla tura pladanj: 
s uštipcima. Guta Petjka uštipke i zalijeva mlijekom: 
A pri tom misli: 
»Za koliko li sam toga požderao?« 
Stane računati, a baba Fjokla odgovara mjesto: 
njega: po 
— Požderao si — veli — ravno za tri rubalja i. 
nešto više... Moram dobiti novac. 
Ustaje Petjka i veli: 
— Tuci me baba Fjoklo. Nemam ja, babo, novca: 
Nemam ni groša. 
— Zato — veli baba Fjokla — imaš sat... Daj 
sat za uplatu duga. 
 Turio Petjka ruku u džep — izvlači odande hrpu: 
novca. Same červonce izvlači. Stotinu komada. Daje. 
Petika babi Fjokli četiri komada. 
— Evo — veli — baba Fjoklo... Naplati. 
Klanja mu se baba Fjokla do zemlje. Zahvaljuje 
mu za takvu darežljivost. U to se tu stvore odnekuđ 
kordonovska djeca. Ulazi Miška Ježik, Vaska Proto- 
pop, Kozir, Mičman... 1 svi mu se klanjaju do zemlje 
i svima daje Petjka po červonec. I sam se spušta na. 
stolac, te viče: 
— Pjevajte! — viče. Pjevajte, derani, »Druzi moji; 
O0|...« 
Najednom je odnekle iskočio stražar. Iskočio # 
kapom mahnuo. i 
— No, bježi! — viče. 

Postalo mu je strašno i pojurio. 

Skočio na ulicu i trči. A čizme mu smetaju u 
bijegu, Teške postole su mu na nogama... Posrnuo 
Petika na nekakvom uglu i pao u šanac. Pao u šanac 
i — probudio se. 

Sav je u znoju. Pokrivač je spuzao, uzglavnice 
su razbacane. Vruće je Petiki — ne može disati, A 
kroz prozor gleda mjesec. Uokolo hrču djeca. Uza nj 
hrče crnomanjasti. ,A upravo iznad  Petjkine “glave 
bruji ventilator: Ž-ž-ž-u. 

Digao Petjka pokrivač, leži, ali spavati ne može. 
Quši ga strašan jad. 

Razmišlja o različitim stvarima, ali najviše o slo- 
bodi. Sjeća se slobodnoga života, tuguje... A venti- 
lator sve bruji: ž-ž-žu! Žž-ž-u! 

Smeta mu spavati, 

Sada je negdje vani zvižnuo parovoz. Stresao se 
Petika. 

— Ah — misli. — Lijepo li je sada na kolodvoru. 
Ondje se sada očekuje moskovski vlak, Naša su djeca 
valjda sva ondje. Zacijelo čiste općinstvu džepove... 
Veselo! ... A ovdje leži kao budala na plahticama .. .« 

(Podigao se Petjka na lakat, ogledao usnulu djecu 
i nasmiješio se gorko. 


»Kako samo mogu — misli — ljudi trpjeti.. 
I žive... Ne misle na bijeg... Već se i s loptom 
igraju.« 


Leži Petika. Znoj ga oblijeva. Spavati ne može. 
A ventilator: ž-žu... 

Najednom je negdje daleko udarilo zvono, 

Na vatrogasnom tornju udara sat: 

— Bom-m! 

— Bom-m! 
— Bom-m! 
»Tri sata su« — odbroji Petjka. Najednom se 


sjetio sata. Sav je zadrhtao, 


»Ne — misli. — Ne mogu podnijeti. Idem. Po- 
kušat ću... Možda ću se domoći sata, pronaći ću 


ga.. < 


Bez buke se Petika obukao, pomislio malo i | 
složio pokrivač u gomilu — kao da pod pokrivačem 
netko leži. Uzglavnicu je prignječio . 

Na prstima je prišao k prozoru. Oprezno je digao, 
kvaku i otvorio prozor. 

I odmah je ugodno dunuo vjetar u lice. Dahnuo 


. Petjka punim grudima i nagnuo se kroz prozor. 


Skakati je naravno strašno: drugi sprat, a dolje 
bliješti kamenje. 

Blizu je žlijeb. Pervaz je uzak. A do žlijeba ima 
tri koraka. 

Ohrabri se Petjka, izvuče se na pervaz, raširi 
što je više mogao noge i prenese se do žlijeba. Dolje 
po žlijebu — tričarija je. Jedan, dva i gotovo — 
udarile petice o kamen. 

Petika je u dvorištu. Hoda i traži mjesto, gdje 
je zakopao sat. A mjesto mu je poznato — kraj 
ograde, a pred ogradom ima deset hvati drva.. 

Čvrsto je Petjkin sat zavaljen drvima. 

— No — misli Petjika — ništa za to. Nekako 
ću ih raskopati.« 

Pljunuo Petjka u ruke i zgrabio prvu cjepanicu. 
Povukao je k sebi. A cjepanica je teška, sirova. 

Skinuo Petjka prvu, uhvatio drugu... Skinuo 
treću. Odbacio je. Dvadesetak je komada razbacao — 

umorio se, sav se ukopao u cjepanice, Ipak ruje, ni 
na što ne će da misli, ruje poput krta... Bijesno ruje 
i vuče cjepanicu za cjepanicom. 

Sad je izvukao nekakvu tešku kladu upravo 
odozgo. Ruke nijesu izdržale — udarila klada, zatut- 
njila. Za njom se skotrljale mnoge cjepanice. 

Najednom se začuo lavež. Odnekud je iskočio: 
pas. 

Uplašio se Petjika — ne može bježati. 

A pas laje, zavija, kesi na Petiku zube i oči mu 
gore kao vuku. 

Sjedi Petjka u drvima ukopavši se, dršće i misli... 
. Misli — spominje se. Sjeti se napokon: 

— Marš na mjesto! ... 

I odmah je pas prestao lajati. Smotao je rep, 
ugasio oči i otišao u stranu. 

A Petjka svom snagom — k žlijebu. Uzverao se 


po žlijebu do drugoga sprata i — kroz prozor. Umalo 


se nije srušio s karniza. Uvukao se ipak. . 

Našao je svoj krevet. Sjeo je, stao se razdijevati. 
Brže, brže... I neprestano dršće. Čak mu zubi 
cvokoću. 5 

Svukao Petika prvu čizmu i neoprezno je bacio 
na pod. Od udarca se probudio crnomanjasti. Pogleda 
Petjiku, zijevne i upita: 

— Gdje si to bio? 

Smeo se Petika. 

— Išao sam — veli — u zahod. 

 — Ali čemu u ... čizmama? 
Ali je — ne dočekavši Petikin odgovor — usnuo. 

I Petika se svukao, podvukao pod pokrivač i 


jedan-dva zahrkao. 
Još u snu ga je hvatala drhtavica. 
* * 
* 
Čudna stvar — Petjka je obolio. 
Upravo neobično. U kakvim je mukama momčić- 
bivao — pa ni najmanjega kašlja. I ako slabunjav,, 


.ali prsa ga nijesu nikad boljela... 


Prošle se godine u listopadu na smrzavici kupao, 
— i ništa. Jeo je svakakve gadarije, čitave je nedjelje- 
gladovao — pa opet ništa. A sad evo na — obolio. 

Odnesu Petijku u zavodsku bolnicu i ustanove- 
tešku upalu pluća, 

Njegovao ga sanitar Rudoli Karlić. 

Bolovao Petjka tri nedjelje. Čitave je tri nedjelje- 
ležao bez svijesti i spremao se na smrt. 

Ali nije umro, nego je ostao na životu. Nije Petjka_ 
takav momak, da umre. Ozdravio je. Došao je k: 
svijesti. 

Probudio se kišovitoga dana. Vani je padala, 
kiša. U bolnici je zaudaralo po karbolu i bilo je tiho.. 
Okrenuo se Petjka na drugi bok i sjetio se: 

Na vatrogasnom: je tornju tukao sat: bom-m,. 
bom-m... Onda je pas zalajao. 

Sjetio se Petika i shvatio: bolovao je dugo vre-. 
mena. 

Uto unišao Rudolf Karlić. Vidjevši, da je Petjka 
živ i zdrav, obradovao se i pljesnuo rukama. 

— Ah — veli — napokon. Napokon si, jadna. 
glavice, cživio. Čestitam ti od čista srca. Bravo! 

Leži Petjka, čak se nije ni nasmiješio. Šuti. 

— Šuti — veli Rudolf Karlić. — Šuti. Govoriti 
sne smiješ. Moraš se odmarati. Jesti moraš... Juhu. 

Otišao Rudolf Karlić. ; 

Za časak se vratio, ali ne sam, nego s crnoma- 
njastim. Nosi crnomanjasti na željeznom poslužavniku 
tanjur juhe. I smiješi se na cijela usta. 

— Zdravo! — viče. — Čestitam, 

Pa meće juhu pred Petjku. 

Stao je ovaj jesti juhu. Jede polagano, guta po- 
malo. A crnomanjasti sjeo uza nj. Nagnuo se i šapće 
mu na uho; 

— Imam s tobom — šapće — posla. Moramo se 
.porazgovoriti. Važna stvar. 

Digao Petjka glavu: 


— Što je? 
Ali u to se Rudolf Karlić umiješao: : 
— Ne — veli. — Bolesnik se mora odmarati. 


'Razgovor mu škodi. Odlazi. Ne smetaj mu jesti juhu. 

Digao se crnomanjasti. 

— Dobro — kaže — što da se radi. Odmaraj se. 
Porazgovorit ćemo se kasnije, kad malo ojačaš... 
:Doči ću k tebi. Zbogom. 

Ode crnomanjasti. 

A (Petjka leži i misli: 

»Kakav je razgovor u crnomanjastoga? Kakav 
“posao ima sa mnom? Čudna nekakva stvar.. .« 

Ali već druge mu misli dolaze u glavu. 

Mislio Petjka, kako će i što će. 

Da li da bježi iz zavoda ili... 

Ne, nije Petika takav momak, da napusti zami- 
“šljeni posao. Odlučio Petjka, da će do sata doći, doći. 
Nije važno, što mora dugo čekati. Može se malo i 

podnijeti, može se i u skloništu proživjeti, dok se drva 
ne potroše. 

Stao Petjka čekati, dok se drva ne potroše, Ujedno 
ozdravljuje. 

A drva je, mora se reći, osam hvati. Drva ima ne 
za mjesec-dva, nego možda za godinu dana, Ali čvrsto 
je odlučio čekati... Trpjeti. 

Zdravlje mu se počelo vraćati. Po bolnici je stao 
hodati. Ide iz kuta u kut. 

Priđe k prozoru — na ulicu gleda. Vani pada 
cijele dane kiša. Kolovoz je već prošao. 

Onda jednom dođe k Petjki crnomanjasti. Dođe 
s knjigom. Pozdravi se s Petjkom i sjedne na njegov 
krevet. , 

— Dosadno ti je — veli. — A ja sam ti evo 
donio knjigu. Zanimljiva knjiga. Evo, na, pročitaj... 

Odbije IPetjka knjigu. 

— Znadem — veli — kakve su to knjige. Poli- 
tičke... Sa smislom. Ne želim ja vaše knjige poli- 
tičke. 


— Ne — veli crnomanjasti. — Nije to politička. 
Političke ćeš zimi studirati, kad počne obuka... A to 
je naprosto tako — zanimljiva beletristika. Kad pro- 


čitaš, donijet ću ti drugu. 

Stavio crnomanjasti knjigu na stolčić, posjedio 
časak i otišao. A Petjka se prevali i zaspi. Spavao je 
do večera; u večer ga je probudio Rudoli Karlić, večeru 
mu je donio. 

Požderao Petjka večeru — ponovo legao spavati. 
Ali ne može usnuti. : 

Leži, strop gleda. Gleda električnu svjetiljku. 
Mučno je gledati. Svjetiljka je dosadna. 

Stane Petjka gledati pod. I ondje je bilo malo: 
zanimljivoga. 

Najednom opazi na stolčiću knjigu. Obradovao se.. 

»Pogledat ću — misli — od dosade.« 

A knjiga je bila poderana, zaslinjena, ali na sreću. 
sa slikama. Stane Petjka razgledavati slike. Najprije: 
tako — ništa osobito, onda je postalo zanimljivo... 

Na slici je narisan zločinac, 

Svezane su mu ruke i noge užetom. A uza nj 
stoji nadzornik s mačem, 

»Za što su — misli Petika — zgrabili čovjeka?«: 

Okrenuo (Petjka stranu — pročitao. Čita dalje... 
Ali nije zanimljivo, ne zna, što je prije bilo. Stane 
čitati. I toliko se zanio, da je cijelu noć čitao... 

Zanimljiva je knjiga bila. Zvala se ta knjiga. 
»Jafet traži oca«. Kako je malen derančić bio podmetnut 
ljekarniku. Zvao se Jafet. Kad je narasao, pošao po: 
svijetu tražiti oca, Tražeći doživljavao je svakovrsne 
pustolovine i — napokon je — našao oca, A taj je bio. 
— bogat milijunaš. Veoma se obradovao videći sina.. 
I poklonio mu frak... 

Pročitao Petjika tu knjigu i čak požalio, što je 
svršena i što dalje nema, 

Čim je crnomanjasti došao drugi put, kad Petjka. 
odmah: 

— Jesi li donio knjigu? 

Nasmijao se crnomanjasti. 

— Što? — veli. — Sviđala ti se? Ne — kaže — 
sada ti nijesam donio, donijet ću kasnije. Nego došao 
sam k tebi radi druge, važnije stvari. Davno sam htio: 
s tobom govoriti, sve sam čekao, dok prestaneš bolo- 
vati. Sada se može... 


124 





— Može se — kaže Petika, a u sebi misu: 


'»Kakav posao može on imati?« 


— Sjedi — veli i pokaže krevet. 
Crnomanjasti sjedne. Pogleda Petiku upravo u 


“oči i veli: 


— Sjećaš li se — kaže — noću... prije no što 


si obolio... Kud si onda išao? 


Zadrhtao Petjka, nije podnio pogleda i zaklopio 


“oči. Zacijelo je pocrvenjeo. Onda reče: 


— Ne sjećam se, kud sam išao... Možda — 
kaže — nijesam nikud išao. A što je? 
— A to — veli crnomanjasti. — Ispripovijedat ću 


ti sve po redu. Poznaješ li Pjatakova?... 


Sjetio se Petjka: 

— Onaj ćoravi? 

— No da... Još si se s njim potukao. Pjatakova 
:dakle u našem skloništu nema. Jesi li razumio? 

Petjka, naravno, nije razumio. 


— Pa što onda? — pita. — Što zato, ako ga 
nema?... Veoma mi je milo... Ne će bar zametati 
svađe. 

— Na stvari je to — veli crnomanjasti — da 


si tome ti kriv. Radi tvoje krivnje otpravljen je Pja- 
takov u popravilište, u dječji zatvor... 


— Zašto? 

— Za drva. : 

Pocrvenjeo Petika najgušćim crvenilom. 

— Za kakva drva? — pita, a crnomanjastome 
ne može pogledati u oči. 

— Za takva — kaže crnomanjasti. — Znadeš i 


sam, za kakva... Samo se stvar okrenula tako. Taj 
je Pjatakov još prije krao drva. Prodavao je Ukrajin- 

kama u predgrađu. Sada su ga ulovili. Prvi je put 
dobio opomenu. Zakleo se, da više ne će krasti... 
A onda se opet dogodila pripovijest s drvima. One: 
je noći netko razbacao oko pet metara. Meni je poznato, 


tko je, ali svi su pomislili na Pjatakova. I tako je za 


tu stvar dospio u popravilište... lako nije kriv, nego: 
si krivac ti... 

Zašutio je crnomanjasti, šuti i Petjka. Nema smje- 
losti, da se brani. Čeka, što će mu crnomanjasti reći, 
A ovaj veli ovako: 

— Moraš priznati, da si drva krao ti, a ne Pja- 
takov... 

— Kako? — kaže Petjka. — Kako — krao? 
Nijesam ja krao!... Odlazi... 

— Pa što si onda?... Igrao se kamena s ra- 
mena? 

Ne zna Petjka, što da kaže. Ta ne će valjda 
ispripovijedati o satu. 

— Razbacivao sam ih — veli — prosto onako. 
Od srdžbe... 

Nasmiješio se crnomanjasti. 

— No — veli — kako hoćeš. Bolje za tebe. Ali 
priznati ipak moraš. 

— Do vraga! — kaže Petjka. — Zar sam ja — 
budala, da priznajem? Nijesam lud... 

Govori crnomanjasti: 

— To je — kaže — posvema pravilno. Glupo je 
prosto tako priznavati. Ali ako radi tebe propada 
drug... Zar možeš druga izdati? 

— Ne! — odgovara Petjka. Pocrvenjeo, teško 
mu je. — Ne — veli. — Nijesam ja podlac, Na Kordoni 

me poznaje sva mlađarija. Za druga svagda mogu: 
istupiti, nijesam ja nekakav gad... 

— No, tako — veli mu crnomanjasti — odlazi: 
k Fjodoru Ivanoviću i priznaj mu iskreno. Tako, reci 
i tako — drva sam ja razbacao. Tebi zato ne će biti 
ništa — možda ćeš dobiti opomenu, a Pjatakova ćeš. 
spasiti. Propada on u popravilištu... Dobro? 

Kimne Petjka glavom. 

— Dobro — kaže. — Otići ću. Meni je u stvari 
svejedno. Da me i u zatvor otprave... Ne bojim se. 

Slagao Petjka. Čim je crnomanjasti otišao, leže: 
Petjka i stane razmišljati: 

»A što, ako me za takvu stvar zaista u zatvor: 
otprave. Što li bi to bilo? To bi bio — kraj. Zbogom 
onda — satiću.. .« 

Oneraspoložio se Petjka od takvih misli. I ne zna. 
— da li da ide ili da ne ide k Fjodoru Ivamoviću. 

Mislio je, mislio — i smislio: 

— Poći ću. Jer, nije lijepo, da čovjek propada.. 
lako je nametnik, ipak nije lijepo. Ipak je naš momak«.. 

Obukao se Petika ne žureći se i stao čekati Ru- 
dolfa Karlića. Dođe Rudolf Karlić, a Petjka veli: 

— Dopustite — kaže — vidjeti upravitelja. Do-- 
pustite mi udaljiti se. ' 

— Zašto? — pita Rudolf Karlić. — Kakav posao: 
imaš? Je li te tko uvrijedio? Možda sam te ja uvrije-- 
dio? Možda ti dajem malo jela? 

— Ne — kaže Petjka — vi me hranite za klanje. 
Nitko me nije uvrijedio. Samo moram k upravitelju u: 
veoma važnoj stvari. 

— Dobro — veli Nijemac. — Ako je veoma nu- 
žno, idi. Ali ne nadugo... Još moraš izdržati karan- 
tenu. ; 

Uzdahnuo Petjka. 

— Doći ću — kaže — ali ne znam, kad. Možda 
nikad više ne ću doći. Zbogom. 

Uzdahnuo Petjka i pošao k Fjodoru Ivanoviću. 

Dođe u njegov stan, a njega nema. Negdje vodi 
brigu oko gospodarstva. 

U stanu sjedi nekakav muškarac. S lisnicom. S 
«američkim postolama na nogama. Također čeka Fjo- 
dora Ivanovića. Nokte griska. 

Stao Petjka kod vrata — čeka. 

A muškarac s lisnicom grize nokte. 

»Kakva je ovo budala? — misli Petjka. — Radi 
čega je došao? Zacijelo iz kooperacije po novac za 
“živežne namirnice. Ili je možda monter... 

Uto uđe Fjodor Ivanović. 

Petjka k njemu: 

— Zdravo! 

— A! — veli Fjodor Ivanović, — Ozdravio si? Ta- 
ko... Junačina. 

I okreće se k drugomu, koji je u američkim posto- 
lama. 

— Zdravstvujte. Što je? 

Ustao taj, koji je u »američkima« i polako veli: 

— Zdravstvujte. Došao sam k vama iz popravili- 
šta. Radi Georgija Pjatakova. Tako, dakle... Jučer 
noću utekao je Pjatakov iz popravilišta. 

Zadrhtalo Petjkino srce. A misli mu se u glavi uz- 
nemire. Ne ćuje Petjka, što govore dalje, samo jedno 
misli: 

DE AEZE 


»Priznati ili ne priznati?« 
A Fjodor Ivanović već stišče ogriženu ruku i veli: 
— Spise ćete dobiti u pisarni. Tako. Do viđenja. 
1 odmah k Petiki: 
— No — kaže. — Što želiš? Zašto si došao? Go- 
wori... i 
Pocrvenjeo Petjka. ' 
— Došao sam — kaže — k vama. Ne možete li 
naći kakvu knjižicu da pročitam? 
— Što — veli Fjodor Ivanović. — Knjige? Tako. 


Naći će se. Imam mnogo različitih knjiga za tebe. 


Otvori Fjodor Ivanović ormar. 
— Biraj — veli — koliko hoćeš. 
Stane Petjka rovati po ormaru i izabere čitav na- 


ramak različitih knjiga. I malenih i velikih. I sa slikama 


i bez slika. Odnese ih u bolnicu, pa je cijelu nedjelju 
čitao od dosade. 
Tako Petjka i nije priznao svoju krivnju. Jer nije 


“imalo smisla priznavati. Ali kad ga je crnomanjasti pi- 


tao; 

— Jesi li bio kod Fjodora Ivanovića? 

— Bio sam — odgovorio je Petjka. I pocrvenjeo. 

— Junačina — reče crnomanjasti — ti si momak 
od oka. Ozdravi što prije. 

I udari Petjku po ramenu, 

A Petjka se zastidi i okrene se k prozoru. 

Napokon se Petjka ispisao iz bolnice. Upravo u 
to vrijeme počne obuka. Učenje. Petjka je morao polo- 
Žiti malen ispit, pa je bio uvršten u razred Be. K naj- 
manjima. 

Uvredljivo, naravno i neugodno. 

Crnomanjasti uči s drugima svakojake razlomke i 
česnike, a Petjka s mališanima: 

»Mama kuha, tata zove.. .« 

Strašno uvredljivo. 

Onda jednom prilazi Petika crnomanjastomu — a 
njegovo je prezime Mironov — i veli: 

— Ne bih li mogao prijeći u vaš razred? 

— (Ne — kaže Mironov. — To, brate, ne ide. 
Tvoje znanje šepa. Ali ako živo želiš, možeš stići naš 
razred u svima predmetima. Onda ćeš prijeći. 

— Još nešto — kaže Petika. — Upravo mi je sta- 
lo... Što će mi ti vaši predmeti. Do vraga! Ne ću! 

I nastavi Petjka bubati s mališanima: 

»Mama kuha, tada ide...« 

Ali utom se dogodi neugodnost. 


kokos 


Koja djeca imaju rodbine — tima je subota velik 
blagdan. Subotom se iz skloništa »Klara Zetkin« odla- 
zi na dopust a u njemu dolazi na sastanke. Djeci onda. 
dolaze različite mamice i tatice sa svježnjima i paketi- 
ma. A u paketima je — kako je poznato — jelo: komad. 
pite, kakav kolač, jabuka... 

Petiku nije naravno nitko pohađao. K Mironovu je 
dva puta dolazila tetka iz Novočerkaska. Svaki mu je 
put dala po rubalj. A Petjka nije imao ni posljednje 
tetke na svijetu. 

A te subote dođe najednom dežurni i zove Petjku: 
po prezimenu. 

— Došli su — veli — k tebi na sastanak. 


Nasmijao se Petjka i kaže: 

— Ostavi se — veli — budalaština. Mene ne ćeš 
prevariti! 

— Poštena riječ! — kaže dežurni. Dežurni je bio 
Frekel iz drugoga razreda. — Ne lažem — veli. — Do-: 
šli su k tebi, Pogledaj sam. 

Skoči Petjka, potrči. 

»Kakva je ovo — misli — budalaština? Tko je 
mogao doći k meni?« 

Utrči u dvoranu, a ondje već mnogo naroda — ta- 
tice i različite mamice. I njihova. rođena djeca. Smiju 
se, razgovaraju. 

Stao Petjka kod vrata i gleda, očima traži. Isteg- 
nuo vrat. 

A njemu u susret ide gambajući i motajući glavom 
građanin Kudejar. 

Problijedio Petjka i ustuknuo k vratima. A Kudejar 
navaljuje prema Petjiki zaudarajući po rakiji na tri ki- 
lometra. : 

— Zdravstvuj — veli — golube! Zdravstvuj, du- 
šice! Došao sam... Našao sam... Došao sam te po- 
hoditi! 

I leti grliti se. Uz to se njiše. I zaudara, zaudara... 
Čak se općinstvo mršti. I odmiču se. 

Problijedio Petjka i veli poluglasno: > 

— Što vam je — veli — potrebno? 

— Došao sam te pohoditi — kaže Kudejar. U 
basu govori. — Došao sam te vidjeti! Darove sam ti: 
donio... cigarete... 

Turio građanin Kudejar ruke u džep i izvlači odan+ 
de nečistu gvalju — cigarete. Posvema su se znje- 
čile i pretvorile u prašinu... LE4LI m 

Daje Petjki. : po easkaj ii 

— Na —veli — uzmi dar! 

A Petjka ga rukom otklanja. 

— Ne treba mi — kaže. — Odlazite, molim vas. 

I lako rukom Kudejara u prsa. A Kudejar se nađe 
uvrijeđen. 

— Što — veli — odlazite? To ja da — odem? 
“A hoćeš li mi vratiti sat?... Tate nesretni! 

I najednom ga stane dreka i kukanje: 

— Majčice! Ljudi dobri! Pomozite! Okrao me ma- 
loljetni podlac! Sat mi je ukrao! Majčice! 

I Cigaretama u Petjku. U oko. 
“Uhvati se Petika za oko, te iziđe iz dvorane. A u 
susret Fjodor Ivanić. 

— Što je? — pita. — Što se to dogodilo? 

A već je sve općinstvo skočilo i Kudejara okružilo 
. kao zidom. 

Bjesni ovaj, gura se i tuli iz svega glasa: 

— Majčice! — viče. — Okrao me! Okrao! 

.Zaprepastio se Fjodor Ivanović. 

— Što je to? — pita. — Komu je ovaj došao? 

— K meni! — odgovara Petjka i spustio oči. Moj 
ujak. Iz ludnice. Ne puštajte ga više, molim vas! 

Izvedu građanina Kudejara. Vikao je, psovao, gu- 
rao se, ali ipak su ga izveli... 

A Petika se od onda snuždio. Stao je misliti o sa- 
tu. Uz učenje je već bio na nj i zaboravio, kadli po- 


. NOVO... 


Često je stao izlaziti na dvorište, gledati drva. 
:Mnogo ih je još, daleko je još do mjesta, gdje je sat 
sakriven. GE 

Tugovao je Petjka. Uzdisao. Ali se utješio. 

Događalo se, te bi pomislio: 

»To još nije ništa, što su drva. Drva su sitnica. A 
da su na tom mjestu sagradili četverospratnicu . ..« 

I od takvih mu je misli postajalo lakše. 

A u dvorištu je već bilo hladno — jesen. 


Oko 


I onda je pao snijeg. Odmah tako gust snijeg — 
do koljena. Cijelo je dvorište zasuto, bez lopate ne 
možeš proći. 

Za objedom uđe u blagovaonicu Fjodor Ivanović 
i reče: 

—— Zima je, djeco!... 

I svi zaplješču i zaviču: 

— Zima! Zima... 

A Fjodor Ivanović prođe po blagovaonici, zastane 
i reče: 

— Tako — veli. — Nastupila je zima... A naša 
su drva u dvorištu, zar ne? Kako mislite? Upropastit će 
se drva bez krova. Ne bi bilo loše — kaže — prevući iln 
u sušu. Što mislite? Ne bismo li uredili subotnik? (Su- 


. botnici su radovi, koji su se u Rusiji vršili besplatno 


svake subote u kakvugod javnu svrhu i na subotnike 
bi izlazili svi, op. prev.). 


— Subotnik! Hura! — viknu djeca i ponovo za- 
plješču. ' 

Najviše pak viče i plješče Petjka. 

Još nijesu kako treba pojeli, a Petjka će: 1 

— Drva nositi! sa. 

I skoči. 


— Drva nositi! — zaviču djeca. 


I svi, obukavši se kojekako, na dvorište. I po či- 
stomu snijegu k drvima. 

Stanu prenositi drva. Stala po trojica stenjati pod 
svakom cjepanicom. A Petjka je tu na prvom mjestu... 
Užursao se, zapovijeda: 

— U lanac! — viče. — Živi lanac načinite! Preba- 
civat ćemo! ... 

Stanu djeca u redu preko dvorišta do suše — živo 
pođe rad. Jedan predaje drugomu cjepanicu — jedan- 
dva! Stroj! 

A Petjka bodri: 

— Živo! Brže! 

Svi se čude: 

— Što se momku dogodilo? Kako je postao tak- 
vim radnikom? 

. Ali žustro rade djeca. U suši raste cjepanica za 
cjepanicom. 
“Najednom viče netko s drugoga kraja u lancu: 

— Dosta je — vele. — Puno je! 

Uplašio se Petjka. 

— Kako to, puno? 

Otrčao u sušu i zaista... Sve do vrata sve je za- 
valjeno drvima — cjepanice nemaš kud turiti. 

Ukočio se Petjka. Na dvorištu ima još mnogo 
drva. 

Iskoči odnekud Fjodor Ivanović, 

— Ništa — kaže. — Tako. Ništa to nije... Kroz 
zimu ćemo to popaliti. Hvala vam, djeco! 

Te Petiku po ramenu: 

— Hvala. Trsio si se. 

A Petika mahnuo rukom i otišao... Teško mu je. 


Istoga dana, u večer sazvao je Šuv opći sastanak. 
Trebalo je izabrati gospodarskoga starješinu. Na sa- 

stanku ustane crnomanjasti Mirinov i predloži, da se 
izabere Petjka. 

. — Predlažem — kaže — da ga izaberemo radi 
ovoga. Momak je radin i vatren u poslu. Svi smo danas 
vidjeli, kako je baratao drvima. Ta, on je uredio subot- 
nik. On ga je organizirao... ' 

Prijeđu na glasovanje i izaberu Petjku za starješi- 
nu. 

Tako &Petjka postane starješinom za gospodarske 
stvari. 

* 
* * 

Najprije mu je bilo smiješno. 

Obilazi Petjka s ključevima kao trgovac na sajmu. 
Pod rukom nosi bilježnicu. Kemičku olovku na uzici. 
Pregaču... : 

Hoda i upravo ne zna, što da radi. Što se mora po- 


duzeti?... 


Ali posao je dobio. Posla se nagomilalo na Petjku 
— da nije mogao danuti. Ovamo-onamo, lijevo-desno 
— zar je malo posla u gospodarstvu dječjega skloni- 
šta? 

Neopazice prolaze dani. 

Petjka obilazi s ključevima. 

A za njim djeca: 

— Petjka Valet! Izdaj nam rezanaca za objed. 

— Petja Valet! Daj nam sapuna. 

— Petja Valet, rublje... 

— Petja Valet, bijeloga... 

— Drva davaj, druže Petja Valet... 

A Petjka sve izdaje, sve prima, sve dijeli. I kemič- 
kom olovkom sve piše i piše u modroj bilježnici... 

Tako je svijestan postao — smiješno! 

A drva ne žali. Veoma rado daje drva. 

— Svežanj? — Izvolite. — Dva? — Još bolje. 

Nikad prije nije u skloništu »Klare Zetkin« bilo 
tako toplo. Upravo žega. Kao vruća polica u kupao- 
nici, a ne razred Be. 

A djeca nastavljaju bez prestanka: 

»Mama kuha, tata ide .. . Tata ide, mama kuha...« 

A Petjka sjedi nad modrom bilježnicom, slini ogri- 
zak kemički, znoji se: 

— Tri četvrt funte i četvrt, pa još pol funte i pet 
osmina, Koliko je to? 

A to — kušajder, riješi. Nije ti to mama i tata. To 
je — česnik, razlomak. A česnici se uče u Be razredu. 
Gdje je Mironov. Uhvatio Petjka opet Mironova i veli: 

— Moram — kaže — svakako prijeći u vaš raz- 
red. Upravo moram... Spreman sam — veli — prio- 
nuti za predmete, samo mi pomozi!... 

— Dobro — reče Mironov. — Pomoći ću ti. 

I stao učiti. Stvar je u njih pošla toliko brzo, da je 
Petika već do nove godine stigao razred Be. 

Tako je prešao u Mironov razred. 

Ali tada se opet dogodila neugodnost. 


DJE J.J 


Neugodnost se dogodila u mjesecu ožujku, na dan 
pariške komune. 

Toga je dana svijetlilo rumeno zimsko sunce, a 
pod nogama je škripao snijeg. 

Toga je dana sklonište zapuštene djece »Klara 
Zetkin« išlo u gradski perivoj na grob žrtava revolu- 
cije. 

Djeca su išla bodro: smijala se i pjevala: 

“»Korakom smjelo, drugovi«. 

Petjka se smijao sa svima i pjevao sa svima. 

Kad su prilazili gradskom perivoju, dođe im u su 
glasom: 

»Korakom smjelo, drugovi-i! .. .« 

Djeca se stanu smijati. Počeli su se na nj nabaci-. 
vati snijegom. A Petjka pogleda i prepozna ga: građa- 
nin Kudejar. 

I čim ga je prepoznao, uplašio se i sakrio za nečija. 
leđa. Ide tako sagnuvši se i rukavicama prikriva lice. 

A djeca povale pijanca i snijegom mu taru lice.. 
Vrišti Kudejar, psuje i frče crvenim nosom svojim. 

Najednom se Petjki smili pijanac. Što se s njime- 
dogodilo — samo je iskočio iz redova i viknuo: 

— Djeco! — viknuo je. — Pustite ga! 

I svi se prestanu smijati. I snijeg bace. 

.A Kudejar prepozna Petjku i rikne: 

— Lupežino! Sat mi je ukrao! 

I Petjka pođe, spustivši glavu, a svi su se čudili, 
zašto više ne pjeva. 

A Petjka se stidio. Stidio se, što je pijancu ukrao- 
sat. Sam se začudio: koji je to vrag? Što se to dogodi-- 
lo? Otkud takav stid? ... Neshvatljivo! 


koko 
A vrijeme je prolazilo, približavalo se proljeće,. 
snijeg se topio i s njim topila su se i drva na dvorištu. 
Izišao jednom Petjka u dvorište, pogledao, a ondje: 
drva još posvema malo — oko dva metra. 
Uplašio se Petjka. 

»Ah — misli — već skoro! Skoro ću morati ko-' 
“pati«, 
Toga dana sreo je Petjka u hodniku Fjodora Iva- 
novića i rekao: ' 

— Proljeće dolazi, Fjodore Ivanoviću. Već su to- 
pliji dani. Možda i ne treba više ložiti u razredima? 
Zar ne! 

— Tako — rekao je Fjodor Ivanović, — Može se 
i bez loženja. 

I stade Petjka štedjeti drva. Škrto daje drva. Samo 
za kuhinju i praonicu. 

I svaku cjepanicu brojiti. 

I svi su se čudili, 


koko 


Mironovu je tetka iz Novočerkaska poslala tri 
rublja. Bilo je to na Cvjetnicu. Onda Mironov i reče 
Petjki: 

— Hajdemo u nedjelju na šetnju... 

Dočekaju nedjelju, izmole od Fjodora Ivanovića. 
dopust i krenu. Gdje se prodaju vrbove grančice. 

Bilo je veoma toplo. Snijeg se topio. A ljudi su na 
sajmu bili svi veseli, smijali se, bučali i gurali se. Svi- 
rala je glazba. 

Unaokolo su se prodavali različiti slatkiši — ko- 
lači raznovrsni, halva... 

A Mironov je kupio od svega pomalo i častio 
Petjku. i | 

Tako su do uvečer mijesili blato, a uvečer zasvi- 
jetle svjetiljke, jače zasvira glazba i zavrte se vrtuljci. 

Kraj vrtuljaka reče Mironov: 

— Provozajmo se, 

— Ne treba — reče Petjka, — Ne. Radije za taj 
novac kupimo medenjaka. 

— Kupit ćemo — reče Mironov. — Novca će bi- 
ti... Kupit ćemo i medđenjaka. 

— No, dobro — kaže Petjka. — Samo ne u kolici- 
ma, nego na konjima. 

Zaustavi se vrtuljak, pojuri narod zauzimati mjesta. 
'Petika s Mironovim naprijed, a već su sva mjesta na 
konjima zauzeta. Slobodan je samo jedan čamac s če- 
“tiri mjesta. Dva su zauzele nekakve djevojčice, a dva 
:su slobodna... 

— Idemo! — reče Mironov. — Svejedno... Ide- 
mo! 

Ne može se ništa — pođe i Petjka. 

.Onda je zasvirala glazba i zaplovio čamac. Sve 
brže i brže... Sve oštrije i oštrije... Mimo jure svje- 
tiljke. Promunu različita lica... Divno! 

Snime momci kape i mašu njima. A djevojke na- 
suprot pište. 

Jedna, visoka, riđa, miga očima, a manja, bjelolika, 
stisla se uz nju i: 

— Oh! Ah! 

Smiješno momcima. Stanu djevojčice izvrgavati 
ruglu. 

— Plašljivac! — viče Mironov. 

— Kunići! — dodaje Petika. 

A i djevojčice im uzvraćaju: 

— Sami ste kunići! 

Smiju se, krevelje se. 

Onda se vrtuljak zaustavi i djevojčice iskoče. I 
momčići su iskočili. A Mironov kaže Petjki: 

— Hajde, da se upoznamo, 

— Što? 

Mironov je međutim već djevojčice stigao i kao 
veliki: 

— Dopustite da se s vama upoznamo. 

Riđa miga očima i kaže: 

— Molim! — veli. — Bit će nam drago! 

A bjelolika šuti. I Petjka šuti. 

Pođu u cijeloj hrpi šetati. U dva para. Naprijed 
Mironov s riđom, a ozada Petjka s bjelolikom. Mironov 
kupi sjemenja sunčanična i časti djevojke. A cijelo vri- 
jeme govori i pripovijeda različite šale. A Petjka šuti. 
Ne zna on o čemu bi govorio s bjelolikom. A ova je 
turobna nekako, sve misli i sjemenje pljuje poput ptice. 

Onda je Petjka upita: 

— O čemu to neprestano mislite? O čemu? 

— O različitom — odvraća bjelolika. I nasmiješi 
se. — A o čemu vi mislite? ' 

I Petijka odgovori, da razmišlja o različitim stva- 
rima. Onda upita, kako se djevojčica zove. 

— Nataša... 

— Aja — Petar... 

I stanu razgovarati. 

Nataša se već počela smijati. Čak je veselije stala 
sjemenje griskati. 

Petjka joj kaže: 

— Umijete li se, Natašo, sklizati na klizaljkama? 

— Na klizaljkama?... Ljeti?!... Ha-ha... Zi- 
mi sam se, prošle zime sklizala. .. I ne loše.' Kraj 
naše kuće nasuprot je — zajedničko sklizalište. 

— A gdje vi stanujete? 

— Ondje... 

Najednom se smete Nataša. 

— Ondje... Nedaleko... 


I k Petiki: 
— A gdje vi živite? 
— Zarja?... 


Najednom se |Petika smete. 

— Zar ja? Ja živim u dječjem skloništu. 

— U kakvom? 

— U defe... rativnom. 

— Što to znači — deferativno? 

— To je takvo... posebno. Za osobito-normalnu: 


djecu. 

— Za siročad? 

— No, da. Za potpunu siročad. 

— A vi ste potpuno siroče? 

— Potpuno. Ni oca, ni majke. Štaviše ni tetke, A. 
vi? : 

 — Ja? Imam... oca. To jest... ne, to jest... 

da.. 


Opet pocrvenje Nataša.. 
»Koji je vrag?« — misli IPetjka. 
Čudi se Petjka. 
I idu dalje. 
Tako su neopazice prošvrljali do kasnoga večera.. 
Samoga sjemenja su iskljuvali dvije funte. 

Već se posvema smrklo, svijetla se pogasila, izi-- 
šao mjesec. 

I tada se djevojčice trgnu: 

— Vrijeme je da se ide kući. 

Oproste se i pođu. 

A Petjka i Mironov govorili su sve do skloništa 0+ 
djevojčicama... 
— Dobre djevojčice... 

Dugo su udarali na vrata. Dugo je za ogradom 
lajao pas i tutnjio lancem. Napokon otvori zrikavi pri- 
vratnik vrata. Zijevao je i grdio. 

Dok su prolazili po dvorištu, reče najednom Miro- 
Nov: : 

— Pogledajder!... Drva su potrošena!... Mom- 
oče! Sad ćemo se moći igrati s loptom. 

Pogledao Petjka, Tako je — drva su potrošena. 
Očišćeno je dvorište od plota do plota. 

— Istina je — reče on. — Moći ćemo se igrati 
s loptom. 

šok 


Čitavu noć nije Petika spavao. Sve je mislio i ra- 
suđivao. 

U rano jutro se obukao i izišao u dvorište. 

Bilo je studeno, maglovito i zaudaralo po zemlji. 
Za ogradom su na jablanima grajale čavke. 

Stiskao se Petjka, išao kraj ograde i gledao na 
prozore. Prozori su se rumenjeli pomalo i blistali kao 
u rijeci voda. Iza njih je bilo tiho. 

Išao Petjka kraj ograde i tražio usađeni prutić. Ali 
prutića nije bilo: posvuda je ležala kora, trijeske i ras- 
kidani lik. 

Prutića nije bilo, ali mjesto je Petjka lako našao. 
Stao je kraj plota i sjetio se: 

»Evo ovdje je sjedio odgojitelj i čitao knjigu. On- 
dje su se igrala djeca. A ovdje sam ja.. .« 

Obazro se Petjka, čučnuo i stao trijeskom čeprkati 
.zemlju. Iskopao jamu duboku do lakta — turio ruku: 
tako je. Prsti zgrabe skliski zamotak. 

Stisnuo Petjka uzao, digao se i zatrpavši trijeska- 
"ma jamu, brzo otišao u sklonište. 

A u hodniku je sjeo na prozor i, došavši k sebi, 
razvezao uzao. 

Čisto zlato nije potamnjelo za godinu dana: kao i 
prije gorjelo je sunce u Petjkinim rukama. Ali sat mu 
se učini manjim. I lakšim. Lak je, lak... 

Upravo strašno. 

Zamislio se Petjka, stisnuo se. 

Metnuo sat za uho: stoji. Otvori poklopac: stoji. 

Crne kazaljke stoje na osam manje dvadeset ča- 
saka. 

Najednom bude Petjki još strašnije. 

»Kako to? — misli. — Što je to? Koliko je vreme- 
na prošlo, cijela godina, a sat se nije ni za sat po- 
makmuo ?« 

Sunce prodre kroz prozor. Uplašio se Petjka i tu- 
rio sat u džep. 

I odmah je postao težak. Otegnuo džep i nozi je 
postalo neugodno. 

Petjka pođe po hodniku. A u susret mu dolazi Ru- 
dolf Karlić. Smješka se. I sunce mu je na bijeloj halji. 
I žerač u ruci. 

— Zdravstvuj! — veli. — Dobro jutro! Hajde sa 
mnom ložiti peć? Ne? 

— Ne! — reče Petjka, — Moram u ekonomiju... 
Kruh mjeriti. 

I ode mjeriti kruh. 

ko o* 

Ali Petika nije utekao, Ne... To je prošlo ljeto 
sanjario o bijegu, a sada... Sada je posvema drugo. 

Druge su stvari u njegovu umu. Upravo je strašno 
i pomisliti: kako bi to bježao? 

Ali u njega je sat. On ima taj prokleti dragocjeni 


predmet. 

Pa treba pomisliti, što i kako! ,. 

. Nosi Petjka sat dan, dva, i sve misli, razmišlja, 
kud da ga metne. 

Htio ga je baciti — ali mu je bilo žao, glupo je. 
Najbolje je — vratiti ga Kudejaru. Ali gdje ćeš ga 
uzeti — ne dolazi više građanin Kudejar. Ni traga mu, 
ni glasa. ' 

Tako se Petjka mučio i nosio sa sobom taj omra-- 
ženi sat. 

A usred ljeta počne se u skloništu bojadisati krov.. 

Dozove jednom Petiku Fjodor Ivanović i veli: 

— Otiđi — kaže — u ulicu Lenjina, u Gubžir. 
Kupi zelene boje. 

Dao mu novca, i pošao Petjka u Gubžir. 
= Prolazi mimo bazara. Sjeća se prošlosti. Spominje: 
se različitih slučajeva: utega, uštipaka, sleđeva. 

. Najednom začuje zvižduk. Ljudi trče. 

Jure ljudi po sajmu i viču divlje: 

— Drži ga! Ta-at! Drži! .. . 

Dotrčao i Petjka. I vidi, za kim trče. Trče za raš- 


čupanim deranom. Deran juri, ogleda se — munulo 
pred Petikom zavezano oko. 

— Pjatakov! — vikne Petjka i pan se u brži 
bijeg. 


A Pjatakov dobro trči. Gomila je već davno ostala 
ozada, samo za njim juri Petjka. I viče: : 
— Pja-ta-kov! 
I stigao ga. (. 
Zgrabio Piatakova za rame i — 
— Stoj! Ne ćeš uteći! , 

A Pjatakov se istrgnuo i Petjku pod rebra. 
— Budalo! — vikne (Petjka.  — Budalo! Ne tuci 


se! 


Odskočio Pjatakov i gleda Petjku. A sav dršće. 

A Petjka: 

— No, što? Nijesi me prepoznao? 

— Ne — reče Pjatakov jedva dišući, 

— U skloništu, sjećaš li se? 

— A — reče Pjatakov. — Sjećam se. Proždrlji- 


Vac... 


I pođe dalje. A sav se trese. 

Petika za njim. 

— A drva se sjećaš? 

— Kakvih drva? ... Sjećam se... Pa što onda?... 

I dalje, dalje bježi Pjatakov. I sve postrance, sve 
uličicama i kutovima... K predgrađu, na kraj grada. 

Petjka za njim. 

— Pjatakove! 

— Što želiš? 

— Pjatakove, čekaj, ne trči. 

Pjatakov stane. Sabire dah. 

— Uh... do vraga... Što želiš? 

— Sjećaš li se drva? 

— Sjećam. Pa što onda? 

— Je li ti krivo? 

— Što? 

— Oprosti — veli Petika. — Svemu sam ja kriv. 
Nijesam htio priznati svoju krivnju... 

I stane Pjatakovu pripovijedati o drvima. A Pjata- 
kov se stane smijati. I tako se smijao, da mu je povez 
spuzao na nos. 

— Budalo! — kaže. — Prnjo nerazumna!... Ta 
zar si ti kriv?... Sam sam ja... Te sam noći šest- 
naest cjepanica prenio Ukrajinkama. 

— Lažeš?... 

Začudio se Petjka. 

.— Lažeš?... Zar je istina?... 

— Istina. Šesnaest cjepanica, A što si ti mislio? 
— Zar sam badava dospio u popravilište? Ne, brate, 
mene ne možeš uplašiti... 

Začudio se IPetjka. 

— Nije ti dakle nimalo krivo? I u sklonište ne 
želiš? 

— U sklonište? 

Nasmiješio se Pjatakov. I veli mu važno: 

— Ja sam ti, brate, bio u zatvoru. A tko je u za- 
tvoru bio, taj u skloništu nema s dječicom što da radi. 
Razumiješ li? 

Kvrcnuo Petiku po čelu i pošao gambajući. 

Pošao gambajući i najednom se okrenuo. 

Okrenuo se i blijed, poderan ide na Petjku. 1 si- 
jeva svojim jedinim okom. ' 

A Petjka prilazi naravno mirno. Savjest mu je 
čista. 

— Što je? — pita.. 

— To — kaže Pjatakov i navaljuje na Petjku. — 
To — veli — daj sat! 

— 1 — tres Petjku po ramenu. 

— No?! 

Umalo Petjka nije sjeo na zemlju. Zaljuljao se. 
Zanjihao se. U očima mu stale letjeti kuće, ograde,, 
svjetiljke i jednooki Pjatakovi. Jezik mu je zanijemio. 

— No? — ponovi Pjatakov. — Ne čuješ li? Daj 
sat. 

— Ka-kav — reče Petjka. — Ka-kav sat? 

— A takav — reče Pjatakov i nagnuvši se na- 
jednom upravo Petjkinu licu stane brzo, brzo šaptati: 
— Misliš li, da ne znam? Ne! Znadem ja, brate, znadem. 
Kudejar mi je sve ispripovjedio... Do kraja. Sjedili 
smo zajedno pol godine u zatvoru. Da. On i sada sjedi 
radi pijanstva. Da. Sve mi je ispripovjedio. Znadem 
sve. Sve mi je poznato. Daj sat. Čuješ li?... 

I sada Pjatakov hvata Petjku za prsa, a drugom ga 
rukom hvata za grlo i pišti: . 

— Čuješ li. Daj sat, gade... Jer inače... Samo 
pisni! 

I prstima stišče Petjkino grlo. A nečistu šaku tura 
upravo pod njegov čisti nos, 

Petjka je već segnuo u džep. I pipa ondje sat. 
Hoće ga izvući i dati Pjatakovu. Čak se žuri. Žuri se 
dati sat Pjatakovu. 

No, onda se začuli krici. Zvižduci, vikanje, topot 
nogu. Iza ugla izleti milicionar. Za njim žene. Za žena- 
ma različiti ljudi. 

— Aha! — viču. — Evo ga! Dr=ži-i-i! 

— Ta-at! Udri-i! 

Petjka je jedva utekao. 

#* 


Ide Petjka dalje, u Gubžir. I ponovo ide po sajmu. 
Upravo onim redom, gdje se prodaju uštipci i sleđevi. 
Gdje miriše po brašnu i voću. Ali turoban se vuče. 
Klonuo. Sa srdžbom stišče sat u džepu i misli: 

»Gospodi! — misli. — Zašto toliko trpim? Zašto 
moram toliku nesreću nositi u džepu?!« 

A unaokolo bruji svijet i buči. Sunce šeće po svemu 
metežu. Ljudi hodaju. Guraju se. Slijepac gudi. Ptice 
pjevaju u krletkama. Prosjaci pjevaju (pjesme. Ve- 
selo! 

Ali Petjka nije radostan. Petjku i sunce ne raduje. 
Ni prosjaci ga ne raduju. Ide Petika turoban. 

Najednom opazi Petjka djevojčicu, Stoji djevojčica 
u redovima i nešto drži u ruci. 

Nekakvu je stvar prodavala suhonjavomu, riđemu 
čiči s naočarima. 

Prepoznao Petika Natašu. To je Nataša, s kojom 
se Petjka šetao one nedjelje, Bjelulika i prodaje sada 
neku stvar suhonjavome čiči. 

Petika se veoma obradovao. Stao ljude gurati 
desno i lijevo i došao do Nataše. 

Mrmljajući nešto pod nos, ode riđi s naočarima. 

— Zdravo, Natašo! — reče Petjka. — Što pro- 
daješ? : 

Nataša pogleda, mahne i turi ruku u džep. 

— Što je? — reče Petjka. — Čega si se upla- 
šila? Bojiš se? Ukradenim trguješ, što li?. 

— Ne, ne prodajem ukradeno — reče Nataša. 

— A što? Što imaš u ruci? Pokaži. 

— Ne ću pokazati. što će ti? 

— Pokaži. Zanimljivo je! 

— Ne ću pokazati. 

— Tako! Ukradeno je, dakle. Ukrala si nešto, 
pa sada prodaješ. Zar ne? 

Nataša je šutjela. 

— Možda si čarape pokojne tetke zđipila? Zar 
ne? Ili si starca-oca okrala? . 

Nataša najednom pocrveni. A onda malne plačući 
Teče: 

— Nijesam ga okrala. Sam mi je naložio da pro- 
dam, Poslao mi je pismo. Na, gledaj! Ukradeno! 

Nataša turi Petjki dlan u lice. Na dlanu je ležao 
lančić. Na njemu su se njihali privjesci — psići i slo- 


nići, a među svima veliki zeleni kamen u obliku kruške. 


Petika se sasvim znjihao i umalo nije pao. Tako 
se umorio i još ga je Pjatakov tukao pod rebra. Sada 
se pak posvema zaprepastio. Onda je uzeo lančić i 
dugo ga gledao. Pet ili šest časaka. 

Iza toga turi ruku u džep i izvadi sat. Brzo, ne- 
spretnim prstima, prikopčao je sat o lančić i dao ga 
Nataši: 

— Na! 

Nataša se začudi i jedva uhvati sat. 

Petika se okrene i — bjež! Pojuri preko bučnoga 
sajma. Preko mosta, preko trga, po ulici... 

Trčao je bez obaziranja. 

Dotrčao u Gubžir. Po zelenu boju. 


Preveo Stjepan Kranjčević. 








